ပုထိုးတော်ကြီး ညောင်ရေသွန်းပွဲ – Voice of Myanmar\n“ကြားမရှုပ်နဲ့ ငြိမ်ပေး … ငြိမ်ပေး\nဝါးလခုပ်က စိန်ဌေး … စိန်ဌေး၊\nလာသမျှ ထိပ်ဆုံး …. ထိပ်ဆုံး\nဆရာက မိတ်ထုံး …. မိတ်ထုံး၊\nအထင်းသားဗျ တူး …. တူး\nလကွင်းသမားက ဖိုးထူး …. ဖိုးထူး၊\nရှိန်ဖြိုးညီစွ အဝေးရှောင် …. အဝေးရှောင်\nစိန်အိုးစည်က ဌးမောင် …. ဌးမောင်\nကိုပုကိုငယ် တးတစ်သွယ် ….\nကိုသန့် ကိုဉာဏ် တစ်မျိုးကြံ …\nပိဋကတ်အောင် …. စာတစ်စောင်\nဆရာမောင်လို … ကွန့်တတ်ပါရဲ့၊\nသြဘာသောင်းလို … ကလိတတ်ပါရဲ့၊\nအလှကလေးမဒီ … ညရေးအမီ\nမအေးကြည်လို …. ချွဲတတ်ပါရဲ့၊\nပြေရွာသာစည် … သွေခွာပြီ\nလေဘာတီလို …. တတ်ပါရဲ့၊\nအိုးစည် …. အိုးစည် အိုးစည်သားဗျ၊\nလူရေ … လူရေ လူရေခြားသဗျ\nတ ဝမ်းပူလေး နှစ်ချောင်းငင်\nတူမယ်ထင်ရင် … ယှဉ်စမ်းတော့လား\nဟေ့မိုးလား …. ဟေ့လေလေား\nဟေလာ …. မောင်ရို့ဝါး …”\nအိုးစည်လက်သံကပိပိနှင့် ဟိန်းကာထွက်လာသည်။ အဆို့ အပိတ် အဖိအဖော့တွေ ပါ၏။ လက်ကျက အသံကုန်ထွက်သည်။ အမရပူရ ပုထိုးတော်ကြီးဘုရားညာင်ရေသွန်းပွဲကား ကဆုန်လပြည့်နေ့တွင် အစည်ကားဆုံး ပွဲတစ်ပွဲဖြစ်၏။ ကပ်ကျော်ကွေ့မှာကတည်းက လှည်းတန်းကြီးတွေ့ရသည်။\nပုထိုးတော်ကြီးဘုရား ရင်ပြင်တော်ရှေ့ လက်ပံပင်ကြီးအောက်၌ အိုးစည်အဖွဲ့တစ်ဖွဲ့ တီးမှုတ်နေသည်။ အိုးစည်ကိုင်က ပထမဆုံးအိုးစည်ကို ပတ်စာကပ်ပြီး ထုံရော၊ ဒေါင်ရော တီးကာ လူးနေမြူးနေသည်။ ပတ်စာညီတော့မှ လကွင်းသမားက ဝင်စမ်းသည်။ဆရာသည်ကို မကိုင်သေးဘဲ ပုလွေကလေးကို ပင့်ကူမှေးလေး ကပ်ပြီး အသံစမ်းသည်။ အိုးစည်မင်းသားသည် ထိုအခါမှ နေထွက်ရာအရှေ့ဘက်လှည့်ပြီး ထောင်ရောင်နေကသာ ရွှေဘုန်းဝင်း ညွတ်ခလာရာမင်းမင်း ဟု သီချင်းခံကို ဆိုလိုက်မှ အိုးစည်က တို့ကာ ခေါ်တီးလေး တီးပေးလိုက်သည်။ ရာမင်းမင်း အပြီး၌ ကိုကောက် မှုတ်သည်။ အိုးစည်က ပတ်ဆစ်ချိုး တီးပေးသည်။ ထိုအခါ ဝိုင်းတော် သားများက ညာသံပေးကာ အခေါ်တီးကို မြိုင်မြိုင်ကြီး တီး၏။ ထောင်ရောင်နေပြီး ရွှေတညာ တီးသည်။ ရွှေတညာပြီးမှ အိုးစည်ချင်း ကို သီဆို၏။\n“နန်းသုံးတော်ခံ ငယ်ကျွန်ရံက စည်တော်သား\nယဉ်ကျေးသည် ပညာ၊ ဘွဲ့ပုံဘွဲ့ပုံ နိုင်းတယ်\nဟေလား ယာက်ျား ဘသားလေးလေး …”\nအိုးစည်ချင်း ဆွဲဆိုအပြီး ထုံနှင့် အယိုင်ကို တွဲတီး၏။ ထို့နောက် သံချပ်ထိုးကြသည်။ အိုးစည်ဝိုင်းက အားလုံးကို ဆွဲဆောင်ထားလိုက်သည်။ အထူးသဖြင့် အိုးစည်သမား၏ လက်သံနှင့် ဟန်ပန်များက ထူးချွန်ပြောင်မြောက်နေ၏။\nမန္တလေးက နာမည်ကြီး အိုးစည်ဝိုင်းတွေ အတော်များများ လာရောက်ကြသည်။ မာရဘင်အိုးစည်၊ နန်းတော်ရှေ့အိုးစည်၊ ရှေ့တော်ပြေးအိုးစည်အဖွဲ့များအပြင် ရန်မျိုးလုံ၊ ဟော်ကုန်း၊ ညောင်ပင်ဈေး၊ တောင်ရွာသစ်၊ မြောက်ရွာသစ်၊ ဖျာတန်း၊ မြောက်ပြင်အိုးဘိုရပ်၊ အင်းဝအိုးစည်၊ လှည်းတန်းအိုးစည်၊ အနှိပ်တော်အိုးစည်၊ နောက်တိုးအိုးစည်၊ ရွေးတန်းအိုးစည်၊ တောင်သမန်အိုးစည်..စသည်ဖြင့် အတော်များများ လာရောက်ကြသည်။\nသရက်တစ်ပင်အဖွဲ့မှ အိုးစည်သမားက ပွဲစကတည်းက လမိုင်းကပ်နေသည်။ လက်ဝါး လက်သီးသာမက တံတောင်တွေ ဒူးတွေပါ ပါ၏။ က ရင်း တီးနေသည်ဟု ထင်ရအောင် ဟန်ပါလှသည်။ ဖနောင့်နှင့်ပင် တီးလိုက်သးသည်။ သည်အဖွဲ့က ရတနာပုံဆီစက်ပိုင် သူဌေး ဦးသိန်းရဲ့ ပထမရွှေတံဆိပ်ဆုပင် ရထားသေးသတဲ့ ….။ မန္တလေး၏ မြို့မျက်နှာဖုံး သူဌေးတစ်ဦးဖြစ်သော ရတနာပုံဆီစက်ပိုင် သူဌေး ဦးသိန်းက သူ၏ အလှူတွင် အိုးစည်ပြိုင်ပွဲပင် ကျင်းပပေးခဲ့ ရလောက်အောင် မန္တလေးအနီးဝန်းကျင်တွင် အိုးစည်အဖွဲ့များ ထွန်းကားခဲ့သည်။\nအိုးစည်တွင်မဟုတ်။ မြန်မာ့ရိုးရာဓလေ့တစ်ခုဖြစ်သော ဒိုးပတ်ဝိုင်းတွေလည်း အပြိုင်းအရိုင်း ထွန်းကားခဲ့သတဲ့။ အိုးစည်ဝိုင်းက မြန်မာသံတွင် မြန်မာအဆန်ဆုံး အသံဖြစ်သည်သာမက မြူးကြစို့ဆိုလျှင် အသံကြားသည်နှင့် ထ က ချင်လောက်အောင်ပျာ်မြူးစေသော အာနိသင် အပြည့်ရှိသည်။ အိုးစည်ဝိုင်း ကြေးစားနည်းသည်။ တကယ့် အပျော်တမ်းဝိုင်းဖြစ်၏။ လူငယ်လူရွယ်တွေ အများစု ပါဝင်ကြလေ့ရှိသည်။ တူရိယာအနေနှင့်လည်း ရှုပ်ရှုပ်ပွေပွေမရှိ။ အိုးစည်၊ ပလွေ၊ လင်းကွင်း၊ ဝါး ဒါပဲဖြစ်သည်။ တချို့က ပလွေအစားထည့်သည်။ ဂီတအထုံမပါလို့ မတီးတတ်လျှင်သော်မှ အများနည်းတူ ဝါးကို ပြိုင်တူလိုက်ရင်း ‘ဟေးလာ..မောင်ရို့ဝါး..’ ဟု ပျော်နိုင်သည့် အခွင့်အရေးရှိသော တူရိယာဝိုင်းဖြစ်သည်။\nထို့ကြောင့် အရင်က မန္တလေး၏ ရပ်ကွက်တိုင်းတွင် အိုးစည်ဝိုင်းရှိပြီး မြူးကြွသော အိုးစည်သံကို ဗုဒ္ဓဝေယျာဝစ္စပွဲလမ်းတိုင်း၌ ကြားနေရသည်။ ထိုသို့ အပျော်တမ်းအိုးစည်ဝိုင်းများသာမက မာရဘင်အိုးစည်၊ နန်းတော်ရှေ့အိုးစည်၊ ရှေ့တော်ပြေးအိုးစည်အဖွဲ့များကဲ့သို့\nမင်းခမ်းမင်းနားများမှာပင် အစဉ်အဆက် ပါဝင်ခဲ့ကြသည့် ထီးသုံးနန်းသုံးတော်ဝင် အိုးစည်အဖွဲ့များလည်း ပါတော်မူပြီးနောက် နှောင်းခေတ်အထိ တည်ရှိခဲ့ခြင်းကလည်း မန္တလေး၏ ထူးခြားမှုတစ်ခုဖြစ်သည်။\nအိုးစည်တွင် လင်ကွင်းနှင့် အိုးစည်က အရေးကြီးသည်ဆိုငြားက ခေါင်းဆောင်ရသည်။ ရှေ့မှခင်းပေးရတာကောင်းလေ အိုးစည်တီးကွက်ကောင်းလေ လင်းကွင်း၏ အဆို့ အပိတ် အရှပ်တို့ကောင်းလေဖြစ်သည်။ အိုးစည်သားက ကတ္တီပါဘောင်းဘီပုဆိုးခါးပုံကျ ခါးတောင်းကျိုက်၊ အင်္ကျီလက်တိုဝတ်ကာ မင်းသားကြီးယောင်နှင့် ဝတ်စားကြသည်။ အိုးစည်က မှန်စီရွှေချ၊ စည်မျက်နှာဝ ပန်းကုံးမှာ ဆတ်တွန့်စေရစ်သည်။ ပန်းကုံးစည်းမှာ ရွှေချည်ငွေချည် ပန်းပွားများဆွဲထားသည်။ လင်းကွင်းကလည်း နှစ်တောင့်ထွာလောက်ရှည်သည့် ပန်းပွားပါသည်။ ထိုစဉ်က အိုးစည်အဖွဲ့တွေ ခေတ်စားတော့ အငြိမ့်မင်းသမီး မစိန်ဆင်ကလည်း မင်းသားလတ်ကရင်း အငြိမ့်စင်ပေါ် အိုးစည်တီးသတဲ့။\nကောဇာသက္ကရာဇ် ၁၁၈၁ခုနှစ်တွင် ဘကြီးတော်မင်းတည်တော်မူခဲ့သော အမရပူရမြို့က ပုထိုးတော်ကြီး ဘုရား၏ ကဆုန်ညောင်ရေသွန်းပွဲကား ယနေ့တိုင် အစဉ်အလာမပျက် ကျင်းပဆဲဖြစ်သော်လည်း တစ်ခေတ်တစ်ခါက ထင်ရှားခဲ့သော အိုးစည်ပြိုင်ပွဲကား ပျောက်ကွယ်ခဲ့တာ ကြာပေပြီ။\nဆူးငှက် ဇေဋ္ဌစန်းမြိုင် ကြိုင်ထုံမွှေးသည် မုလေးလေဝှေ့ ချပ်ရိုးငုံညှာတံ မေထုန်နယ်ခေတ် ခါဝဿန်မှာ စာမေးစာပြန်ဝါတော်လှမ်းမို့ ရွှေသန်းရံခသီဟာဘုံပြင်...


မျိုးသာကီအတွက် ရဲဝံ့ ဒို့ အာဇာနည်: စုတ်ပြတ်နေသော မြို့ တော်ကြီး …. “၂၀၁၀ ကမ္ဘာ့ လူအခွင့်အရေး၏ တိုက်ပွဲနှစ်” မြန်မာ့သွေးအနီရောင် မညစ်စေနဲ့ ။ စစ်ကျွန်ဘ၀လွှတ်မြောက်ကြဖို့တော်လှန်ှရေးသို့့ အသင့်ပြင်\nYangon .final-carter(yangon) by sawyan\nမြို့တော်ကြီး ဟာ ခြောက်သွေ့/ဆင်းရဲ မှုတွေနဲ့\nမြို့တော်ကြီး ဟာ ရက်စက်သူများကြောင့်\n...အရောင်ပြယ်ကာ စုတ်ပြတ်သတ်နေပြီ ….\nV2 ကျောင်းတော်ကြီးကို လွမ်းမိတာ ကြာပြီ..\nအရောင်ပြယ်ကာ စုတ်ပြတ်အရင်အတိုင်းပဲ …\nCho : ဒါတွေဟာ (ပြောလည်းမပြီးပါ) 2\nဘာကို (စောင့်စားပြီး တမ်းတ)2\nအဖြေမရှိပါ ဒီသီိချင်း တစ်ပုဒ် အဖက်တင်ပြီ …….\nMUSIC With Acoustic By Carter….\nV3 ဘုရားတော်ကြီးကို မဖူးရတာ ကြာပြီ\nကမ္ဘာမှာမြန်မာဟာ ရာဇဝင် သိပ်ရိုင်းပြီ ….\nCho : Key Change N’ Cho:\nComposer : PTL743\nBand : No idea(Myanmar Carter)\nPosted by အာဇာနည် at 1:21 PM


P.Ti October 29, 2009 at 1:58 PM\nအမသက်ဝေရဲ့ အရေးအသားကောင်း နဲ့ ကောင်းကောင်းခံစားလို့ရပါတယ်...\nအတူတူဆိုရင်... ဆိုတာတွေ ချစ်တဲ့သူနဲ့ အတူတကွ ပျော်ရွှင်စွာလုပ်နိုင်ပါစေလို့ ဆုတောင်းပေးလိုက်ပါတယ် အမသက်ဝေရဲ့ သူငယ်ချင်းကို... :)\nRita October 29, 2009 at 2:06 PM\nစိတ်ကူးယဉ်မိစေတဲ့ ပို့စ် ကလေး။\nရုံးမှာ အလုပ်ရှုပ်နေတဲ့ကြားက အဲလက်စ် သီချင်းကို စိတ်ထဲက ညည်းရင်း ဖတ်မိတယ်။\n(... လူတွေနဲ့ ဝေးတဲ့နေရာမှာ ဆုံနိုင်ဖို့ တစ်ခုသာ ကျန်တော့ရင် ...)\nမှန်တာ ဝန်ခံရရင်တော့ ဘာကိုမှ မမျှော်လင့်ချင်တော့။\nဒဏ္ဍာရီ October 29, 2009 at 2:20 PM\nမသက်ဝေရဲ့ ပိုစ့်လေးကိုဖတ်ရင်း ချစ်တဲ့သူတွေ အတူတကွ ပျော်ရွှင်ခြင်းတွေနဲ့ ဆန္ဒနဲ့ဘ၀ တစ်ထပ်တည်း ကျနိုင်ပါစေလို့ ဆုတောင်းပေးလိုက်ပါတယ်။\nအမမွန်ကတော့သူ့ ငါးကျော်ကို ပြောသွားတယ်..\nချစ်ခြင်းနဲ့ပတ်သတ်ပြီး အခုအချိန်ထိ အကျွမ်းဝင်မရှိသေးတာမို့ ငေးရုံလေးပဲငေးသွားတယ်ခင်ဗျ\nNge Naing October 29, 2009 at 2:50 PM\nစဖတ်တုန်းက အဆုံးထိ ဖတ်ဖို့ ရည်ရွယ်ချက် မရှိခဲ့တာအမှန်ပဲ။ ဒါပေယ့် အရေးအသားကောင်းလွန်းလို့ အဆုံးထိ ဖတ်ဖြစ်သွားတယ်။ ချစ်သူနှစ်ဦး လိုရာဆန္ဒပြည့်ဝကြပါစေလို့ ဆုတောင်းပေးခဲ့ပါတယ်။\nမီယာ October 29, 2009 at 3:31 PM\nlife is so short... လို့ တွေးမိတဲ့အခါ အတူတူနေဖို့ တားဆီးထားတဲ့ ကန့်သတ်ချက်တွေ စည်းခြားထားတဲ့ နံရံတွေကို ကျော်နိုင်တဲ့ ခွန်အားတွေနဲ့ ပြည့်လာပါစေလို့ပဲ ဆုတောင်းပေးချင်တယ်\nrose of sharon October 29, 2009 at 10:16 PM\nရွှေဂျမ်း October 30, 2009 at 12:57 AM\nချစ်သူတွေ အတူတူဆုံနိုင်ကြဖို့ လာဆုတောင်းပေးပါတယ် မသက်ဝေ။ ရေးတာကောင်းလွန်းလို့ အရမ်းခံစားရပါတယ်။\nPAUK October 30, 2009 at 1:13 AM\nအရေးအသားက အထူးပြောစရာ မလိုပါ။။\npandora October 30, 2009 at 6:35 AM\nဖြစ်တတ်ပါတယ်။ အားလုံးပျော်ဖို့ ဆုတောင်းပါတယ်။ :)\nTM October 30, 2009 at 8:11 AM\nပုံရိပ် / Pon Yate October 30, 2009 at 9:15 AM\nဆုတောင်းပေးပါတယ်။ ကြည်နူးစရာ၊ လွမ်းမောစရာလေးတွေပါ။\nnu-san October 30, 2009 at 11:28 AM\nမမစာရေးကောင်းလိုက်တာ.. “အတူတူဆိုရင်” ဆိုတဲ့ စာသားလေး မြင်လိုက်တော့ ၀ိုင်ဝိုင်းနဲ့တင်ဇာမော်လား မသိဘူး.. သူတို့ဆိုထားတဲ့ အတူတူဆိုရင် သီချင်းလေးကို သတိရမိတယ်.. :)\nWaing October 30, 2009 at 12:37 PM\nသူငယ်ချင်း၂ဦးရဲ့ ဆန္ဒနဲ့ လက်တွေ့ တစ်ထပ်တည်းကျပါစေလို့ ဆုတောင်းပေးလိုက်ပါတယ်\nI wish ... they will get happy ending.\nတန်ခူး October 30, 2009 at 3:50 PM\nသက်ဝေရဲ့ ချောမွေ့ ဆွဲဆောင်တဲ့အရေးအသားကြောင့်ဖတ်ရင်းနဲ့ကိုယ်ပါမျောဝင်သွားတယ်…\nသူတို့ နှစ်ဦးနီးကြပါစေလို့ဆုတောင်းပေးချင်ပါတယ်သက်ဝေ…\nဒါပေမယ့် တနေရာမှာ သက်ဝေရေးခဲ့တာလေး ဖတ်ပြီး\n“သို့သော်လည်း ကိုယ့်မှာ ရှိမနေသော ကန့်သတ်ချက်မျိုးတွေ သူမဆီမှာ ရှိနေသည်။ ကိုယ့်မှာ ရှိမနေသော တာဝန်ဝတ္တရားတွေ သူမဆီမှာ ရှိနေသည်။ ကိုယ့်မှာ ရှိမနေသော ထောက်ထား ငဲ့ညှာစရာတွေ သူမဆီမှာ ရှိနေသည်။ ထို့အပြင် ရိုက်ချိုး ဖျက်ဆီး၍မရနိုင်သော နံရံတံတိုင်း တခုလဲ သူမနှင့်အတူ အခိုင်အမာ ရှိနေလေသည်။”\nတကယ်လို့ များ သူတို့ နှစ်ယောက်ရဲ့ ငဲ့ညာထောက်ထားစရာဟာ တခြားတယောက်ယောက်ရဲ့ နှလုံးသားမဟုတ်ခဲ့ရင်... သိပ်ချစ်ကြသူနှစ်ဦးအမြန်ဆုံးနီးကြပါစေလို့ဆုတောင်းမိပါတယ် သက်ဝေရယ်….\nMoe Cho Thinn October 31, 2009 at 9:18 AM\nအပြစ်ကင်းတဲ့ ချစ်ခြင်းတိုင်း အမြန်ဆုံး ဆုံဆည်းနိုင်ပါစေ။\nသူများကို ခံစားနားလည်ပေးတဲ့ မမ သက်ဝေလဲ ပျော်ရွှင် ကြည်နူးရပါစေ။\nHmoo October 31, 2009 at 1:08 PM\nReally nice & hit....\nသက်ဝေ November 7, 2009 at 2:34 PM\nလူတိုင်း လူတိုင်းဟာ ကိုယ်စီဘဝတွေမှာ အပြစ်ကင်းစင်တဲ့ ချစ်ခြင်းကိုသာ အလိုရှိကြ တောင့်တကြစမြဲ ဖြစ်ပေမယ့် တခါတခါမှာ ကြိုတင်မမြင်နိုင်တဲ့ တထောင့် တနေရာကနေ သူ့အလိုလို ဖြစ်ပေါ်လာတတ်တဲ့ ချစ်ခြင်းတွေလဲ ရှိနေတတ်တာမို့...\nသူငယ်ချင်းကို ချစ်ခင် ကြင်နာတဲ့စိတ်နဲ့ ဒီပိုစ့်လေးကို အမှတ်တရ ရေးဖြစ်ပါတယ်...။\nချစ်ခင်စွာ အားပေးသွားကြတဲ့သူများ အားလုံးကို ကျေးဇူးအထူးပါ။ ကိုယ်တိုင်သိနေတဲ့ ဖြစ်ရပ်လေးတခုမို့လဲ ဒီလောက် ရေးနိုင်သွားတာပါ။\nဆုတောင်း စကားတွေအတွက်လဲ သူငယ်ချင်းက ပြောမပြတတ်အောင် ကျေးဇူးတင် ဝမ်းသာမိပါတယ်တဲ့...။\nကိုယ် ကိုယ်တိုင်ကလဲ သူ့တို့နှစ်ယောက်ရဲ့ ဆန္ဒတွေ အတွေးစိတ်ကူးတွေ အမှန်တကယ် အကောင်အထည်ပေါ်လာနိုင်တဲ့ တချိန်မှာ ကြည်နူး ပျော်ရွှင်စရာ ပိုစ့်လေးတခုကိုလဲ အမှတ်တရ ရေးခွင့်ရချင်ပါသေးတယ်...။\nထူးအိမ်သင်ရဲ့ ဇာတ်ပေါင်းခန်း ဆိုတဲ့ သီချင်းလေးနဲ့ အတူပေါ့...\nHmoo November 9, 2009 at 11:54 AM\nThe more you live with ...."who" you love :)\nမမသီရိ November 24, 2009 at 6:25 PM\nမမ ရေးခဲ့တဲ့ ကဗျာတပုဒ်ရဲ့ comment မှာ\nတယောက်က ဒီ link လေးထားပြီး သွားဖတ်ကြည့်လိုက်ပါလားဆို့လို့ လာဖတ်တာ\nသည်အတွေးနဲ့ အရေးထဲ နစ်မျောနေမိတာ အချိန်တွေ ဘယ်လောက်ကြာသွားခဲ့ သလဲ.. သတိမထား မိတော့ ဘူး\nအစ အဆုံး အကြိမ်ကြိမ်ပြန်ဖတ်ရင်း.. တစုံ တရာ အတွက်\nကြေကွဲ သလိုလို.. ကြည်နူးသလိုလို.. ပြီးတော့ ဘယ်လို ပြောရမှန်းမသိတဲ့ ခံစားချက်တွေပါ ပေါ်လာခဲ့တယ်\nအရမ်းကောင်းတယ် .. သက်ဝေ\nအဲဒီချစ်သူ နှစ်ဦး တနေ့နေ့ မှာ ဆုံ ပါစေ လို့ လှိုက်လှိုက်လှဲလှဲ ဆုတောင်းပါတယ်\nညီမလေး November 29, 2010 at 6:46 PM\nပို့စ်ကော ကွန်မန့်တွေကိုကော သဘောကျမိတယ် ...


ကိုပေါရဲ့ ပိတောက်ရိပ်၊ Ko Paw's Padauk-Yeik: “အာရှရဲ့ ဖရိုက်ဒေးများအကြောင်း(ဒုတိယပိုင်း)”\nSuharto's rise to power was full of blood. Nights were full of dreaded red lantern days, where islamists who were eager to pay back revenge at the communists who were powerful under Sukarno (tri support system made up of Islamists, Army and the Communists). At nights, villages or paddy fields were full of interrogators and interceptors who with lanterns and swords stopped all passers by or residents of the host villages, victims were asked to cite Koran and if they cannot they were killed. It happened that most of the Indonesian Communists and ethnic Chinese (who are not Muslims) cannot cite Koranic verses. Army did not intervene and so mullahs and thugs killed more thanamillion. It was ethnic cleansing in the name of God. Did your Dr. Chee mentioned that? Perhaps not as he relied on Malays and Indian muslims vote to sustain life for the opposition.\nလာအုန်းမယ်ဆိုတော့လဲ ဖတ်အုန်းမယ်ပေါ့ဗျာ။ သွက်သွက်တော့လုပ်ဗျ။ အဆက်ပြတ်ပြတ်သွားရင် အရသာပေါ့မှာစိုးလို့။\nပြီတော့ အာရှမြေပေါ်မှာ မွေးခဲ့တာ...\nအခုချိန်ထိ ချစ်နေဆဲ..လွမ်းနေရဆဲ မြန်မာပြည်ဆိုတဲ့ အဲဒီမြေမှာ မွေးခဲ့တာပေါ့..\nအဖိနှိပ်ခံဘဝတွေထဲက ကိုယ့်တာဝန်ကိုယ်မကျေသေးဘူးလို့ ခံစားနေရတဲ့ ဖရိုင်းဒေးမှာမွေးခဲ့တဲ့သူတယောက်ဆိုပါတော့ ကိုပေါရေ....\nကိုပေါ... PDF လုပ်ပြီး keep ထားလိုက်ပြီ။ နောက် ဆက်ရန်လေးတွေ စောင့်မျှော်နေပါတယ်။ ကျေးဇူးတင်အရမ်းတင်ပါတယ် ကိုပေါ...\nဖတ်လို့ကောင်းတယ်ဗျာ ... စောင့်ဖတ်နေဦးမှာပါ။


Arakan Eagle: December 2012\nPosted by Eagle info dash at 17:42 No comments:\nရခိုင်ပြည်နယ်အတွင်း တပ်မတော်က လယ်ယာမြေများကို အများဆုံး သိမ်းယူခဲ့ပြီး ဦးပိုင်လီမိတက်၏ နာမည်ပေါက် ပြောင်းလဲထားခြင်း၊ ဗိုလ်ချုပ်ကြီးဟောင်းများ၏ သားသမီးများထံ လွှဲပြောင်းထားခြင်းများကို စစ်ဆေးတွေ့ရှိရကြောင်း သိရ\nCredit: Seven Eleven\nFriday, 14 December 2012 19:02\nရခိုင်ပြည်နယ်အတွင်း တပ်မတော်က လယ်ယာမြေများကို အများဆုံး သိမ်းယူခဲ့ပြီး အချို့ကို မြန်မာ့စီးပွားရေး ဦးပိုင်လီမိတက်၏ အမည်ပေါက်ပြောင်းလဲထားခြင်း၊ ဗိုလ်ချုပ်ကြီးဟောင်းများ၏ သားသမီးများထံ လွှဲပြောင်းထားခြင်းများကို စစ်ဆေးတွေ့ရှိခဲ့ရကြောင်း ပြည်ထောင်စုလွှတ်တော်၊ လယ်ယာမြေနှင့် အခြားမြေများ သိမ်းဆည်းခံရမှုကြောင့် ပြည်သူများ နစ်နာမှု မရှိစေရေးအတွက် စုံစမ်းရေးကော်မရှင်အဖွဲ့ဝင်၊ ကျောက်ဖြူမဲဆန္ဒနယ်၊ ပြည်သူ့လွှတ်တော် ကိုယ်စားလှယ်ဦးဘရှိန်က ပြောကြားခဲ့သည်။\nပြည်ထောင်စုလွှတ်တော် စုံစမ်းရေးကော်မရှင်သည် ဒီဇင်ဘာလအတွင်းမှ စတင်ကာ ရခိုင်ပြည်နယ် ဒေသများဖြစ်သည့် ကျောက်ဖြူ၊ သံတွဲနှင့် ဂွအစရှိသည့် မြို့နယ်များသို့ ကွင်းဆင်းလေ့လာမှုများ ပြုလုပ်ခဲ့ရာ ယခုကဲ့သို့ စစ်ဆေးတွေရှိခဲ့ရခြင်းဖြစ်ကြောင်း သိရှိရသည်။\n''ကျွန်တော်တို့အဖွဲ့ စုံစမ်းမှုတွေ ပြုလုပ်ခဲ့ရာမှာ စစ်တပ်က မြေတွေသိမ်းလို့ နစ်နာတဲ့အတွက် လယ်သမားတွေက နစ်နာလို့ တိုင်ကြားတဲ့ အမှုတွေ အများဆုံးဖြစ်ပါတယ်။ သိမ်းယူပြီးနောက်ပိုင်းမှာလည်း စစ်တပ်အတွက် အမှန်တစ်ကယ် အသုံးချခြင်း မရှိတာကို တွေ့ရပါတယ်။ သိမ်းတဲ့အခါမှာလည်း ထိုက်တန်တဲ့ လျော်ကြေးပေးတာမျိုး မရှိဘူးလို့ နစ်နာသူတွေက ပြောပါတယ်။ သိမ်းယူပြီးနောက် တစ်ချို့နေရာတွေမှာ ဦးပိုင်နာမည်ပေါက် လုပ်ထားတာ၊ စစ်ဗိုလ်ချုပ်တွေရဲ့ သားသမီး အမည်ပေါက်တွေ ပြန်လုပ်ထားတာတွေကို စစ်ဆေးတွေ့ရှိရပါတယ်။ ဒီတွေ့ရှိချက်တွေကို ပြည်ထောင်စုလွှတ်တော်ကို တင်ပြသွားမှာဖြစ်ပြီး ပြည်ထောင်စု လွှတ်တော်က အဆုံးအဖြတ်ပေးတဲ့အတိုင်း ဆက်လက်ဆောင်ရွက်သွားမှာ ဖြစ်ပါတယ်'' ဟု ပြည်သူ့လွှတ်တော် ကိုယ်စားလှယ်၊ ရခိုင်တိုင်းရင်းသားများ တိုးတက်ရေးပါတီမှ ဦးဘရှိန်က ပြောကြားခဲ့သည်။\nကျောက်ဖြူမြို့နယ်ရှိ လယ်ယာမြေနှင့် အခြားမြေများကို ဓည၀တီ ရေတပ်ဌာနချုပ်မှ သိမ်းယူခဲ့သည့် အမှု ၁ မှု၊ ခြေမြန်တပ်ရင်း ၅၄၂ မှ သိမ်းယူခဲ့သည့် အမှု ၁ မှုနှင့် ထောက်လှမ်းရေးတပ်မှ သိမ်းယူခဲ့သည် အမှု ၂ မှုရှိကြောင်း၊ ထို့ပြင် ပုဂ္ဂလိကဖြစ်သည့် ရွှေစီးပွားရေးကုမ္ပဏီမှ သိမ်းယူမှု ၁ ခုနှင့် ဒေါ်စိုးစိုးဝင်း အပေါင်း ငါးဦး ကုမ္ပဏီမှ သိမ်းယူမှု ၁ မှုနှင့် နတီးကျွန်းကျေးရွာ အုပ်ချုပ်ရေးမှူး နဲ့နတီးကုန်းကျေးရွာ ရဲစခန်း စခန်းမှူးပေါင်းပြီး သိမ်းယူမှု ၂ မှုရှိကြောင်း သိရှိရသည်။\n''ကျောက်ဖြူမှာ လယ်ယာမြေ အမှု ၈ မှုရှိပါတယ်။ အဲဒီ ၈ မှုမှာ တပ်ကသိမ်းတာ ၄ မှု၊ အုပ်ချုပ်ရေးပိုင်းက သိမ်းတာ ၂မှု၊ ကုမ္ပဏီက သိမ်းတာ ၂ မှုဖြစ်ပါတယ်။ ထောက်လှမ်းရေးတပ်က သိမ်းရာမှာ တပ်အတွက် အသုံးမချဘဲ ဗိုလ်ချုပ်ကြီးဝင်းမြင့် (ယခင်အစိုးရအဖွဲ့ အတွင်းရေးမှူး ၃) ရဲ့ သမီး ဒေါ်နန်းရတနာဝင်း မင်္ဂလာဆောင်အတွက် လက်ဖွဲ့ပေးလိုက်တဲ့ ဖြစ်စဉ်တစ်ခု ရှိတယ်။ နိုင်ငံတော်အတွက်၊ စစ်တပ်အတွက် မဟုတ်ဘူး။ နိုင်ငံတော် ခေါင်းဆောင်ဆောင်ကြီးတွေ ဖြစ်တဲ့အတွက် နိုင်ငံတော်ခေါင်းဆောင်ကြီးတွေရဲ့ သမီးဖြစ်သူတွေအတွက် ပြည်သူတွေရဲ့ မြေကို သိမ်းပြီး လက်ဖွဲ့လိုက်တယ်'' ဟု ပြောကြားခဲ့သည်။\nထို့ပြင် ဂွမြို့နယ်တွင် စစ်တပ်မှ အုန်းခြံများ သိမ်းယူမှုအတွက် တိုင်ကြားမှု ၂ ခုရှိခဲ့ကြောင်း၊ စစ်တပ်မှ နာမည်ခံ သိမ်းယူကာ မြန်မာ့စီးပွားရေး ဦးပိုင်မှ ရယူထားသည်များရှိကြောင်း သိရှိရသည်။\nသံတွဲမြို့နယ်တွင် မြေယာသိမ်းဆည်းမှုနှင့် ပတ်သက်၍ တိုင်ကြားထားသော အမှုပေါင်း ၄ မှုရှိကြောင်း၊ ရေတပ်နှင့်သက်ဆိုင်သော အမှု ၁ မှု၊ ခလရ ၅၅ နှင့်သက်ဆိုင်သော အမှု ၁ မှု၊ ဗိုလ်ချုပ်ကြီး ခင်မောင်သန်း၏ သမီးနှင့် ဆိုင်သောအမှု ၁ မှုနှင့် သံတွဲခရိုင် အုပ်ချုပ်ရေးမှူး သမီးနှင့် သက်ဆိုင်သော အမှု ၁ မှု တို့ ဖြစ်ကြောင်း သိရှိရသည်။\nဗိုလ်ချုပ်ကြီးဟောင်းများ၏ သားသမီးများနှင့် သက်ဆိုင်သော အမှုများတွင် အငြင်းပွားရာ မြေနေရာများသည် ၎င်းတို့၏ နာမည်ပေါက်များ ဖြစ်နေသည်ကို တွေ့ရှိရကြောင်း သိရှိရသည်။\nရခိုင်ဒေသတွင် တိုင်းမှူးအဖြစ် တာဝန်ယူခဲ့ကြသော ဒုတိယဗိုလ်ချုပ်ကြီးဟောင်း ၀င်းမြင့်၊ ဗိုလ်ချုပ်မောင်ဦး၊ ဗိုလ်ချုပ်သောင်းအေး၊ ဗိုလ်မှူးချုပ်သူရမောင်နီ၊ ပို့ဆောင်ရေး ၀န်ကြီးဟောင်း ဗိုလ်ချုပ်သိန်းဆွေ စသူတို့က သိမ်းယူ၍ ၎င်းတို့၏ မိသားစုဝင်များ အမည်ဖောက်ကြောင်း၊ ထိုလယ်မြေများသည် ရွှေဂက်စီမံကိန်း ဧရိယာတွင် ပါဝင်သည့်အတွက် လျော်ကြေးငွေ ကျပ်သိန်းထောင်ချီ ရခဲ့ကြောင်းလည်း ဧရာဝတီဝက်ဘ်ဆိုဒ် စာမျက်နှာတွင် ဖော်ပြထားချက်အရ သိရသည်။\nပြည်ထောင်စုလွှတ်တော်တွင် လယ်ယာမြေနှင့် အခြားမြေများ သိမ်းဆည်းခံရမှုကြောင့် ပြည်သူများ နစ်နာမှု မရှိစေရေးအတွက် စုံစမ်းရေးကော်မရှင်ကို ၂၀၁၂ ခုနှစ် ဇူလိုင်လ ၂၆ ရက်နေ့က ဖွဲ့စည်းခဲ့ပြီး အဆိုပါ ကော်မရှင်မှ အဖွဲ့ဝင်များသည် လယ်ယာမြေနှင့် အခြားသိမ်းဆည်းခံရသည့် တိုင်းဒေသကြီးများနှင့် ပြည်နယ်များသို့ သွားရောက် ကွင်းဆင်းလေ့လာမှုများ ပြုလုပ်ခဲ့သည်။ ထိုသို့ ကွင်းဆင်းလေ့လာမှုများ ပြုလုပ်ရာတွင် လယ်ယာမြေများ သိမ်းဆည်းခံရမှုကြောင့် တိုင်ကြားသူ အများစုမှာ အထောက်အထားများ မှန်ကန်မှုရှိသည်ကို စစ်ဆေးတွေ့ရှိရကြောင်း၊ ဧရာဝတီတိုင်းဒေသကြီးနှင့် ရန်ကုန်တိုင်းဒေသကြီးတို့တွင် လယ်ယာမြေများ သိမ်းဆည်းခံရမှု အများဆုံးဖြစ်ကြောင်း၊ စစ်ဆေးတွေ့ရှိရပြီး ဧရာဝတီတိုင်းဒေသကြီးတွင် လယ်ယာမြေ သိမ်းဆည်းခံရမှုကြောင့် တိုင်ကြားခဲ့သည့် အမှုပေါင်း ၁၇၆ မှု ရှိကြောင်း သိရသည်။\nPosted by Eagle info dash at 09:49 No comments:\nရခိုင်ပြည်နယ်နေ့ အား ဂုဏ်ပြုလျှက်..\n( ရခိုင်ရိုးရာ စည်တူရိယာ အကြောင်းသိကောင်းစရာ...)\nနတ်မြစ်စန်းအောင်"က "ရခိုင်လူမျိုးတို့၌ ကိုယ်ပိုင် ဂီတသူခုမ အနုပညာရပ်များစွာ ရှိသည့်အနက် ရှေးမင်း များလက်ထက်နှင့် ယနေ့တိုင် ခေတ်စားနေသည့် "စည်" အမျိုးအမျိုးအကြောင်း" ကိုတင်ပြထား၏။ ပျောက် ကွယ်နေသော တူရိယာများကို သုတေသနလုပ်၍ ရှာဖွေထိန်းသိမ်းရန်မှာ ရခိုင်အမျိုးသားတိုင်း၏ တာဝန် ဖြစ်ပေသည်။\nရခိုင်ရာဇ၀င်၌ ဒဿဘာတီက တို့ ရေကစားရာသို့ မျောပါလာသော ကက္ကဋ ပုစွန်လက်မကို ပဟိုရ်စည် ကြက်လုပ်၍ မြှောက်စည်ပြုထားခဲ့သည်ဟု အဆိုရှိသည်။ စန္ဒသူရိယမင်း မဟာမုနိရှင်ပင်ကို သွန်းလုပ်စဉ်က ပဉ္စတူရိယာ တီးမှုတ်ခြင်း ရှိခဲ့သည်။ စန္ဒရားမင်းများ လက်ထက် စည်တော်ရွန်းခဲ့သော တောင်မှာ ယခုတိုင် ကျောက်လှေကားမြို့၌ ရှိ၍ စည်ကြီးတောင်ဟု ခေါ်တွင်ကြ၏။ မြောက်ဦးမြို့နန်းတော်ဦးတောင်\nမှာလည်း စည်တော်ရွန်းခဲ့သဖြင့် ရွန်းတောင်ဟု ခေါ်တွင်လျက် ရှိသေး၏။ ဥဂ္ဂါပျံစာဆိုတို့၏ ရာသီဖွဲ့များ၌လည်း " ပိန် ပေါင်ခရာ၊ စည်ဒုပ္ပါနှင့်" ဟုလည်းကောင်း၊ "စည်ပုတ်သံဝါ၊ တောမှုတ်ကာသည်" ဟုလည်းကောင်း စပ်ဆိုခဲ့ ၏။ သတိုးသုဓမ္မမင်းသည် ပိတောက်ပင်ကို ထွင်း၍ ဗဟိုရ်စည် ကြက်ခဲ့၏။ ဤသို့စည်တီးခြင်းများ ထင်ရှား နိုင်သည့်အပြင် ပုန်းပုလက်ရာ ရုပ်တုလည်း အထင်အရှားတွေ့နိုင်၏။ သျှစ်သောင်း သိမ်တော်ကြီး နံရံတွင် စည် တီးခတ်နေသော တူရိယာသမားပုံကို တွေ့ရ၏။ ထို့ကြောင့် စည်ကြက်လုပ် တီးခတ်ခဲ့ကြပုံ၊ တူရိယာ အဖြစ် လည်းကောင်း၊ ပွဲလမ်းသဘင်ကန္နားတွင် လည်းကောင်း အသုံးပြုခဲ့ကြပုံများမှာ ထင်လင်းစွာ သက် သေခံ လျက်ရှိနေသည်။\nဤစည်များ အားလုံးကို ယခုအခါ မတွေ့သိရှိရသော်လည်း\nသုံးစွဲနေသမှုကို အောက်၌ ဖော်ပြပါအံ့။\n၁။ ပန်တျာ (ပန်းတျား)\n၂။ မုရိုးစည် (စည်ဗျော)\nဤစည်တို့ကို ရှာဖွေတွေ့ရှိနိုင်သည်။ တခြားသော တူရိယာ အစိတ်အပိုင်းနှင့် နှဲ၊ ပလွေ စသည့် မှုတ်အပ် သော တူရိယာများကား စစ်တေကောင်းနယ်ရှိ ရခိုင်တို့ ယခုတိုင် သုံးစွဲလျက် ရှိသေး၏။\nCredit: Ni Ni Htoon.\nPosted by Eagle info dash at 09:02 No comments:\n(ဟုတ်ပါရယ်......အသံမှာ...အရောင်.colour ရှိစော်ကို လူအတော်များများသိကတ်ပါရယ်)....ယပိုင်ဗျယ်....\nPosted by Eagle info dash at 11:36 No comments:\nPosted by Eagle info dash at 11:13 No comments:\nStatement for Bangali( so called Rohingya) by Burmese in Germany\nburma office germany on bingali unrest\nPosted by Eagle info dash at 11:08 No comments:\nရခိုင်ပြည်နယ်အတွင်း တပ်မတော်က လယ်ယာမြေများကို အမျာ...\nStatement for Bangali( so called Rohingya) by Burm...


ယဉ်ကျေးမှု နှင့် အနာဂတ်မျိုးဆက်…. | Myanmar Gazette News Media Forum Network\nHome » Arts & Humanities » ယဉ်ကျေးမှု နှင့် အနာဂတ်မျိုးဆက်….\nယဉ်ကျေးမှု နှင့် အနာဂတ်မျိုးဆက်….\nPosted by alinsett on Mar 4, 2012 in Arts & Humanities, Critic, Myanmar Gazette, Short Story | 14 comments\nအလင်းဆက် ၏ အတွေး ဆောင်းပါး\nလူမျိုးတစ်မျိုး၏ အမူ အကျင့်နှင့်..ယဉ်ကျေးမှုသည်…ခေတ်ကို လိုက်၍ ပြောင်းလဲ.သွားသင့်ပါသလား…??\nပြောင်းလဲ.သင့်သည်..ဟု..ထင်မြင်လျှင်…ဘယ်လိုပြောင်းလဲသင့်သလဲ….ဟု ထပ်မေးစရာ ရှိပါသည် ။\nအတိတ်ဆီမှ အမူအကျင့် ၊ ဓလေ့ စရိုက် များ သည်…မမှန်ကန်ဘူး…၊ မသင့်တော်ဘူး..ဆိုလျှင်\nပိုကောင်းသော..၊ ပို၍ ခေတ်နှင့်လျော်ညီသော…အမူအကျင့် ဓလေ့ စရိုက်များဖြင့်..အစားထိုးပြောင်းလဲ..မည်ပေါ့လေ…။\nအကယ်၍……….အတိတ်ဆီမှ အမူအကျင့်ဟောင်း..၊ဓလေုစရိုက်နှင့် ယဉ်ကျေးမှု အဟောင်းများသည်…\nသဘာဝကျကျ ဖြစ်နေလျှင်..၊ သင့်လျော် မှန်ကန်နေလျှင်..၊ အမှား တစ်စုံတစ်ရာ မရှိလျှင်..တော့……\nခေတ်သစ်..၊ ခေတ်ပေါ်..အမူအကျင့် ၊ ဓလေ့စရိုက်များဖြင့်…အစားမထိုးသင့်..ဟု..ကျွန်တော် ခံစားမိပါသည် ။\nယဉ်ကျေးမှု အစဉ်အလာ ကြီးမား ခမ်းနာ ခဲ့ သော …မြန်မာ များအနေဖြင့် စဉ်းစား တွေးတော့ စရာမျာ..ရှိလာပါပြီ။\nကျွန်တော်တို့ နိုင်ငံသည်…သဘာဝတ၇ားက ချစ်မြန်နိုးသော …( သို့ မဟုတ်..သဘာဝ တရားကိုချစမြတ်နိုးသော…နိုင်ငံ )\nစီးပွါးရေး ၊ နိုင်ငံရေး…ပြိးတော့….ပညာရေး….စသော အရေးကိစ္စများတွင် အခြားနိုင်ငံများထက် …\nယဉ်ကျေးမှု..နှင့် ဓလေ့စရိုက်များ..ကတော့….ဘယ်လိုမှ မနိမ့်ကျနိုင်ပါ ။\nကျွန်တော်တို့ ဆီမှာ…နန်မြို့ ရိုး..ရှိသည် ။\nသနပ်ခါး ရနံ့ရှိသည် ။\nမုတ်သုန်ရာသီ.. နှင့် သဘာဝတော..များ..ရှိသည် ။\nဘုရားစေတီ..နှင့် လှူတန်းပေးကမ်းမှုများ..ရှိသည် ။\nအရှက်တရား ကြီးမား၍ သိမ်မွေ့ စွာ…ရိုးသား ဖြူစင်သော..\nမြန်မာ အမျိုးသားကလေးများ….. ၊ မြန်မာ အမျိုးသမီးကလေးများ………..ရှိခဲ့ပါသည် ။\nအကျင့်သီလ မြင့်မြတ်သော…၊ ကိုယ်ကျင့် တရား စင်ကြယ်သော…မြန်မာ အမျိုးသမီးကလေးများ ၊\nမြန်မာ အမျိုးသားကလေးများ….ရှိခဲံ့ပါသည် ။\n( ယဉ်ကျေး သိမ်မွေ့ စွာ ၀တ်စား ဆင်ယင်တတ်သော ၊ သနပ်ခါး ပါးကွက်ကြားကလေးဖြင့်..\nတင့်တယ် လှပ..သော အမျိုးသမီးကလေးများ……အသေအချာ ရှိခဲ့ဖူးပါသည်။\nထို့ အတူ…… တိုက်ပုံ အကျီင်္ င်္ ၊ ပုဆိုး များ ၀တ်ကာ…၊ ကတ္တီပါ..ဖိနပ်ကိုစီး၍ီ\nက္ဏနြေ္ဒ တည်ကြည်စွာ..ခံ့ညားသော…အမျိုးသားကလေးများလည်း..အသေအချာ ရှိခဲ့ဖူးပါသည် ။\nတစ်နိုင်ငံနှင့် တစ်နိုင်ငံ…ယဉ်ကျေးမှုများ ကူးလူး.ဆက်ဆံရာတွင်…..\nကောင်းမွန်သော…အစဉ်အလာများကိုသာ လက်ဆင့်ကမ်းနိုင်ဖို့ …လိုပါသည် ။\nပေးသူ…ကတော.့…….( သူတို့ကျင့်သုံးခဲ့သော ဓလေ့စရိုက် ၊ အမူအကျင့်များကိူ )\nအကောင်းဆုံး…ဟုယုံကြည်ကာ… ပေးကမ်းလိမ့်မည် ။\nယူသူသည်..( သို့ မဟုတ်…အတုယူသူသည်…..) ယူတတ်ဖို့ / အတုယူတတ်ဖို့ လိုပါသည် ။\nကိုယ့်လူမျိုး.၊ ကိုယ့်နိုင်ငံ ယဉ်ကျေးမှု နှင့် ဆန့် ကျင်သော.၊\nအမှန်တရား.၊ ကိုယ်ကျင့်တရား..၊ သိက္ခာ တို့ ဖြင့် မနီးစပ်သော….\nအရာများကို မယူမိဖို့ …လိုပါသည် ။\nရင် ဖုံး အကျီ င်္၊ ချိတ်ထမီ..ဖြင့် …. ယဉ်ကျေး သိမ်မွေ့ လှသော….\nမြန်မာ အမျိုးသမီးများမှ ( အတိတ် မျိုးဆက်များမှ )\nဂျင်းဘောင်းဘီ တိုတိုကပ်ကပ်၊ လည်ဟိုက် ၊ရင် ပေါ်…. ၊ ခါး ပေါ်သော..ကိုယ်ကျပ်အကျီ င်္\nဆံ ပင် နီကြောင်ကြောင်.များဖြင့်…၀ိုင်.သောက်တတ်သော..အမျိုးသမီးတချို့့\nပုဆိုး တိုက်ပုံ ၊ ကတ္တီပါ…ဖိနပ်စီးကာ…က္ဏနြေ္ဒ တည်ကြည်သော..\n(အတိတ်မျိုးဆက် ဆီမှ ) ဆင်းသက်လာသော…\nဘောင်းဘီ ကျပ်ကျပ် ၊ ဆံပင်ရှည်.ရောင်စုံများ..ပွ.လို့၊\nထောင်လို့ ….။ တစ်ချို့ ဆိုလျှင်….ဘောင်းဘီကို တင်ပါး တစ် ၀က်လောက်ထိ\nအတွင်းခံ ဘောင်းဘီကို… တစ် ၀က်လောက် ဖော်\n၀တ်တတ်သော.. ယောကျာ်း ကလေးများ…ရှိနေပြီ ။\nအတိတ်ဆီမှ…..ယဉ်ကျေးမှုသည်..မှန်သလား. .. မှားခဲ့သလား..။\nမှားခဲ့လို့ယခုလို ပုံစံများဖြင့် အစားထိုး ပြောင်းလဲ ပစ်လိုက်တာလား .။\nကျွန်တော် သေချာ မဝေခွဲတတ်ပါ ။\nသို့ သော်…ကျွန်တော် သေချာ သိထားသည့်..ယုံကြည်ချက်တစ်ခုကတော့…..\nအတိတ်ဆီမှ….ယဉ်ကျေးမှု.၊ ဓလေ့စရိုက် ၊ ဟန်ပန်များသည်….အလွန်ပင်… အမြင် အေးချမ်းခဲ့ပါသည် ။\nရိုးသား ဖြူစင်..၊ ကြည်လင် သန့် ရှင်း ခဲ့ပါသည် ။\nကျွန်တော်တို့ချစ်သော…ဘိုးဘေးများ…၏ ဓလေ့ စရိုက်များ..နှင့် အမူအကျင့် များကို ..\nအတိတ်ဆီမှ…ယဉ်ကျေးမှုကို..ပြန်လည် တမ်းတ မိသောအခါ…\nအနာဂတ် မှာ လာမည့် ………..ယဉ်ကျေးမှု..အတွက်…\nကျွန်တော် ဆုံး ဖြတ်ချက် တစ်ခု….ချ မိပါတော့သည် .။\nအနာဂတ်မျိုးဆက်သစ်ဆီကို….မှန်ကန်သော ၊ ကောင်းမွန် မြင့်မြတ်သော……ယဉ်ကျေးမှု ၊ ဓလေ့စရိုက်များကိုသာ..\nလက်ဆင့်ကမ်း ပေးခဲ့ပါမည် ။\n* စကားစဉ်ကို ပြန်ချုပ်ပါမည် ။ *\n၁ ။ ။ အတိတ်မျိုးဆက် ဆီမှ….\nလက်ဆင့်ကမ်းပေးထားခဲ့သော… ယဉ်ကျေးမှု .၊ ဓလေ့ စရိုက်များသည်…\nအလွန် ချစ်စရာကောင်းပါသည် ။\n၂ ။ ။ ပစ္စုပ္ပန် မျိုးဆက် လက်ထက်တွင်..\n.ဖြူစင်ခဲ့သော.၊ ကြည်လင် ရှင်းသန့် ခဲ့သော..\nယဉ်ကျေးမှု အစဉ်အလာသည်……အေ၇ာင်များ.စွန်းထင်းပေကျံ လုလု\nဖြစ်နေချေ..ပြီ ။ ( ကျွန်တော့်အမြင်သာ ဖြစ်ပါသည် ။)\n၃ ။ ။ အနာဂတ် ၏ မြန်မာ့ ယဉ်ကျေးမှု ၊ ဓလေ့စရိုက်များကိူ..\nပို၍ မြင့်မြတ်သော..၊ ပို၍ သန့် ရှင်း သော… ယဉ်ကျေးမှုများကိုသာ…\nကျွန်တော်တို့ ..( ပစ္စုပ္ပ န် မျိုးဆက် .)တွင်…\n( ကျွန်တော်) ခံစား၇ပါသည် ။\nမတော်တရော်..၀တ်စားဆင်ယင်တတ်သော..လူငယ်ကလေး တစ်ချို့ ကို မြင်တွေ့ ပြီး..\nမနေနိုင်တော့၍ ..ရေးမိသော …ဆောင်းပါး တစ်ပုဒ် ဖြစ်ပါသည် ။\nမည်သူ့ ကိုမျှ…….ကဲ့ ရဲ့ ပြစ်တင်လိုခြင်းမရှိပါကြောင်း….လေးစားစွာ..အသိပေးခဲ့ပါသည် ။\nပုံလေးတွေ ကို ကြည့်ရတာ သိပ်အားမရဘူး ဖြစ်နေတယ် ။ နောက်တစ်ခါကြရင် ပိုပွင့်လင်းပါနော ။ ဟီဟိ\nမှားခဲ့လို့ယခုလို ပုံစံများဖြင့် အစားထိုး ပြောင်းလဲ ပစ်လိုက်တာလား .။\nသို့ သော်…ကျွန်တော် သေချာ သိထားသည့်..ယုံကြည်ချက်တစ်ခုကတော့…..\nကျွန်တော်တို့ချစ်သော…ဘိုးဘေးများ…၏ ဓလေ့ စရိုက်များ..နှင့် အမူအကျင့် များကို ..\nကိုအလင်းစက် ချစ်သလိုကျနော်လဲ တန်ဖိုးထားမြတ်နိုးပါတယ်ဗျာ။ကျနော်တို့ က\nပြောတာပါ။မျက်စိထဲမှာ ကန့် လန့် ကြီးဗျာ ခေတ်ကိုက……ဟူးးးး\nတိုတိုဘဲပြောတော.မယ် ….အားလုံးသဘောတူတယ် ။\nရှည်ရှည်ပြောရင် အဘိုးကြီးမို. လေးများတယ်ထင်လိမ်.မယ်…….\nဘာဘဲဖြစ်ဖြစ် သဂျီးကတော. သိပ်သဘောတူမှာမဟုတ်ဘူး …..။\nအရီးလဲ ဘယ်နေရာရောက်ရောက် ကိုယ့်ယဉ်ကျေးမှု ကို ဘဲ မြတ်နိုးပါတယ်။\nလူပုံပေါ်မှာ တင့်တယ် တဲ့၊ ဂုဏ်ယူလို့ရတဲ့၊ အများလေးစားတဲ့ မြန်မာ့ယဉ်ကျေးမှု ကို ကမ္ဘာက သိလာနိုင်ဖို့ အမြဲစိတ်ဆန္ဒရှိပါတယ်။\nလူအများ ညီနိုင်ရင်တော့ တို့တွေ ရဲ့ ယဉ်ကျေးတဲ့ စရိုက် လေးတွေ ပြန်ပြီး အသက်ဝင်လာကောင်းပါရဲ့။\nထိုင်မသိမ်း နဲ့ တောင်ရှည် ဝတ်ရမည်ဟု မဆိုကြောင်းကိုတော့ အများ သိစေအပ်ပါသည်။ :-)\nတက်တူးက.. မြန်မာ့ယဉ်ကျေးမှုထဲ..အနောက်နိုင်ငံတွေထက်အစောထဲက ပါနေတာ..\nယဉ်ကျေးမှု..ကူးစက်ယှက်နွယ်တာပြောကြေးဆို.. မြန်မာ့ဆီကသူတို့ယူပြီး.. မော်ဒီဖိုင်းလုပ်ထားကြတာပါ…\nဒေါ်အောင်ဆန်းစုကြည်ရဲ့.. အရှိန်အ၀ါနဲ့.. တကမ္ဘာလုံးက အမျိုးသမီးတွေ.. မြန်မာ့အကျီ င်္ဝတ်စုံစိတ်ဝင်စားလာကြတယ်..။\nမြန်မာ့ ယဉ်ကျေးမှုကို.. အနောက်နိုင်ငံတွေ သတိထားမိလာကြတယ်..။\nမြန်မာတွေ.. မြန်မာ့ချိပ်..ပိုး.. ဆေးရေးထမိန်..စတာတွေ..နိုင်ငံတကာတင်ပို့ဖို့ပြင်ဆင်သင့်လှတယ်..။\nဖက်ရှင်ရှိုးတွေကို..အနောက်နိုင်ငံသူ..ပြင်သစ်သူ.. ဘိုမ.. ဘလူးဘလောင့်စ်တွေနဲ့.. လုပ်သင့်တာပေ့ါ..\nရန်ကုန်တင်မက.. ဘန်ကောက်.. စင်္ကာပူ..တိုကျို.. မိလာနို..နယူယောက်ဖွင့်သင့်..လုပ်သင့်တာပေါ့…\nယဉ်ကျေးမှု.. အ၀တ်အစား..ကမ္ဘာတန်းခြေဆန့်တော့ ဘာဖြစ်မယ်ထင်သလည်း..။\nအဲဒီ အ၀တ်ဖက်ရှင်တခုထဲကတင်.. မြန်မာတမျိုးသားလုံး ဂျီဒီပီဝင်ငွေလောက် အသာလေးရသွားနိုင်တယ်..။\nလူမျိုးတစ်မျိုး၏ အမူ အကျင့်နှင့်..ယဉ်ကျေးမှုသည်…ခေတ်ကို လိုက်၍ ပြောင်းလဲ.သွားသင့်ပါသလား…?? လို့မေးထားပြီး … ဖက်ရှင်ရေစီးကြောင်းဘက်ကိုသာ … အလေးပေးပြောသွားတဲ့ အလင်းဆက်ရဲ့ ပို့စ်ကို နှစ်သက်ပါတယ် ။\nအမူအကျင့်နဲ့ .. ယဉ်ကျေးမှုကို ပြောင်းလဲသင့်သလားဆိုလျှင်ဖြင့် … ပြောင်းလဲသင့်တယ်လို့ ဖြေမိမှာပါပဲ … ။ သို့သော် …အမြဲတစေ ပြောင်းလဲနေတာမျိုးမဟုတ်ပဲ …သူ့နေရာနဲ့သူ ချင့်ချိန်တွက်စလို့ ပြောင်းလဲမှုမျိုးကို ဆိုလိုပါတယ် ။ ခေတ်မှီတာနဲ့ …. ခေတ်ဆန်တာ မတူဘူးဆိုတာလေး .. အတုယူလွယ်နေတဲ့ လူငယ်တွေကြား ကွက်ကွက်ကွင်းကွင်း သိစေချင်ပါတယ် … ။\nမြန်မာယဉ်ကျေးမှုကို ထိန်းသိမ်းစို့ဟေ့လို့ …. ဒီဇိုင်နာများ ၊ စလက်ဗရက်တီများ တဖွဖွအော်ပေမယ့် … တကယ်တမ်း ထီထွင်လာတဲ့ ဖက်ရှင်ထဲ … မြန်မာဝတ်စုံပါလို့ နာမည်တပ်ပြီး .. ဘုန်းကြီးကျောင်းမ၀တ်သင့်တဲ့ …. ရိုးရိုးလေးနဲ့ ရိုင်းနေတဲ့ ၀တ်စုံများစွာပါဝင်ပါတယ် … ။ အင်တာဗျူးတွေမှာ သိပ်ကြိုက်လှပါတယ်လို့ပြော ၊ အမြတ်တနိုးဝတ်ဆင်ပါတယ်လို့ပြောတဲ့ မင်းသမီးလေးတွေ … တစ်လနေလို့ … မြန်မာဝတ်စုံ တစ်ရက်ဝတ်ဖြစ်သလား … သိချင်မိပါရဲ့ …. ။\nကူးစက်လွယ် .. ပျံ့ နှံ့ လွယ်တဲ့ .. ဖက်ရှင်ရေစီးကြောင်းထဲ …. မြန်မာ့ ဖက်ရှင် ကမ္ဘာမှာ.. ဘာကြောင့် တစ်ခေတ်မဆန်း ၊ နေရာမယူနိုင်သလဲဆိုလျှင် …. . ပြည်တွင်းဖြစ်ပိတ်စသားတွေကို .. အနောက်တိုင်းပုံစံမျိုးတွေနဲ့ … ရောယှက် အလှဆင် ချုပ်လုပ်လို့ … ကိုယ်ပိုင်သွင်ပြင် ပျောက်သွားရတယ်လို့ ထင်ပါတယ် … ။\nယဉ်ကျေးမှု ထိန်းဖို့ … အမူကျင့်ကောင်းဖို့ ဆိုတာကတော့ …. သူများဝေဖန်တိုက်တွန်းမှုထက် ..ကိုယ်တိုင်ခံယူချက်ပေါ်မှာပဲ မူတည်ပါတယ် … ။ ယဉ်ကျေးမှု ထိန်းဖို့ဆိုပြီး … ထိုင်မသိမ်းနဲ့ …ဘီးဆံပတ်ခေတ်ပြန်သွားရမယ် မဆိုလိုပါဘူး … သူ့နေရာနဲ့သူပါ … အလိုက်ထိုက် သင့်လျှော်ပါတယ် … ကိုယ့်ကိုယ် သူတပါး အထင်သေးလောက်အောင် … ကိုယ့်ပစ္စည်းနဲ့ကိုယ် လူမုန်းခံရလောက်အောင် .. အမြင်မဆိုးဘူးဆိုလျှင်ပဲ … တော်သေးတယ်မှတ်တယ် … ။ လူဆိုတာမျိုးကလည်း ခက်သားလားနော် …. ကိုယ့်ဖက်ရှင် သူများ အားကျဖို့ထက် …သူများဖက်ရှင် အတုခိုးဖို့ပဲ … ၀ါသနာထုံနေကြတာဆိုတော့လည်း …… ……… နားလည်ရတော့ … ခက်နေပြန်ပြီ\nကားမော်ဒယ်ဆိုတာ ကော့ကန်ကားပြ၊ စက်ဆီကျပြရလို့ အခြားတော့ မပြောချင်ဘူး.. သို့ပေသိ မော်ဒယ်လ်၊ သရုပ်ဆောင်များ လုပ်မယ်ဆို စနစ်တကျ လေ့ကျင်ခန်းလုပ်ပြီး နိုင်ငံတကာအဆင့် အချိုးအစားမှီ ကိုယ်ကာယအလှနဲ့ ပရော်ဖက်ရှင်နယ် အမူအယာ လုပ်ပြဂျပါလို့…. အခုဟာက ပုရိသအချင်းချင်း လက်တို့မျှချင်တောင် နိုင်ငံခြားသားအသိဆို ပြရဲဘူး…။\nဟုတ်တယ် ကိုကြီးကြောင်ပြောတာ တီချာထောက်ခံတယ်။\nမနေ့ညက နေကောင်းပြီ တီဗီကြည်မည် ဆိုပြီး လေ့လာလိုက်တာ\nMiss Tourism ရွေးပွဲနဲ့ တိုးပါတယ်။ လှကြပါတယ်။ဒါပေမဲ့….\nExposure မများသင့်တဲ့နေရာတွေမှာ မျာနေတာကြည့်ပြီး စိတ်တိုမိတယ်။\nဥပမာ ကချင်တိုင်းရင်းသူ ဝတ်စုံလို့ ပြောပြီး ငွေမောင်းတွေသာ\nကြိမ်ကွင်းတွေသာ ဆင်မြန်းထားတယ် မဖော်ပြစေချင်တဲ့နေရာတွေကို\n(ပရော်ဖက်ရှင်နယ် အမူအယာ လုပ်ပြဂျပါလို့)…. ကိုကြီးကြောင်ပြောတဲ့\nအတိုအဖော်တွေ ၀တ်ပြနေတယ်လို့ပဲ အကောင်းဘက်ကတွေးယူကြည့်လိုက်ပါတယ်\nနောက်တီးနောက်တက် တိုက်တွန်းနှိုးဆော်လိုက်ပါတယ် …\nကိုပေ..ရေ.. ပုံတွေက…လွယ်လင့်တကူ ရှာလို့ ရထဲ့ …အင်တာနက်က ပုံတွေပါ ။ ကျွန်တော်..က ယောကျာ်း\nလေးတွေ ရဲ့ ပုံတွေ တင်ချင်တယ် ။ ဒါပေမယ့် ရှာလို့မရဘူး။\nပြိးတော့ ကျွန်တော် တင်ချင်တာက…..သရုပ်ဆောင် မော်ဒယ် တွေ..ရဲ့ပုံ မဟုတ်ပါဘူး။\nတကယ့် လက်တွေ့ အပြင်က…လူငယ်တွေ.ရဲ့ ပုံ့တွေ တင်ချင်တာ။ ကိုယ် တိုင်ကလည်း…လိုက်မရိုက်ရဲ…\nရိုက်ပြီူးသား အဆင်သင့်ကလည်း ..ရှာမရ..ဆိုတော့…လွယ်တဲ့ ပုံ့တွေပဲ..တင်ဖြစ်လိုက်တာပါ ။\nခပ်ကင်းကင်းရဲ့အကောင်းမြင် အတွေးလေး ကလည်း…အတော်တော့ စိတ် ဖြေသာ.၇ာ ရပါတယ် နော် ။\n_____________________တီတီနု ရေ…အမြင်ချင်းတုပါတယ် ။\nမမအိတုန်..ရေ.. အကျယ်တ၀င့် …ပြောဆို..သွားတာ သိပ်ကျေးဇူးတင်ပါတယ် ။\nကျွန်တော့်ပိုစ့်လေး..ကို ပိုပြည့်စုံသွားစေလို့ …တကယ်..ကျေးဇူးတင်ပါတယ် နော် ။\nမမတုန်ရဲ့ အယူအဆ ကိုလည်း..ကျွန်တော်.သဘောတူပါတယ် ။ တစ်သဘောထဲပါနော် ။\nသူကြီး.ပြောသလိုပါပဲ.။ အခုတလောတော့..ဒေါ်စု ၀တ်ပြနေတဲ့မြန်မာ ၀တ်စုံတွေက တကယ် စိတ်ဝင်စားစရာ.ဖြစ်နေပါပြီ။ ဒေါ်စုကို ကျေးဇူး အရမ်းတင်တာပါပဲ။\nရွှေတိဂုံ ဘုရား ပွဲတော်..ရောက်တဲ့ ည ကတောင်…အမေစု ချိတ်…ဆိုပြိး..ပြောရောင်းနေတဲ့့အထည်ဆိုင်တွေ တွေ့ ခဲ့ သေးတယ် ။\nနာဂရ ချစ်သူ..၊ ကိုပေ.နဲ့ …အန်ကယ်ဂျီး တို့ ကိုလည်း ကျေးဇူးတင်ပါတယ် ဗျ ။\nစာဖတ်သူ အားလုံးကို ခင်မင် လေးစားလျက်………………….\nkaung kg16 says:\nယဉ်ကျေးမှု ကတော့ တဖြေးဖြေး ဆုတ်ယုတ်လာတယ်နော်…..အတုမယူသင့်တာကိုလျှောက်ယူနေကျတာကိုး …အင်းပေါ့လေအဝတ်အစားတွေကလည်းအဆန်းတွေပေါ်လာတာဆိုတော့…..\nယဉ်ကျေးမှု့ ကိုေ၇းပြပေးတဲ့ အတွက်……..ကျေးကျေးနော်။


တစ်နေ့ တစ်မျိုး | Home\nHome› Update› တစ်နေ့ တစ်မျိုး› တစ်နေ့ တစ်မျိုး\nDo it yourself... Hair ကဏ္ဍလေး တစ်ဖန်ပြန်ရောက်ရှိလို့လာပါပြီ။ ဒီတစ်ခေါက် ပုံဖော်ပေးထားတဲ့ ဆံပင်ပုံစံလေးတွေကိုလည်း လိုက်လုပ်ကြည့်ဖို့ မမေ့နဲ့နော်...\nModel - Sweety Ko\nPhoto - La Min Naing\n1. မိမိဆံပင်ကို အပေါ်တစ်ထပ်အရင်ယူပြီး ကလစ်နဲ့ ညှပ်ထားပါ။ ပုံမှပြထားတဲ့အတိုင်း ဆံပင်တုဆက်ပါ။ ဆက်ထားတဲ့နေရာကနေ မူလဆံပင်နဲ့ ဆံပင်တုကိုရောပြီး ကျစ်ဆံမြီးကျစ်ပါ။ ဘယ်ဘက်မှာ ကျစ်ထားတဲ့ဆံပင်ကို အပေါ်ကနေပတ်ပြီး ညာဘက်မှာ ကလစ်အမဲနဲ့ ထိန်းလိုက်ပါ။ ထိုနည်းအတိုင်း ညာဘက်ကိုလဲ ကျစ်ဆံမြီးကျစ်အပေါ်ကနေပတ် ဘယ်ဘက်မှာ ကလစ်အမည်း ထိုးပါ။ ချစ်ဖို့ ကောင်းတဲ့ဆံပင်စတိုင်လ်လေး ရပါပြီ။\n2. ပိုနီတေးပုံစံအတိုင်း ချာလီသားရေကွင်းနဲ့ ဆံပင်ခပ်မြင့်မြင့်လေးစီးလိုက်ပါ။ ဆံပင်ကို မုန့်ကြိုးလိမ်သကဲ့သို့ လိမ်လိုက်ပါ။ ပြီးရင် ဒိုးနပ်ပုံစံ ခွေရစ်လိုက်ပါ။ အဖျားကို ကလစ်အမည်းများနဲ့ ထိန်းပါ။ ဆံပင်ဖွာဖွာနဲ့ လွယ်လွယ်မပြယ်သွား အောင် ကော်စပရေးဖြန်းပါ။ ပေါ့ပေါ့ပါးပါး စတိုင်လ်ပေါ့နော်။\n3. ရှေ့ဆံပင် များများလေးယူပြီး အပေါ်သို့ ခဏလှန်တင်ထားပါ။ ကျန်ဆံပင်ကို ချာလီသားရေကွင်းနဲ့ သပ်သပ်ရပ်ရပ်လေး စီးလိုက်ပါ။ စီးပြီးရင် ရှေ့ဆံပင်ကို ကျစ်ဆံမြီးကျစ်ပါ။ ကျစ်ပြီးသား ကျစ်ဆံမြီးကို စီးထားတဲ့ ဆံပင်အပေါ်ကနေ ရစ် ပတ်လိုက်ပါ။ လူငယ်ဆန်ဆန်စတိုင်လ်လေးပါ။\n4. အလယ်ခွဲလိုက်ပါ။ ရှေ့ဆံပင်ကို ခပ်ပါးပါးယူပြီး နောက်ဘက် ဆံပင်အောက်တွင် ချာလီကွင်းနဲ့စီးလိုက်ပါ။ အပေါ်ဆံပင်များကို အောက်သို့ ပြန်ချပါ။ ဆံပင်ဖွာဖွာလေးဖြစ်နေအောင် ဘီးချွန်နဲ့ ဆံသားများကို ညင်ညင်သာသာလေး ခြစ်ပေးပါ နော်။ သပ်သပ်ရပ်ရပ်နဲ့ လှနေမယ့် စတိုင်လ်ပါ။


ထူးထူးခြားခြား အသက် ၁၃ နှစ်မှာ သုတေသနပညာရှင်တစ်ယောက်ဖြစ်လာသူ - Top MM News\nထူးထူးခြားခြား အသက် ၁၃ နှစ်မှာ သုတေသနပညာရှင်တစ်ယောက်ဖြစ်လာသူ\nalpha | May 26, 2020 | Knowledge | No Comments\nကမ္ဘာပေါ်တွင် ကလေးဘ၀ အရွယ်ကတည်းက အရွယ်ရောက်ပြီးလူကြီးများနှင့် တန်းတူ ဉာဏ်ရည်ရှိကာ လုပ်ကိုင်နိုင်သော သူ အနည်းငယ်သာ ရှိသည်။ သူတို့ကို ကလေးပါရမီရှင်များဟုခေါ်လေ့ရှိသည်။ ထိုအထဲတွင် အမေရိကန် အိုဟိုင်းယိုးပြည်နယ်မှ Daniel Liu ဆိုသည့် ကောင်လေးကိုလည်း ထည့်သွင်းရမည် ဖြစ်သည်။\nသူအကြောင်းကို လူတွေစ၍ သိရှိကြသည်မှာ လွန်ခဲ့သော ၂နှစ်ကျော်က သူ့ပုံကို အွန်လိုင်းပေါ်တွင် တင်ခဲ့သော သူငယ်ချင်း တစ်ယောက်ကြောင့် ဖြစ်သည်။ အသက် ၁၉ နှစ် အရွယ်ရှိပြီဖြစ်သည့် အတန်းဖော် Cigdem Kahyaoglu က “ဒီကလေးက ငါ့ရဲ့ ဓာတုဗေဒ အတန်းဖော်ပေါ့။ သိချင်ရင် သူ့ကို အီးမေးပို့ပြီး လှမ်းမေးလို့ရတယ်” ဟု ဆိုရှယ်နက်ဝက်တစ်ခုဖြစ်သည့် တွစ်တာတွင် တင်လိုက်ရာမှ လူအများ၏ အံသြခြင်းကို ခံခဲ့ရသည်။\nဤကဲ့သို့ဖြစ်ရခြင်းမှာ တက္ကသိုလ်ကို ပုံမှန်အားဖြင့် အသက်အငယ်ဆုံး အရွယ်အဖြစ် ၁၆ နှစ် ၁၇ နှစ်မှ စတင်တက်ရသော်လည်း Daniel Liu က မူ အသက် ၁၁ နှစ်အရွယ်ကတည်းက ဝင်ခွင့်ရခဲ့ခြင်း ဖြစ်သည်။ ကလေးအရွယ်သာရှိသော်လည်း အရွယ်ရောက်ပြီးသူများထက် သာလွန်သော ဉာဏ်ရည်ဉာဏ်သွေး ရှိသောကြောင့် ဖြစ်သည်။\nထို မတိုင်ခင်ကတည်းက သူ့အကြောင်းသည် အမေရိကန်တွင် ရေပန်းစားခဲ့သည်။ နာမည်ကျော် သိပ္ပံအစီအစဉ်တစ်ခုဖြစ်သည့် The Sciecne Guy တင်ဆက်သူ Bill Nye နှင့် တွေ့ဆုံမေးမြန်းဖူးသလို အမေရိကန်သမ္မတဟောင်း အိုဘားမား၏ အိမ်ဖြူတော်တွင် ခေါ်ယူတွေ့ဆုံခြင်းခံရပြီး ပညာသင်ဆု ဒေါ်လာ ၁သောင်းကို ပေးအပ်ခြင်းကို ခံခဲ့ရဖူးသူလည်း ဖြစ်သည်။\nတက္ကသိုလ်ဝင်ခွင့်ရရှိပြီးနောက် Liu သည် အမေရိကန် အိုဟိုင်းယိုးပြည်နယ်ရှိ Toledo တက္ကသိုလ် တွင်တက်ရောက်ခဲ့သည်။ သူဝါသနာပါသည့် ဘာသာရပ်ဖြစ်သည့် Organic Chemistry ဘာသာရပ်ကို အထူးပြု၍ တက်ရောက်ခဲ့ခြင်း ဖြစ်သည်။ ဓာတုဗေဒ ဘာသာရပ်ဖြစ်ရာ ဓာတ်ခွဲခန်းဝင်ဖို့အတွက်တော့ သူ့အတွက် အခက်အခဲဖြစ်ခဲ့ရသည်။ တက္ကသိုလ်များတွင် ဓာတ်ခွဲခန်းအတွင်းသို့ အသက် ၁၂နှစ်အောက် အရွယ် ကလေးငယ်များကို ဝင်ခွင့်မပြုရန် ပိတ်ပင်ထားသောကြောင့် ဖြစ်သည်။ သို့သော်လည်း Liu ၏ ကျွမ်းကျင်မှု နှင့် ဉာဏ်ရည်ကို ယုံကြည်သော ကျောင်းတာဝန်ရှိသူများက ချွင်းချက်အနေနှင့် ခွင့်ပြုပေးခဲ့သည်။\nအချို့ကမှု အရွယ်မရောက်သေးသော ကလေးငယ်သည် အရွယ်နှင့် မမျှ၍ နားလည်ရန်ခက်ခဲသော သိပ္ပံဘာသာရပ်များကို လိုက်ပါသင်ယူနိုင်ပါ့မလားဟု စိုးရိမ်ခဲ့ကြသည်။ စာမေးပွဲများ ဖြေသောအခါ ထိုးစိုးရိမ်မှုများ ပျောက်သွားတော့သည်။ တတန်းတည်း အတူတက်သော အခြား အရွယ်ရောက်ပြီး ကျောင်းသားအများစုက အမှတ် ၅၀ ရလျှင် အောင်မြင်သည့် ဘာသာသာရပ်ဆိုင်ရာ စာမေးပွဲကို ကျခဲ့ကြသော်လည်း Liu က မူအောင်မှတ်ကိုကျော်၍ ၉၉မှတ် အထိပင် ရရှိခဲ့သည်။\nလက်ရှိအချိန်တွင် အသက် ၁၃နှစ် ရှိသွားပြီဖြစ်သည့် Liu သည် ဓာတ်ခွဲခန်း သုတေသနာ ပညာရှင်တစ်ယောက် အဖြစ် လုပ်ကိုင်လျှက်ရှိသည်။ သူနှင့် အတူ အခြားပညာရှင် နှစ်ယောက်ပူးပေါင်း၍ ဆေးဝါးထုတ်လုပ်မှု အဆင့်မြှင့်ရေးစာတမ်းတစ်ခုတင်ခဲ့သေးသည်။ ထိုစာတမ်းတွင် ဆေးဝါးများကို မြန်မြန်ဆန်ဆန် ၊ ကုန်ကျစရိတ်သက်သာပြီး ၊ eco-friendly နည်းများဖြင့် ထုတ်လုပ်ရန်နည်းလမ်းများကို အကြံပြုထားသည်။\nLiu နှင့်တွဲဖက်လုပ်ကိုင်သူ ပညာရှင်တစ်ယောက်ဖြစ်သည့် Dr. Mohit Kapoor က “အလုပ်လုပ်နေရင် သူ့ကို ကလေးတစ်ယောက်ဆိုတာ မေ့မေ့သွားတယ်။ သူက အခြားကျွမ်းကျင် ပညာရှင်တစ်ယောက်လိုပဲ လုပ်နိုင်တယ်လေ။ ဓာတ်ခွဲခန်းထဲက ကိစ္စတော်တော်များများကိုလည်း နားလည်ထားတဲ့သူပါ။ သူနဲ့ အလုပ်အတူတွဲလုပ်ရတာ အံသြဝမ်းသာဖို့ ကောင်းပါတယ်” ဟု ဆိုသည်။ Daniel Liu က မူ လက်ရှိတာဝန်များပြီးဆုံးလျှင် ဟားဗတ် နှင့် မန်ဆာချူးဆက် နည်းပညာတက္ကသိုလ်များကို ဆက်လက်တက်ရောက်ကာ သူ၏ ပညာရေးကို မြှင်တင်ဖို့ ရည်ရွယ်ထားသည်။\nလေးစားစွာဖြင့် ခရစ်ဒက်……. သုတဇုန်\nHome remedies that you should take when you are vomiting\nအထူးသတိထားသင့်တဲ့ နေ့အလိုက် နေပတ်လမ်းကြောင်း ဖြတ်သန်းနိုင်သောမြို့များ နှင့် ဖြစ်ပေါ် လာနိုင်တဲ့အခြေအနေများ\nWhy You Should Grow leafy greens At Home\nမြန်မာပြည်က လုပ်စား သမားတွေ နှာခေါင်းစည်း (Mask) တပ်စေချင်လို့ အရေးယူတာလား? ရိုက်စားလုပ်နေကြတာလား


LEGO ရဲ့ Captain C ဆိုရင်ဘာဖြစ်မလဲarter Marvel mech ကပိုကောင်းတဲ့ set လား။\n13 / 08 / 2021 13 / 08 / 2021 ခရစ် Wharfe 355 Views စာ0မှတ်ချက် 71031 Marvel စတူဒီယို, 76060 Doctor Strange ၏ Sanctum Sanctorum, ၇၆၁၉၀ Iron Man: Iron Monger Mayhem, 76194 Tony Stark ၏ Sakaarian Iron Man, 76200 Bro Thor ရဲ့ New Asgard, 76201 ဗိုလ်ကြီးကို Carter & အဆိုပါ Hydra Stomper, Captain America, Captain America: The First Avenger, ဗိုလ်ကြီးဂarter, စုဆောင်းထားသောအသေးစား, ဆရာဝန်ထူးဆန်း, အရူးဖြစ်၏ ဟူ. ၎င်း၏ Multiverse အတွက်ဆရာဝန်ထူးဆန်း, Lego, LEGO စုဆောင်း Minifigures 71031 Marvel စတူဒီယို, Lego Marvel, Lego Minifigures, Marvel, သေးသေးလေး, Peggy ကို Carter, အနီရောင် ဦး ခေါင်းခွံ, စတိဗ်ရော်ဂျာ, အဆိုပါ LEGO Group, တကယ်လို့ ... ဘာဖြစ်မလဲ...?\n၏ပထမဦးဆုံးဇာတ်လမ်းတွဲ Marvelဘာဖြစ်လဲ…? စီးရီးကငါတို့ရဲ့ကိုယ်ပိုင်စိတ်ကူးယဉ်ဇာတ်လမ်းတစ်ခုနဲ့ကျန်ခဲ့တယ်။ ဘာဖြစ်မလဲ Lego 76201 ဗိုလ်ကြီးကို Carter & အဆိုပါ Hydra Stomper ပိုကောင်းတဲ့အစုံလား။\nအမှန်အတိုင်းပြောရရင်အခြားလက်တွေ့ဆန်တဲ့ပုံစံကအလုံးအရင်းထဲကတစ်ခုပဲ Marvel mechs များသည် ၂၀၂၁ တွင်စင်ပေါ်သို့ရောက်ရှိလာပြီး Steve Rogers ၏ပထမဆုံးဇာတ်လမ်းတွဲ၌ Hydra Stomper ကိုပြန်လည်ဖန်တီးခဲ့သည်။ ဒါပေမယ့်အခု What If နှစ်ခုထဲကတစ်ခုရဲ့နောက်ကွယ်မှာအရင်းအမြစ်ပစ္စည်းကိုငါတို့တွေ့ခဲ့ပြီးပြီ။ ယခုလအစောပိုင်းတွင်စတင်ခဲ့သောအစုံများ၊ နောက်ထပ်အလားအလာများရှိပါသလား။\nမျှတသောသတိပေးချက်၊ spoilers များသည် What If …? ကို ၁၉၇၇ တွင်နာမည်တူကာတွန်းဇာတ်လမ်းတွဲများကိုအခြေခံထားသောဤနေရာမှအဖြစ်အပျက်များကိုပြန်လည်စိတ်ကူးယဉ်သည်။ Marvel လိပ်ပြာအကျိုးသက်ရောက်မှုအခြေအနေများတွင်ရုပ်ရှင်ရုံစကြဝာ ပထမအပိုင်းက Peggy C ဆိုရင်ဘာဖြစ်မလဲarter သည်ပထမဆုံး Avenger ဖြစ်လာသည်။\nCaptain America: Super Avenger စစ်သည်တော်သွေးရည်ကြည်အား Steve Rogers အစား Peggy ထဲသို့ထိုးသွင်းသည်ကိုမြင်ရသည်၊ ဒုတိယကမ္ဘာစစ်အစတွင်သူသည်အညံ့ဖျင်းကောင်ဟုငါတို့သိသည်။\nအောက်ပါအရာသည် Captain C ကဲ့သို့ဇာတ်ကောင်နှစ်ယောက်အတွက်အခန်းကဏ္ပြောင်းပြန်ဖြစ်သည်arter - ဗိုလ်ဗြိတိန်ထက်၊ သူမ၏အင်္ကျီကို ၀ တ်ထားသော Union Jacks သည် Red Skull, ၁၉၄၀ ခုနှစ်အဖွဲ့အစည်းဆိုင်ရာလိင်ဝါဒနှင့်ကြီးမားသော tentacled နဂါးတို့ကိုဖြုတ်ချသည်။artမူရင်း ၂၀၁၁ ရုပ်ရှင်မှယူရီးယား\n၎င်းသည်တွဲလောင်းကျနေသောအကြီးမားဆုံးမေးခွန်းအမှတ်အသားကိုကိုယ်စားပြုသည် 76201 ဗိုလ်ကြီးကို Carter & အဆိုပါ Hydra Stomperသို့သော်၎င်းသည်၎င်းအတွက်သိသိသာသာကွဲပြားခြားနားသောအရာအတွက်အခွင့်အလမ်းရှိသည်ဟုဆိုလိုသောကြောင့်ဖြစ်သည် Lego Marvel ဤနေရာတွင်ဆောင်ပုဒ် - ၎င်းအစား၊ Lego Group သည်နောက်ထပ် mech တစ်ခုထုတ်ပြီးသားဖြစ်သည်။\nWhat If တွင်တောက်ပသောအစိမ်းရောင် Hydra Stomper ၌ပင်ကိုယ်၌မှားယွင်းမှုတစ်ခုရှိသည်မဟုတ်ချေ။ မော်ဒယ်၊ ဘားသည်အသံတိတ်နေသောe၏ဘေးတွင်၎င်း၏အထင်ကြီးဖွယ်အရောင်အစီအစဉ်ဖြစ်ကောင်းဖြစ်နိုင်သည်artဇာတ်လမ်းတွဲ၏ hy tones ၎င်းကိုတွေ့ခဲ့သည့်တစ်နှစ်အတွင်းအလွန်အကျွမ်းတ ၀ င်ခံစားခဲ့ရသည် ၇၆၁၉၀ Iron Man: Iron Monger Mayhem, 76194 Tony Stark ၏ Sakaarian Iron Man mini-mech သုံးလုံးစင်ပေါ်သို့ရောက်သည်။\nWhat If ... ၏ဤပထမအပိုင်းကို အခြေခံ၍ အခြားရွေးချယ်မှုတစ်ခု ဗိုလ်ကြီး C အကြားဗိုလ်လုပွဲ၏ပြဇာတ်၏ထူးခြားသောဒရာမာဇာတ်လမ်းတွဲတစ်ခုကိုရွေးချယ်ခဲ့ပေမည်artEr နှင့်ဘာထူးဆန်းသည့်အရာမဆို-Shuma-Gorath သည် Madness of the Multiverse of Doctor Strange အတွက်ဖြစ်နိုင်သောလူကြမ်းဖြစ်နိုင်သည်။ ၂၀၁၆ ခုနှစ် ၇၆၀၆၀ Doctor Strange ၏ Sanctum Sanctorum နှင့်ဆင်တူသည်။\nဒါကပြောတယ်၊ ဒီဇာတ်လမ်းတွဲကိုကြည့်တဲ့သူတိုင်းကသူ့ရဲ့အဆက်အစပ်ကိုမသိဘဲနဲ့ Lego set သည် Hydra Stomper ကိုမော်ဒယ်တစ်ခုအတွက်သိသာထင်ရှားသောရွေးချယ်မှုအဖြစ်အလွယ်တကူသတ်မှတ်နိုင်သည်။ ဒါပေမယ့်အဲဒါကသူ့အတွက်ကြိုးတန်းနိမ့်တဲ့အသီးနဲ့တူတာဘာကြောင့်လဲ Lego အုပ်စု၊ အဘယ်ကြောင့်အခြားရွေးချယ်စရာအာရုံတစ်ခု (ရယ်စရာကောင်းသည်) သို့မဟုတ် mech တစ်ခုတည်းထက်ပိုထည့်ရန်ပိုကြီးသောဘတ်ဂျက်သည် ပို၍ ပင်စိတ်ဝင်စားစရာကောင်းလိမ့်မည်။\nသို့သော်လည်း၎င်းကိုအသိအမှတ်ပြုထိုက်သည် Lego အဖွဲ့သည်အယူအဆမှလုပ်ဆောင်လာခဲ့ဖွယ်ရှိသည် art သူ့ရဲ့ If ကဘာလဲဆိုရင် ... ? The Mandalorian သာသွားစရာရှိလျှင်တီဗီရှိုးများအတွက်ရှားပါးသည်။ ထို့ကြောင့်၎င်း၏ဒီဇိုင်နာများသည်ဇာတ်လမ်း၏အသေးစိတ်အချက်အလက်များကိုကန့်သတ်ထားသောအသိပညာရှိကောင်းရှိလိမ့်မည်။\nအကွက်ထဲတွင် minifigures သုံးခုပါ ၀ င်သည်၊ ပထမဆုံး MCU သတ်မှတ်ထားသော Red Skull နှင့်အခြား Captain Carter အတွင်းမှတစ်ယောက် 71031 Marvel စတူဒီယို - 76201 ဗိုလ်ကြီးကို Carter & အဆိုပါ Hydra Stomper မင်းရဲ့အချိန်ကိုတန်ဖိုးရှိတုန်းပဲ။ (ကျွန်ုပ်တို့သည်တည်ဆောက်မှုကိုအံ့သြဖွယ်ကျေနပ်ဖွယ်ရာဟုခေါ်သည် ကျွန်တော်တို့ရဲ့ပြန်လည်သုံးသပ်။ ) ဓားတစ်ချောင်းကိုလက်နှင့်ဆုပ်ပြီးသင်၏ကိုယ်ပိုင်ရွက်ဖျင်ကိုထည့်ပါ။\n← Lego Star Wars Speeder Bike အနိုင်ရရှိသူကိုထုတ်ဖော်ပြောကြားသည်\nLego တိုင်း Creator Expert ၂၀၂၁ တွင်အငြိမ်းစားယူရန်သတ်မှတ်သည် →


ဘာဝနာ သည်သာ ဘဝရှင်သန်မှု ပုံစံ | ZAYYA\n← ပညာ နှင့် အရွယ်: ပါရဂူ\nသတိကြောင့် ကြည်စင်၏ →\nဘာဝနာ သည်သာ ဘဝရှင်သန်မှု ပုံစံ\nဘာဝနာ ဟာ အခုခဏ အတွင်းပဲ ဖြစ်ပါတယ်။ အခုခဏမဆိုင်း – သိမှတ်ရင်း ရှင်သန် နေမှု မျှသာ ဖြစ်တယ်။ အခု ပစ္စုပ္ပန် ဒီခဏ ကလွဲလို့ အခြားမရှိ။ ဘယ်မှ မထွက်သွားဘူး။ ဘယ်ဆီမှ မသက်ရောက်ဘူး။ ဒီခဏအတွင်းမှာတင် အပြည့်အဝ အသိရှိနေခြင်း သက်သက် ကို ဆိုလိုပါတယ်။\nတစ်ချိန်က ဗုဒ္ဓကို လူတစ်ယောက်က လျောက်ထား တယ်။\n“ဘာဝနာ ဘယ်လို ပြုရပါမလဲ”\n“ခင်ဗျား ဘယ်အရာကို လုပ်လုပ်၊ လုပ်တိုင်း မပြတ် မလပ် သိမှတ်နေမှုသာ ဖြစ်ပါတယ်။ အဲ့ဒါကို ဘာဝနာ လို့ ခေါ်ဆိုတယ်။ စင်္ကြန်လျောက်တဲ့ ခဏ ၊ သတိ ~ အသိ နဲ့ လျောက်တယ်။ အဲ့ခဏမှာ လျောက်ခြင်း အပြည့်အဝ ရှိတယ်။ စားသောက် တယ် ဆိုတဲ့ ခဏ၊ သတိ၊ အသိ နဲ့ စားတယ်။ အဲ့ခဏမှာ စားခြင်း အပြည့်အဝ ရှိတယ်။ အလားတူ ~ ထ၊ ထိုင်၊ ရပ်သွား အရာအားလုံးမှာ သိမှု သတိ သာ အစဉ်ကပ်လျက် ရှိ နေတယ်။ သင့်ရဲ့ စိတ်သန္တာန်ဟာ ဒီ ပစ္စုပ္ပန် တခဏ ကနေ တစ်နေရာ တစ်ပါး ကို ပြေးမသွားဘဲ၊ ခဏချင်းမှာ မြဲမြံနေတယ်။ ပြည့်ဝ ငြိမ်ဆိတ်နေတယ်။ ဒါကို ဘာဝနာလို့ ကျွန်ုပ် ခေါ်ဆို ပါတယ်”\nစင်စစ် ဘာဝနာ ဟာ ကျနော်တို့ ဘဝ ဖြစ်စဉ် လုပ်ငန်းတွေ ထဲမှာ သီးခြား လုပ်မနေရတဲ့ အရာ ပါ။ သိမှု အသိ နဲ့ ရှင်သန်နေတဲ့ ဘဝ ~ ဒီ ဘဝ တစ်ခုလုံးရဲ့ အမည် ဟာ “ဘာဝနာ” ဖြစ်ပါတယ်။ ဒ့ါကြောင့် တစ်နေ့ တစ်နာရီလောက် ပြုတဲ့ ဘုရားစင်ရှေ့ တရား ထိုင်နေ ရုံမျှ လောက် နဲ့ ဘာဝနာ ကို မတင်းတိမ် စေဖို့ ပြောလိုပါတယ်။\nတစ်နေ့ တစ်နာရီပဲ ဘာဝနာ ပြုမယ် ဆိုပါစို့။ အဲ့ဒါဟာ ~ နောက်နေ့ ဆက်တိုးပွား ချင်မှ တိုးပွား နိုင်မယ် ဆိုတဲ့ အကြောင်း သိထားဖို့ လိုပါလိမ့်မယ်။ စင်စစ် တစ်နေ့ တစ်နာရီလောက်သာ ဘာဝနာ ပြုဖို့ ကြံရွယ်သူဟာ – တစ်နေ့တာ ရရှိတဲ့ နှစ်ဆယ့် လေးနာရီ မှာ နှစ်ဆယ့် သုံးနာရီ ကို အချည်းနှီး ထားရှိပြီး – တစ်နာရီကို သာ အသုံးပြုနေ တာ ဖြစ်ပါတယ်။ ဆိုပါစို့ – ခင်ဗျား တစ်ရက်ကို တနာရီစာ ဘာဝနာ ပြု မယ်။ ကျန်တဲ့ နှစ်ဆယ့်သုံးနာရီမှာ နေချင်သလိုနေမယ်။ ဒါဆို- အဖိုးတန်တဲ့ ဘာဝနာပြုချိန် တစ်နာရီစာ လေးဟာ အမှတ်သတိ မရှိ – အချည်းနှီး ဖြစ်တဲ့ – နှစ်ဆယ့် သုံးနာရီ အောက် မှာ တိမ်မြုပ် ပျောက်ကွယ် သွားတယ်။ အလဟဿ ဖြစ်သွား ပါလိမ့် မယ်။ ဘာဝနာ ဆိတ်သုဉ်းနေတဲ့ အခါ ဝင်ရောက်လာ နေကျ သမားရိုးကျ အမှိုက် အညစ် တွေဟာ ~ ကြိုးစားပမ်းစား ရရှိတဲ့ တစ်နာရီစာ အလေ့ အလာ ဖြစ်တဲ့ ခင်ဗျား ရဲ့ အဖိုးတန် ဘာဝနာ အမှု ကို ဖုံးအုပ် မြှုပ်ပစ် လိုက် ကြမှာပဲ။\nကျနော်တို့ အားလုံး – တစ်ရက် ကို နှစ်ဆယ့် လေးနာရီ ကိုယ် စီ ရကြပါတယ်။ ~ အဲ့ဒီ နှစ်ဆယ့်လေးနာရီ လုံးလုံး ဟာ သိမှတ်မှု မပြတ် ထုံမွှမ်း ထား ဖို့ပဲ။\nတစ်နေ့ တစ်နာရီ ( ဝါ ) နာရီပိုင်း စသဖြင့်သာ ပွားများနေမယ် ဆိုရင် ~ ဒါဟာ – ဘာဝနာရဲ့ အဓိပ္ပာယ် ကို ကောင်းကောင်း နားမလည် သေး ဘူး လို့ပဲ ပြောရပါ လိမ့်မယ်။ နှစ်ဆယ့်လေး နာရီ ရှိတဲ့ အထဲ မှာ တစ်နာရီ လောက်သာ လုပ်ယူပြီး ~ ခင်ဗျား စိတ်က – ဘဝ သံသရာ ဒုက္ခ အပေါင်းက လွတ်မြောက်ဖို့ ဆိုတဲ့ စကားလုံး ကြီးကြီး – ကြံစည်ချက် – အကြီးကြီး မျှော်မှန်း ရင် – ခင်ဗျား ကိုယ်တိုင် က လောဘကြီးရာ ကျပါတယ်။ နည်းနည်း လုပ်ပြီး များများ လိုချင်နေတာပဲ ပြောရမှာပဲ။ တစ်နာရီ စာလောက် သာ အသိနဲ့ နေမယ် – နောက်ထပ် နှစ်ဆယ့် သုံးနာရီ ဘာမှ သိစရာ မှတ်စရာ မလိုဘဲ နေသွားကြမယ် လို့ ပြောတာနဲ့ အတူတူပဲ။ တစ်ရက် ကို တစ်နာရီ သာ အသက် ရှူပြီး၊ နောက် နှစ်ဆယ့် သုံးနာရီ – အသက်မရှူတော့မယ့် လူနဲ့ အတူတူ ပါပဲ။ တစ်နာရီစာ သာ ကောင်းကောင်း ကျန်းမာ အောင် နေပြီး၊ နောက်ထပ် နှစ်ဆယ့် သုံးနာရီ ဖျားနာ မကျန်းမမာ နေထိုင်သွားကြ မယ် လို့ ပြောတာနဲ့လည်း အတူတူပါပဲ။\nတကယ်မှာ ~ ကျန်းမာ နေတာ နဲ့ ရောဂါဖြစ်နေတာ ဟာ အတွင်းသန္တာန်ရဲ့ ညီညွတ်မှု အပေါ်မှာ မူတည်ပါတယ်။ တစ်ရက် နှစ်ဆယ့် လေး နာရီ အပြည့် ကျန်းမာနေသူ ကို ကျန်းမာရေး ကောင်းသူ လို့ ခေါ်မယ်။ တစ်ချက် တစ်ချက် ထ ဖောက် တတ် နေ ရင် အဲ့ဒီ လူဟာ – ကျန်းမာနေသူ မဟုတ်ဘူးပဲ။ ရောဂါ မြုပ်နေသူသာ ဖြစ်မယ်။ တကယ် စင်စစ် ကျန်းမာနေတယ် ဆိုတဲ့ သူဟာ နှစ်ဆယ့်လေးနာရီ အတွင်း ဘယ်အချိန် မှာမှ ကျန်းမာရေး ချို့ယွင်း မနေတဲ့သူ သာ ဖြစ်ပါတယ်။ အလားတူ မိမိ ရဲ့ ဘဝ အသက် ရှင်သန်မှု အပေါ် တခဏချင်း မပြတ် သိမှတ်နေနိုင်သူသာ စင်စစ် အသက်ရှင်နေသူ ဖြစ်တယ်။ တစ်ရက် တစ်နာရီ ဘာဝနာပြုပြီး သိမှတ်နေမယ် ~ ကျန်နှစ်ဆယ့်သုံး နာရီ အလဟဿ ဖြစ်နေမယ် ဆိုရင် – သူဟာ တစ်နာရီသာ နိုးနေပြီး ကျန် နှစ်ဆယ့် သုံးနာရီ အိပ်ပျော်နေသူ ဖြစ်ပါတယ်။\nဘာဝနာရဲ့ မူရင်း အဓိပ္ပာယ် ကိုယ်၌က – မိမိရဲ့ နိစ္စဓူဝ ခဏတိုင်း အပေါ် – စဉ်ကာ ဆက်ကာ သိမှု သက်သက် အပြည့်အဝ ရှိနေဖို့ သာ ဖြစ်ပါတယ်။ ကျောင်းကန် ဘုရား၊ တရားတိုက်၊ ဗုဒ္ဓဂါယာ သွားမှ၊ ဘုန်းကြီးစာချမှ တရားရတာ မဟုတ်ဘူး။ တရားစခန်း ဝင်မှ ၊ ဘုရားစင်ရှေ့ ရောက်မှ – ဘာဝနာ ပြုနိုင်တာ မဟုတ်ဘူး။\nခင်ဗျား ဆိုင်ထဲမှာ၊ ခင်ဗျား အလုပ်မှာ၊ ခင်ဗျား အမျိုးသမီးနားမှာ၊ မိသားစု ရှေ့မှာ၊ ခင်ဗျား မေထုန်ြ ပုတဲ့ အချိန် ~ စသဖြင့်တို့မှာ လည်း ဘာဝနာ အပြည့်အဝ ရှိနေနိုင် ပါတယ်။ မိမိ ရှင်သန်မှု အပေါ် အမြဲ မပြတ်- ဘာဝနာ မစွဲကပ် ထားနိုင်သရွေ့ ~ တရားတိုက်၊တရားစခန်း အတွင်း သွားပြီး- ရုတ်ခြည်း အသိဥာဏ် လင်းပွင့် လာဖို့ ဆိုတာ မမျှော်မှန်း နိုင်ဘူးရယ်။ ဗောဓိဥာဏ် အလင်းဟာ အချည်းနှီး အလဟဿ ထ မဖြစ်ဘူး။ တစ်နာရီလောက်လေး ရုတ်ခြည်း ထိုင်ပြီး – အကြောင်းမဲ့ မပေါ်ပေါက်ဘူး။ ဒါ့ကြောင့် ဘာဝနာကို နှစ်ဆယ့်လေးနာရီ ပတ်လုံး ပွားများဖို့ ဗုဒ္ဓက တိုက်တွန်းခဲ့ တာ ဖြစ်တယ် လို့ ပြောရပါမယ်။\nမဟာ ဝီရ ကို လူတစ်ယောက်က မေးတယ်။ “ဆာဒူး ဆိုတာ ဘာကို ခေါ်တာလဲ”\nဒီ မေးခွန်း ကို အများစု ဖြေဆိုတတ်ကြပေမယ့် – မဟာဝီရ ပြန်လည် ဖြေဆိုတဲ့ စကား ဟာ အများနဲ့ မတူ၊ တမူထူးခြား ပါတယ်။ “Asutta muni, sutta amuni” မအိပ်သူ ဟာ ဆာဒူး ဖြစ်ပြီး၊ အိပ်သူဟာ ဆာဒူး မဟုတ်ဘူး -လို့ ဆိုတယ်။ ဘယ်သူက မအိပ်တဲ့ သူ ဖြစ်ပါသလဲ။ စင်စစ် မအိပ်တဲ့သူ ဆိုတာ – မိမိ လှုပ်ရှားမှု၊ မိမိ သန္တာန် ဖြစ်ပေါ်မှု တိုင်းကို သတိမပြတ် ဘာဝနာ ထုံမွှမ်းနိုင်သူ ကို ဆိုလိုပါတယ်။ ဒီလို သတိမပြတ်ပြုနိုင်သူ၊ ဘာဝနာကောင်းကောင်း ထုံမွှမ်းနိုင်သူသာလျှင် လွတ်မြောက်မှု အစစ် ကို ရရှိတယ်။ ဘာသာ အစစ်ကို သိမြင်နိုင်စွမ်း ရှိတယ်။\nMeditation means being in the moment, not leaving this moment. Someone asked Buddha, ”How shall we meditate?”\nBuddha replied, ”Whatsoever you do, do it with awareness; this is meditation. Walking, walk attentively, as if walking is everything; eating, eat with awareness, as if eating is everything; rising, rise with awareness; sitting, sit with awareness; all your actions become conscious, your mind does not travel beyond this moment, it remains in the moment, settles in the moment – this is meditation.”\nSomeone asked Mahavira what was the definition ofasadhu. Nobody else has ever given the answer that Mahavira gave. He said, Asutta muni, sutta amuni – the one who is not asleep isasadhu, the one who is asleep is no sadhu”. Who is not asleep? The one whose every action is meditative is not asleep. Religion, liberation, is an experience that happens in suchawakeful consciousness.\nMay 3rd 2012 at 3:00 AM\nFiled under Osho, wisdom Tagged with attentive, ဘာဝနာ, အိုရှိုး, Buddha, day, hour, liberation, meditation, Osho


Examplez အဖွဲ့ထဲက ညီဝမ်းကွဲဖြစ်သူ သက်အောင်ရဲ့ မင်္ဂလာဆောင်အတွက် ဂုဏ်ပြုပေးလိုက်တဲ့ ထွန်းထွန်း\nExamplez အဖွဲ့လို့ဆိုတာနဲ့ 90kids born တွေက ပိုပြီး သတိထားမိကြမယ်ထင်ပါတယ်။ 90 ခုနှစ်နောက်ပိုင်း မွေးဖွားလာသူတွေဟာ လူငယ်အဆိုတော်တွေဖြစ်ကြတဲ့ Examplez၊ No စတဲ့အဖွဲ့တွေရဲ့ သီချင်းတွေနဲ့ ကြီးပြင်းလာခဲ့ကြတာဖြစ်ပါတယ်။ သက်အောင်၊ ထူးအောင်၊ ထွန်းထွန်းနဲ့ ဖြိုးမောင်မောင်တို့ ပါဝင်ဖွဲ့စည်းထားတဲ့ ဒီအဖွဲ့လေးမှာ အိမ်ထောင်ရက်သားတွေကျကုန်ကြပြီးတဲ့သူတွေလည်း ရှိပါတယ်။\nထွန်းထွန်းကတော့ အကယ်ဒမီရပြီးနောက်ပိုင်းမှာလည်း သူချစ်တဲ့အနုပညာအလုပ်တွေကိုပဲ ဆက်လက်လုပ်ကိုင်နေပြီးတော့ လက်ရှိမှာလည်း သူ့ကိုသိပ်ချစ်တဲ့ သူသိပ်ချစ်ရတဲ့ Relationship တစ်ခုကိုပိုင်ဆိုင်ထားပြီဖြစ်ပါတယ်။ ဒီနေ့လေးဟာ Examplez အဖွဲ့ထဲက အဖွဲ့ဝင်တစ်ဦးဖြစ်သူ သက်အောင်ရဲ့ မင်္ဂလာဆောင်နေ့လေးပဲဖြစ်ပါတယ်။\nသက်အောင်ဟာ အဆိုတော်ထွန်းထွန်းနဲ့ ညီအစ်ကိုတော်စပ်သူတစ်ဦးလည်းဖြစ်ပါတယ်။ ဒီနေ့မှာ မင်္ဂလာပွဲကျင်းပခဲ့တဲ့ သက်အောင်အတွက် အစ်ကိုဖြစ်သူက ယခုလိုပဲ မင်္ဂလာဆုတောင်း လှလှလေးကို ဆုတောင်းပေးခဲ့ပါတယ်။\nတစ်ဝမ်းကွဲညီအစ်ကို(ဖေဖေ့ဘက်က)တွေအားလုံးထဲမှာ အငယ်ဆုံးကောင်. ကျွန်တော်ထက် ၅လပဲငယ်တော့ ညီအစ်ကိုထက်သူငယ်ချင်းလိုပဲ ပေါင်းခဲ့ကြတယ်. ဆော့ခဲ့ကြတယ်. ရန်ဖြစ်ငြင်းခုန်ပြန်ခေါ်ပြန်သတ် စုံနေတာပဲ. EXAMPLEZ အဖွဲ့လုပ်တော့လည်းအတူတူအနုပညာခရီးလမ်းမှာလျှောက်ခဲ့ကြတယ်. သီချင်းတွေဆိုခဲ့ကြတယ်. အနိမ့်အမြင့်အတက်အကျကိုအတူတူရင်ဆိုင်ခဲ့ကြတယ်.\nနောက်ကားဖြစ်တဲ့ ဒင်းက ဒီကနေ့မှာတော့ ရှေ့ကားကိုတိတိကျကျကျော်တတ်သွားပီ. ဒီကောင်တော်တော်ပျော်နေမယ်ဆိုတာ ဓါတ်ပုံထဲကရုပ်ကိုကြည့်ရင်သိနိုင်ပါတယ်. ညီမလေးစံစံလည်း အရမ်းပျော်နေမှာပါ. သာယာအေးချမ်းတဲ့မိသားစုဘဝကိုတည်ဆောက်ကြပါ. တူ/တူမလေး ချီချင်တယ် မြန်မြန်မွေးကြပါ.အိမ်ထောင်ကျပီဆိုတော့ အရင်လိုငါတို့နဲ့ဆုံဖို့ ပိုခက်ပီပေါ့.(ကောက်ကြီးနဲ့ထူးကျော်တုန်းကလည်းအဲ့လိုပဲ).ချောက်မြို့မှာရိုက်ကူးရေးကပြန်လာမရလို့ ဒီနေ့ပွဲကိုမလာနိုင်တာကိုနားလည်ကြပါ. ၉ ရက်နေ့မှ တွေ့ကြမယ် ညီလေးနဲ့ညီမလေးရေ.၂ယောက်စလုံး ကျန်းမာရွှင်လန်းကြပါစေအိုအောင်မင်းအောင်ပေါင်းကြပါစေ Super CONGRATULATIONS ?\nကဲ…သက်အောင်ရဲ့ပရိသတ်တွေလည်း အဆိုတော်သက်အောင်နဲ့ မစံထက်အောင်ဝင်းတို့ရဲ့ မင်္ဂလာပွဲလေးအတွက် ဂုဏ်ပြုစကားလေးပြောပေးခဲ့ကြပါဦးနော်။\nCredit-We Love Cele\n← ဦးစိုးထွန်းရှိန်ကို ရမည်းသင်းမြို့နယ် တရားရုံးတွင် ရုံးထုတ် ရမန်ယူ\nအေအေ လက်နက်ကိုင်သောင်းကျန်းသူများ ဖမ်းဆီးသွားသော မီးသတ်တပ်ဖွဲ့ဝင်တစ်ဦးသေဆုံး →\nနေပြည်တော်မှ သက်ငယ်မုဒိမ်းမှုကို အမြန်ဆုံးဖော်ထုတ်ပေးရန် တောင်းဆိုလိုက်သည့် မျိုးစန္ဒီကျော်\nJuly 3, 2019 Real Internet News Comments Off on နေပြည်တော်မှ သက်ငယ်မုဒိမ်းမှုကို အမြန်ဆုံးဖော်ထုတ်ပေးရန် တောင်းဆိုလိုက်သည့် မျိုးစန္ဒီကျော်\nလက်ရှိနာမည်ကြီးနေတဲ့ တစ်ကျော့နှစ်ကျော့တေးကိုသီ သီချင်းနဲ့ ပတ်သက်ပြီး ဒေါ်မာမာအေး ပြောပြီ\nJune 22, 2019 Real Internet News Comments Off on လက်ရှိနာမည်ကြီးနေတဲ့ တစ်ကျော့နှစ်ကျော့တေးကိုသီ သီချင်းနဲ့ ပတ်သက်ပြီး ဒေါ်မာမာအေး ပြောပြီ\nမိန်းကလေးဆန်ဆန်နဲ့ အရမ်းကို ချစ်ဖို့ကောင်းလွန်းနေတဲ့ ခြူးလေးရဲ့ပုံရိပ်လေးတွေ\nOctober 3, 2019 admin Comments Off on မိန်းကလေးဆန်ဆန်နဲ့ အရမ်းကို ချစ်ဖို့ကောင်းလွန်းနေတဲ့ ခြူးလေးရဲ့ပုံရိပ်လေးတွေ


အ မျိုးကောင်း သားသမီး တို့ အတွက် အကောင်း ဆုံး အသေချာ ဆုံး လက္ခဏာဟောကိန်းကို အခုပဲ သင့်လက်ဖမိုးကိုကြည့်လိုက်ပါ – Na Pann San\nNa Pann | March 4, 2020 | Astrology | No Comments\nမင်္ဂ လာ ပါဗျာ …လက္ခဏာ ပညာကို ဝါသာနာ ထုံကာ လေ့လာလိုက်စားကြသော အမျိုးကောင်း သားသမီး တို့အတွက် လက္ခဏာပညာရဲ့အခြေခံဖြစ်သော လက်အမျိူးစား (၇)မျိုးအကြောင်း တတ်အားသ၍စေတနာများဖြင့် ပညာမျှဝေပေးလိုက် ပါတယ်ခင်ဗျာ….။\nလက်ဝါး ကိုမှောက်ပြီး လက်ဖမိုးဖက် မှကြည့်ရန်….\n၁။ အခြေခံအညံ့စားလက် …..\nလက်ဝါးလက်ချောင်းများ တုတ်ခိုင်ထူထဲ ကြမ်းတမ်းလွမ်းလှပြီး အမြင်ဆိုးလှပါသည်။ လက်ဖဝါး ဖက်ကိုလှန်ကြည့်လျှင်လည်း အသက်လမ်းညာဏ်လမ်းနှလုံးလမ်းဟူ၍ ၃ကြောင်းထဲသာ တုံးတိအနေနဲ့ဖြစ်နေတတ် သ ည်။ လက်သည်းများက ပေါက်ပြားပုံစံ။ ထိုလက် ပိုင်ရှင်တို့သည် ညာဏ်သမားမဟုတ်ကြပါ ကာယသမား ဗလအားကိုးတတ် သူအစစ်ဖြစ်ကြပါသည်။ တိရိစ္ဆာန်သာသာညာဏ်လေးဖြင့် လောကအတွက်မိမိအတွက် ဘာကောင်းကျိူးမှမပြုနိုင် တတ် ကြပါ။ ဒေါသကိုမထိန်းချူပ်နိုင်ခြင်းနဲ့အတူ မဆင်မချင်တုံးတိုက်ကမ်းဆိုက်လုပ်တတ်သည်။ သတ္တိမရှိ ဂုဏ်မရှိ ကြီးပွားလိုစိတ်မရှိ အိပ်မှု့စားမှု့ကာမမှု့သာ သူ့အတွက်အဓိကဖြစ်သည်။ ဒီလက်မျိူးကို လက်ပြတ်ဟုခေါ်ကြပါသေးသည်။\n၂။ လေးဒေါင့်လက် ….\nလက်ဝါး လက်ချောင်း လက်သည်း အားလုံးသည်လေးဒေါင့်ကျကျဖြစ်နေတတ်သည်။ လက်ဝါးကိုလှန်ကြည့်လိုက်လျှင်လည်း ညာဏ်လမ်းမှာ ကန့်လန့်ဖြတ်ဖြောင့်စင်းနေတတ်သည်။ အတွေးသမားအပြောသမားမဟုတ် လက်တွေ့သမားစစ်စစ်ဖြစ်သည်။ စဉ်းစားညာဏ် နဲ့လက်တွေလုပ်ကိုင်တတ်ခြင်းကြောင့် အရာရာလည်းအောင်မြင်တတ်ကြ၏ စည်းကမ်းကြီးသည် ပြတ်သားသည် အလုပ်ကိုတိကျသည်။ အပြောအဆိုနုတ်မချိူတတ် တာဝန်ကြီးကြီးရာထူးကြီးကြီးလုပ်နေရသူတို့သည် ထိုလက်ပိုင်ရှင်မျိူးများဖြစ်ကြသည်။\n၃။ ဖျပ်လပ်သန်မာ အဖျားကားလက် ….\nလက်ဝါးအောက်ခြေထက် အပေါ်ပိုင်းပိုကားသည် လက်ချောင်းအဖျားလေးတွေက လည်း အရင်းပိုင်းထက်ပိုကားသည်။ လက်ဝါးဖက်လှန်ကြည့်ပါက နှလုံးလမ်း တိုနေပြီး ညာဏ်လမ်းအထက်ဖက်သို့ ကော့တက်နေတတ်သည်။ ထိုသူမျိူးက ဟိုစပ်စပ်ဒီစပ်စပ် အမြဲတမ်းသွက်လက်ပြီး စူးစမ်းနေတတ် လုပ်ကိုင်နေတတ်ကြသည်။ စွန့်စားတီထွင်တတ်ခြ င်း ပါးရည်နပ်ရည်ရှိခြင်း နေရာနဲ့အချိန်ခါလိုက်ပြီးနေတတ်ခြင်းက သူတို့၏ထူးခြားဂုဏ်ဖြစ်ပါသည်။ တခါတလေ စီးမဲ့ကမ်း မဲ့ပရမ်းပတာလုပ်တတ်တာကလွဲရင် မှန်တယ်ထင်တာလုပ်တတ်ပြီး မိမိအကျိူးအများအကျိူးသယ်ပိုးတတ်တဲ့ ထူးခြားသူ မျိူးဖြစ်တတ်ကြပါသည်။\n၄။ အဘိဓမ္မာလက် …..\nအချို့က ဒဿနိကလက်ဟုဆိုသည် လက်ဝါး က လေးဒေါင့် သို့မဟုတ် အဝိုင်းရှည်မျောပုံစံရှိပြီး လက်ချောင်းများခါသိမ်ကာ လက်ဆစ်တုတ်နေသည် လက် ကိုထောင်ကြည့်ပါက လက်ချောင်းခြားမှာဟာနေ တာေ တွမြင်ရမည်။ လက်ဝါးကိုလှန်ကြည့်လျှင် ညာဏ်လမ်းအောက်ဘက်သို့ကွေးဆင်းပြီး ဆော်လမွန်လက်စွတ်နဲ့မှော်ကြက်ချေများ တွေ့ရတတ်သည်။ ထိုသူမျိူးသည် ရူပဗေဒ ရုက္ခဗေဒနှင့် ဗေဒင်ယတြာ ဆေးဝါးမာန္တ္ဘာန်စသော ဂမ္ဘ္ဘ္တီရပညာရပ်များကို လေ့လာလိုက်စား ဝါသနာထုံတတ်သည်နှင့်အညီ အောင်မြင်မှု့လည်းရတတ်ကြသည်။\nတွေးသည်ကြံသည် နှိုက်၂ချွတ်၂လေ့လာသည် အားနာတတ်ကြသည် ပရဟိတနဲ့သာသနာပြုဆိုင်ရာများ ကြိုးစားလုပ် ကိုင်တတ်ကြပြီး အကြားအမြင်ပေါက်ရောက်သည်အထိ အောင်မြင်တတ်ကြပြီး အများတကာလေးစားခံရသော ဆရာကြီးဆရာမကြီးများဖြစ်တတ်ကြပါသည်။\n၅။ အနုပညာလက် …..\nလှပသောလက်အဖျားချွန်သောလက် လက်ချောင်းလေးများသည် ဆင်စွယ်ကဲ့သို့အရင်းတုတ်ပြီး အဖျားချွန်သည် လက်ဝါးဖက်လှန်ကြည့်လျှင် လမ်းကြောင်းရှုပ်ထွေးပြီး ညာဏ်ညာဏ်လမ်းကြောင်းက လေးကိုင်းလိုေ ကွးဆင်းနေမည်။ ထိုသူတို့သည် ရုပ်ရှင် ကဗျာ ဂီတ သုခုမနဲ့ အလှအပဆိုင်ရာကိစ္စများတွင် လေ့လာလိုက်စား ဝါသနာထုံသည့်အလျောက် အကျိူးလည်းပေးတတ်ပါသည်။ ခံစားကျေကွဲလွယ်သည် ။ဝမ်းသာကြည်နူးလွယ်သည် ။ အရမ်းချစ်တတ်ကြပြီး စိတ်နှလုံး သားနုညံ့သိမ်မွေ့တတ်ကြည်သည် ။အရောင်းအဝယ်နဲ့ အနုပညာလုပ်ငန်းများတွင် အောင်မြင်ထူးချွန်ကြပြီး လူသိရှ င်ကြားကျော်ဇော်တတ်ကြပါသည်။\n၆။ စိတ္တဇလက် ….\nလက်ဝါး ရော လက်ချောင်း များက သွယ်လျပြီးရှည်မျောနေတတ်သည် လက်အလွန်ရှည်သွယ်ပြီး အလွန် လှသောလက်ပါ။ လက်ဖဝါးကိုလှန်ကြည့်လျှင် လမ်းကြောင်းများအရမ်းရှုပ်ထွေးပြီး ညာဏ်လမ်းအစမှာ အသက်လမ်းနဲ့ပူး တွဲနေပြီးအောက်ဖက်သို့ မျှောသွားပြီးစောက်ထိုးဆင်းသွားတတ်သည်။\nထိုသူတို့သည် ကံဆိုးသူများဖြစ်တတ်ကြသည် စိတ်ရောလူပါ အလွန်းအားနည်းတတ်သည်။ လက်တွေ့ဘာမှမ လုပ်ဆော င်နိုင်ကြပဲ စိတ်ကူးယဉ်ကြောမှာ နစ်မျှောနေတတ်ကြမည် တခါတခါကနွဲ့ကယနဲ့ အခြောက်ပုံကဲ့သို့ သူတပါးအမိန့်ပေးရာ ဆွဲဆောင်ဖျားယောင်းရာ အဖျက်စီးအနိုင်ကျင့်တာကိုလည်း အမြဲခံရသူ ….ပျော်ရွှင်နေရချိန်ထက် ဝမ်းနည်းကြေကွဲစွာ လူမ မာတယောက်လိုဖြစ်နေတတ်ကြပြီး အခြားလက္ခဏာဇာတာများပါညံ့ပါက ကိုယ့်ကိုပင်အဆုံးစီရင် သွားတတ်ကြ ပါသည်။\n၇။ ရောထွေးသောလက် ….\nပေါင်းစပ်လက်အမျိုးစားဖြစ်သည် လက်ဝါး လက်ချောင်း များ ပုံစံမတူ အမျိူးစားအရွယ်မတူ အတို အရှည်ပုံပန်းမကျ လက်ချောင်းလေးတွေက ပြားတာတချို့ ချွန်တာတချို့ အဖျားကားတာ လေးဒေါင့်ကျတာ စသည် အမျိူး မျိူးဖြစ်သည် ။လက္ခဏာလမ်းကြောင်းများကလည်း ပုံစံအမျိူးမျိုးပါ ။\nထိုသူတို့သည် နေရာမရွေး အလုပ်မရွေး ပညာမရွေး ချစ်သူမရွေး ပြုမူပြောဆိုလုပ်ကိုင်နေထိုင်ပြီး ချစ်တတ်ကြသည် ။ ဒါပေမဲ့ ဘယ်အရာမှလေးစားမှု့တည်မြဲမှု့မရှိတတ်ကြ အခြေနေနဲ့အချိန်ခါအလိုက် အပြုံးမပျက်နေတတ်ကြသည်။ ဝမ်းနည်းစရာများကိုလည်း အလွယ်မေ့ဖျောက်နိုင်တတ်ပြီး ငွေရှာကောင်းသလောက် ငွေသုံးလည်းကြမ်းကြသည် ။ အလုပ်မျိုးစုံလည်းအကျိူးပေးတတ်ပြီးအထူးသဖြင့် လောင်းကစားလုပ်ငန်းမှာ ပိုမိုအောင်မြင်တတ်ကြပါသည်။ ပြီးပါပြီ\n(သတိပြုရန်) လက်ပုံစံအခြေခံများနဲ့ တခြား လက္ခဏာ ကံဇာတာ များချင့်ချိန်ပြီးမှ အကောင်းဆုံးအသေချာဆုံးဟော ကိန်းတွေ ဖြစ်လာမယ်ဆိုတာ သတိပြုရပါမည်။\nအောင်ချမ်းမင်း (ဝေဒလက္ခဏာပညာရှင်) online ဗေဒင်လက္ခဏာ ph’09250699235(viber)\nညာဏ်ပူဇော်ခဖြင့် ဗေဒင်လက္ခဏာ မေးမြန်းလိုလျှင် ဓာတ်ဆင်ဓာတ်ရိုက်/ယတြာများ အပ်နှံပြုလုပ်လိုလျှင် မင်္ဂလာအခါပေး/နာမည်ပေးခြင်းများ ဆွေးနွေးလိုလျှင် fb’cb(သို့)viberမှာ ဆက်သွယ်စုံစမ်းနိူင်ပါသည်။


Berlthyrox (ဘာလ်သိုင်းရော့စ်) - Hello Sayarwon\nHelloSayarwon » ဆေးဝါးများ » ဆေးဝါးနှင့်ဆေးဖက်ဝင် » ဆေးဝါးများအားလုံး » Berlthyrox (ဘာလ်သိုင်းရော့စ်)\nBerlthyrox (ဘာလ်သိုင်းရော့စ်) ကဘာလဲ။\nGeneric Name: Berlthyrox (ဘာလ်သိုင်းရော့စ်) Brand Name(s): Generics only. No brands available.\nBerlthyrox (ဘာလ်သိုင်းရော့စ်) ကို ဘာအတွက်အသုံးပြုကြသလဲ\nLevothyroxine ဟာ သိုင်းရွိုက် ဟော်မုန်းတစ်မျိုးဖြစ်ပါတယ်။ သူဟာ ကိုယ်ခန္ဓါက သိုင်းရွိုက်ဟော်မုန်း အလုံအလောက် ပြုလုပ်နိုင်ခြင်းမရှိတဲ့အခါ အစားထိုးအဖြစ် အသုံပြုပါတယ်။\nBerlthyrox® ကို သိုင်းရွိုက်ဟော်မုန်း နည်းခြင်းကို ကုသဖို့နဲ့ လည်ပင်းကြီးရောဂါအချို့အတွက် အသုံးပြုပါတယ်။ သူ့ကို သိုင်းရွိုက်ကင်ဆာအချို့အမျိုးအစားတွေမှာလည်း ခွဲစိတ်ကုသမှုနဲ့ အခြားဆေးတွေနဲ့အတူ အသုံးပြုပါတယ်။\nLevothyroxine ကို ဆရာဝန်ညွှန်ကြားတဲ့ အခြား အခြေအနေများအတွက်လည်း အသုံးပြုနိုင်ပါတယ်။\nBerlthyrox (ဘာလ်သိုင်းရော့စ်) ဘယ်လိုသောက်သုံးသင့်သလဲ\nမနက်စာ မစားခင်မှာ တစ်နာရီကနေ တစ်နာရီခွဲလောက်ကြိုပြီး ဗိုက်ထဲ အစာမရှိခင်မှာ သောက်သုံးသင့်ပါတယ်။\nThyroxine သောက်ပြီး လေးနာရီအတွင်းမှာ သံဓါတ် (သို့) ကယ်လ်ဆီယမ်ပါတဲ့ antacid (သို့) အခြားဆေးတစ်မျိုးမျိုး သောက်သုံးခြင်း မပြုရပါဘူး။\nလူနာက ကလေးဖြစ်ပြီး ဆေးကို တစ်လုံးလုံး မမြိုချနိုင်ဘူးဆိုရင် မှန်ကန်တဲ့ဆေးပမာဏကို ခြေပြီး အသုံးပြုနိုင်ပါတယ်။ ခြေထားတဲ့ဆေးထဲကို ရေ လက်ဖက်ရည်ဇွန် တစ်ဇွန်းကနေ နှစ်ဇွန်းအထိထည့်ပြီး မွှေပေးပါ။ ဇွန်း (သို့) အစက်ချစက်ကို မြန်မြန် အသုံးပြုပြီး တိုက်ကျွေးပေးပါ။ ဒီဆေးရည်အရောကို နောက်နေ့အတွက် ချန်မထားပါနဲ့။ ခြေထားတဲ့ဆေးတွေကို soybean infant formula နဲ့ မရော လိုက်ပါနဲ့။ မေးခွန်းတွေမေးစရာ ရှိရင် ဆရာဝန်ကို မေးမြန်းနိုင်ပါတယ်။\nဒီဆေးဟာ နေ့တိုင်း အချိန်မှန်သောက်သုံးမှန်ဆိုရင် အကောင်းဆုံးဖြစ်ပါတယ်။\nနေမကောင်းဘူးဆိုရင်တောင် ဒီဆေးကို ဆက်လက်သောက်ပါ။ ဆေးမသောက်ပဲ မနေပါနဲ့။\nရောဂါလက္ခဏာတွေ မသက်သာခင် ရက်သတ္တပတ် အချိန်အတော်ကြာမြင့်တတ်ပါတယ်။ ဆရာဝန်နဲ့တိုင်ပင် ခြင်း မရှိပဲ ဆေးပမာဏကို ပြောင်းခြင်း (သို့) ဆေးရပ်လိုက်ခြင်းတို့ကို မပြုလုပ်သင့်ပါဘူး။\nBerlthyrox (ဘာလ်သိုင်းရော့စ်) ဘယ်လိုသိမ်းဆည်းရမလဲ\nLevothyroxine ကို တိုက်ရိုက်နေရောင်ခြည်မထိုးအောင်နဲ့ စိုစွတ်မှုမရှိအောင်ထားတာက အကောင်းဆုံးသိုလှောင်သိမ်းဆည်းတဲ့နည်းပဲဖြစ်ပါတယ်။ ဆေးအာနိသင်ပျက်ပြယ်တာနဲ့ ဆေးအနေအထားပျက်ယွင်းမှုတွေမဖြစ်အောင်လို့ Levothyroxine ကို ရေချိုးခန်းထဲမှာသိမ်းဆည်းတာနဲ့ ရေခဲအောင် သိမ်းဆည်းတာတွေမပြုလုပ်ပါနဲ့။ Levothyroxine ဆေးအမျိုးအစားနဲ့၊ ဆေးထုတ်လုပ်တဲ့ ကုမ္ပဏီကွဲပြားမှုပေါ်မူတည်ပြီး သိမ်းဆည်းတဲ့ပုံစံကွဲပြားခြားနားမှုရှိနိုင်ပါတယ်။ ဒီအတွက် ဆေးဘူးအခွံမှာပါတဲ့ သိုလှောင်သိမ်းဆည်းမှုညွှန်ကြားချက်ကို ကြည့်ရှုစစ်ဆေးတာမျိုး ဒါမှမဟုတ် ဆေးဝါးကျွမ်းကျင်သူကို မေးမြန်းတာမျိုးကိုအမြဲလုပ်ပါ။ လုံခြုံစိတ်ချရဖို့အတွက် ဆေးဝါးတွေအကုန်လုံးကို ကလေးတွေ၊ အိမ်မွေးတိရိစ္ဆာန်တွေနဲ့ ဝေးရာမှာထားပါ။\nLevothyroxine ကို အိမ်သာထဲကိုပစ်ချတာနဲ့ ရေထွက်ပေါက်တွေထဲကနေ ဆေးချတာမျိုးကို မလုပ်သင့်ပါဘူး။ ဆေးဝါးတွေကိုမလိုအပ်တော့တဲ့အခါ ဒါမှမဟုတ် သက်တမ်းကုန်ဆုံးသွားတဲ့အခါတွေမှာ စနစ်တကျစွန့်ပစ်ဖို့ အရေးကြီးပါတယ်။ ဆေးဝါးများကို စနစ်တကျဘယ်လိုစွန့်ပစ်ရမယ်ဆိုတာနဲ့ပတ်သက်လို့ သင့်ရဲ့ဆေးဝါးကျွမ်းကျင်ပညာရှင်နဲ့တိုင်ပင်ပါ။\nယေဘူယျအသိပေးချက် – ဆေးဝါးအများစုကို ရေခဲသေတ္တာထဲတွင်သိမ်းဆည်းနိုင်ပါတယ်။ ရေခဲအောင်သိမ်းဆည်း ခြင်းတော့ မပြုလုပ်ရပါ\nLevothyroxine ကိုရေခဲသေတ္တာထဲတွင် သိမ်းဆည်းခြင်းက အကောင်းဆုံးဖြစ်ပါတယ်။ ဆေးအာနိသင်ပျက်ပြယ် နိုင်တဲ့အတွက် ရေခဲအောင်မလုပ်ရပါ။\nBerlthyrox (ဘာလ်သိုင်းရော့စ်) အသုံးမပြုခင် ဘာတွေသိသင့်သလဲ\nLevothyroxine ကို အဝလွန်ရောဂါတွေ (သို့) ကိုယ်အလေးချိန်တက်ခြင်း ပြဿနာတွေအတွက် အသုံးမပြုသင့်ပါဘူး။ Levothyroxine ကိုမှားယွင်းစွာ အသုံးပြုမှုကြောင့် အန္တရာယ်ရှိတဲ့ လက္ခဏာတွေ ဖြစ်လာတတ်ပြီး နောက်ဆုံးမှာ အသက်ဆုံးရှုံးနိုင်ပါတယ်။ တကယ်လို့ အခြားကိုယ်အလေးချိန်ကျ ဆေးတွေနဲ့ အစားမစားချင်အောင် သောက်တဲ့ ဆေးတွေ သောက်သုံးနေရင် ပိုဆိုးပါတယ်။\nThyroid horme ဟာ ကိုယ်ခန္ဓါမှာ သဘာဝအတိုင်းရှိတဲ့ အရာဖြစ်တာကြောင့် လူတိုင်းသောက်သုံးနိုင်ပါတယ်။ ဒါပေမယ့် အချို့ရောဂါတွေ ရှိရင်တော့ သောက်လို့ ရချင်မှ ရပါလိမ့်မယ်။\nကိုယ်ဝန်ဆောင်နေချိန် ဒါမှမဟုတ် ကလေးနို့တိုက်နေချိန်မှာ Berlthyrox (ဘာလ်သိုင်းရော့စ်) ကိုသုံးစွဲဖို့ စိတ်ချရပါသလား\nLevothyroxine ဟာ မမွေးသေးတဲ့ ကလေးငယ်အတွက်တော့ အန္တရာယ်မရှိပါဘူး။ ဒီဆေးသောက်နေစဉ်ကိုယ်ဝန်ရှိသွားရင် ဆရာဝန် မရပ်ခိုင်းပဲ ဆေးကို မရပ်တန့်သင့်ပါဘူး။ thyroid hormone ပမာဏ နည်းခြင်းဟာ ကိုယ်ဝန်ဆောင်စဉ်မှာ မိခင်ရော ကလေးကိုပါ ထိခိုက်စေပါတယ်။ ကိုယ်ဝန်ဆောင်စဉ်မှာ ပမာဏတော့ ကွာခြားကောင်း ကွာခြားပါလိမ့်မယ်။\nLevothyroxine ဟာ မိခင်နို့ကို ဖြတ်နိုင်ပါတယ်။ ဒါပေမယ့် ကလေးကိုတော့ ထိခိုက်မှု မရှိပါဘူး။ နို့တိုက်နေတဲ့ ကလေးရှိတယ်ဆိုရင် ဒီဆေးကို ဆရာဝန်ကို အသိမပေးပဲ မသုံးစွဲသင့်ပါဘူး။ နို့တိုက်နေစဉ်အတွင်းမှာတော့ ဆေးပမာဏကို ပြောင်းလဲဖို့ လိုကောင်းလိုပါလိမ့်မယ်။\nBerlthyrox (ဘာလ်သိုင်းရော့စ်) ကိုအသုံးပြုခြင်းဖြင့် ဘယ်လိုဘေးထွက်ဆိုးကျိုးတွေဖြစ်နိုင်သလဲ\nအောက်ဖေါ်ပြပါ ဆိုးကျိုးတွေရှိရင် အရေးပေါ် အကူအညီယူသင့်ပါတယ်။\nပြင်းထန်သော ဓါတ်မတည့်ခြင်းရဲ့ လက္ခဏာများ ( အကွက်ထခြင်း၊ယားခြင်း၊ အသက်ရှူကျပ်ခြင်း၊ရုတ်တရက် နီလာခြင်း၊ ရင်ဘတ်ထဲ တင်းကျပ်ခြင်း၊ ပါးစပ်၊ မျက်နှာ၊ နှုတ်ခမ်း၊ လျှာ ရောင်ရမ်းခြင်း၊ ပုံမှန်မဟုတ်တဲ့ အသံသြလာခြင်း)\nမြန်သော (သို့) ပုံမှန်မဟုတ်သော နှလုံးခုန်နှုန်း\nစိတ်ပိုင်းဆိုင်ရာ ပြောင်းလဲမှုများ (စိတ်ပူခြင်း၊ စိတ်တိုခြင်း၊ ဂနာမငြိမ် ဖြစ်ခြင်း)\nပြင်းထန်သော ခေါင်းကိုက်ခြင်း (သို့) ပင်ပန်းခြင်း\nယခုဖော်ပြပါ ဘေးထွက်ဆိုးကျိုးများကို ခံစားရမှုမှာ တစ်ဦးနှင့်တစ်ဦးကွဲပြားခြားနားမှုရှိနိုင်ပါတယ်။ အထက်ဖော်ပြပါဘေးထွက်ဆိုးကျိုးများတွင် မပါဝင်သည့် ဘေးထွက်ဆိုးကျိုးများလည်းရှိနိုင်ပါတယ်။ ဘေးထွက်ဆိုးကျိုးနှင့်ပတ်သက်၍ စိုးရိမ်ပူပန်မှုများရှိပါက သင်၏ဆရာဝန် သို့မဟုတ် ဆေးဝါးကျွမ်းကျင်ပညာရှင်နှင့် တိုင်ပင်ဆွေးနွေးမှုများပြု လုပ်ပါ။\nဘယ်ဆေးတွေက Berlthyrox (ဘာလ်သိုင်းရော့စ်) နဲ့ ဓါတ်ပြုနိုင်သလဲ\nLevothyroxine ဟာ သင်အခုလောလောဆယ်သောက်သုံးနေတဲ့တခြားသော ဆေးဝါးတွေနဲ့ ဓါတ်ပြုမှုတွေဖြစ်နိုင်ပြီး ဆေးဝါးတွေအကျိုးသက်ရောက်မှုပုံစံနဲ့ ဘေးထွက်ဆိုးကျိုးတွေဖြစ်လာနိုင်ချေ ပြောင်းလဲမှုတွေဖြစ်နိုင်ပါတယ်။ မလိုလားအပ်တဲ့ ဆေးဝါးဓါတ်ပြုမှုတွေ မဖြစ်လာအောင်လို့ သင်လက်ရှိသောက်သုံးနေတဲ့ ဆေးဝါးတွေအားလုံးရဲ့စာရင်းကို လုပ်ထားပြီး (စာရင်းလုပ်တဲ့အခါမှာ ဆရာဝန်ညွှန်ကြားထားတာတွေ၊ မညွှန်ကြားဘဲ သောက်သုံးနေတာတွေ၊ သဘာဝဆေးဘက်ဝင်ပစ္စည်းတွေအားလုံးပါဝင်ပါတယ် ဆရာဝန် ဒါမှမဟုတ် ဆေးဝါးကျွမ်းကျင်သူကို အမြဲပြောပြပါ။ ဆေးဝါးတွေကို ဆရာဝန်ခွင့်ပြုချက်မပါဘဲ သောက်သုံးခြင်း၊ ရပ်ဆိုင်းခြင်း၊ ပမာဏကိုပြောင်းလဲခြင်းတွေမပြုလုပ်ပါနဲ့။\nအစားအသောက်တွေနဲ့ အရက်က Berlthyrox (ဘာလ်သိုင်းရော့စ်) နဲ့ ဓါတ်ပြုနိုင်သလား\nLevothyroxine က အစားအသောက် ဒါမှမဟုတ် အရက်သေစာနဲ့ ဓါတ်ပြုမှုတွေဖြစ်ပြီး ဆေးဝါးတွေအကျိုးသက်ရောက်မှုပုံစံနဲ့ ဘေးထွက်ဆိုးကျိုးတွေဖြစ်လာနိုင်ချေ ပြောင်းလဲမှုတွေဖြစ်နိုင်ပါတယ်။ မလိုလားအပ်တဲ့ ဓါတ်ပြုမှုတွေမဖြစ်လာအောင်လို့ အစားအသောက်၊ အရက်သေစာတွေနဲ့ ဓါတ်ပြုနိုင်ချေရှိမရှိကို မေးမြန်းတိုင်ပင်ပါ။\nဘယ်ရောဂါအခြေအနေတွေက Berlthyrox (ဘာလ်သိုင်းရော့စ်) နဲ့ ဓါတ်ပြုနိုင်သလဲ\nLevothyroxine ဟာ သင့်ရဲ့ နဂိုကျန်းမာရေးအခြေအနေများနဲ့ သက်ရောက်ဓါတ်ပြုမှုတွေရှိနိုင်ပါတယ်။ သင့်ရဲ့ ကျန်းမာရေးအခြေအနေကို ပိုဆိုးသွားစေတာ ဒါမှမဟုတ် ဆေးသက်ရောက်မှုပုံစံပြောင်းလဲသွားတာတွေဖြစ်နိုင်ပါတယ်။ ဒါ့ကြောင့် သင့်ရဲ့ကျန်းမာရေးအခြေအနေအကုန်လုံးကို သင့်ရဲ့ဆရာဝန် ဒါမှမဟုတ် ဆေးဝါးကျွမ်းကျင်ပညာရှင်ကို အသိပေးဖို့ အရေးကြီပါတယ်။\nအောက်ပါ အခြေအနေတွေရှိရင် ဆရာဝန်ကို ပြောပြသင့်ပါတယ်။\nနှလုံးရောဂါ၊ နှလုံးသွေးကြောကျဉ်းရောဂါ၊ သွေးခဲမှုဆိုင်ရာ ပြဿနာများ\npituitary gland ပြဿနာများ\nဓါတ်မတည့်ခြင်းများ ( အစားအသောက်၊ ဆေး)\nကုသခြင်း မရှိသော အက်ဒရီနယ်ဂလန်းပြဿနာများ\nနှလုံးရပ်ခြင်း (သို့) နှလုံးရပ်ခြင်းရဲ့ လက္ခဏာများ\nအရွယ်ရောက်ပြီးသူတွေအတွက် Berlthyrox (ဘာလ်သိုင်းရော့စ်) ရဲ့ အသုံးပြုရမယ့်ပမာဏကဘယ်လောက်လဲ\nHypothyroidism (သိုင်းရွိုက်ဟော်မုန်းနည်းသော ရောဂါ) အတွက် ပုံမှန် ဆေးပမာဏ\nအရွယ်ရောက်ပြီးသူတွေနဲ့ ကလေးတွေရဲ့ hypothyroidism ရောဂါအတွက်။ သောက်ဆေး 1.7 mcg/kg/day (ဥပမာ- ၇၀ ကီလိုဂရမ်ကိုယ်အလေးချိန်ရှိသော အရွယ်ရောက်ပြီးသူတစ်ယောက် အတွက်100 to 125 mcg/day) ။ အသက်ကြီးသူတွေမှာ 1 mcg/kg/day ထက်နည်းပြီး လိုအပ်နိုင်ပါတယ်။. 200 mcg/day ထက်များတဲ့ ပမာဏကတော့ လိုအပ်ခဲပါတယ်။\nအသက်ငါးဆယ်အထက် (သို့) နှလုံးရောဂါ ရှိသော အသက်ငါးဆယ်အောက်။ ကနဦးဆေး ပမာဏ ကတော့ 25 to 50 mcg/day ဖြစ်ပြီး တဖြည်းဖြည်းနဲ့ ၆-၈ ပတ်ခြားတစ်ခါ ဆေးပမာဏလိုအပ်သလို တိုးတိုးသွားသည်။\nပြင်းထန်သော hypothyroidism ရှိတဲ့ လူနာများ။ ကနဦးဆေးပမာဏကို 12.5မှ 50 mcg သောက်ဆေး တစ်ရက်တစ်ကြိမ် ထို့နောက် ဆေးပမာဏကို 12.5 မှ 25 mcg/day ၂-၄ ပတ်တစ်ခါ တိုးသွားသည်။\nSecondary (pituitary) (သို့) tertiary (hypothalamic) hypothyroidism ရှိတဲ့ လူနာများ ။ သောက်ဆေးပမာဏကို လူနာရောဂါလက္ခဏာများပုံမှန်ပြန်ဖြစ်သွားချိန် ၊ serum free-T4 ပမာဏပုံမှန်အတွင်းဝင်သွားချိန်ထိဆေးကို ချိန်ညှိသွားသည်။\nTSH suppression အတွက် ပမာဏ\nဆေးပမာဏကတော့ ရောဂါအခြေအနေနဲ့ လူပေါ်မူတည်ပါတယ်။\nMyxedema coma အတွက် ဆေးပမာဏ\nစစချင်း ပမာဏ: 300 to500 mcg အကြောဆေး။\nနောက်ပိုင်း ပမာဏ: 50 and100 mcg အကြောဆေး ကို လူနာသောက်ဆေးကို ခံနိုင်ရည်ရှိလာသည်အထိပေးသည်။\nHypothyroidism အတွက် ဆေးပမာဏ\nInitial dose: 12.5 to 25 mcg သောက်ဆေး တစ်ရက်တစ်ကြိမ်ဖြင့် ၄-၆ ပတ်ခြားတစ်ခါဆေးပမာဏ တဖြည်းဖြည်းတိုးသွားသည်။\nprimary hypothyroidism ခံစားနေရသောလူနာ ရောဂါလက္ခဏာများပုံမှန်ပြန်ဖြစ်ချိန်ထိ ၊ serum TSH ပုံမှန် ပမာဏဖြစ်ချိန်ထိဆေးပမာဏကို 12.5 to 25 mg ကြား ချိန်ညှိတိုးသွားသည်။\nကလေးတွေအတွက် Berlthyrox (ဘာလ်သိုင်းရော့စ်) ရဲ့ အသုံးပြုရမယ့်ပမာဏကဘယ်ေ လာက်လဲ\nမွေးရာပါ (သို့) နောက်ပိုင်းမှဖြစ်သော Hypothyroidismရောဂါအတွက်\nမွေးကင်းစကလေး ။10 to 15 mcg/kg/day ။ အကယ်၍လူနာသည် နှလုံးစွမ်းဆောင်ရည်ကျဆင်းသောရောဂါ ဖြစ်ပွားနိုင်ချေ ရှိသည်ဆိုလျှင် ဆေးပမာဏ နည်းနည်း နဲ့စပါ။ ပြင်းထန်သောhypothyroidism ရောဂါများတွင် 12 to 17 mcg/kg/day ဆေးပမာဏ များများနဲ့စတင်သည်။\n၃ လအောက်ကလေး။10 to 15 mcg/kg သောက်ဆေးတစ်ရက်တစ်ကြိမ် ။ အကယ်၍ ကလေးသည် နှလုံးစွမ်းဆောင်ရည်ကျဆင်းသောရောဂါ ဖြစ်ပွားနိုင်ချေ ရှိသည်ဆိုလျှင် ဆေးပမာဏ နည်းနည်း တစ်ရက်ကို ခန့်မှန်းချေ 25mcg လောက် နဲ့စပါ။ အကယ်၍ ကနဦး serum T4 ပမာဏအရမ်းနည်းနေလျှင် (5 mcg/dl အောက်) ခန့်မှန်းချေ တစ်ရက်ကို 50 mcg ဆေးပမာဏ များများနဲ့စတင်ပါ။\n၃ လမှ ၆ လ ထိ ။8 to 10 mcg/kg/day\n၆ လမှ ၁၂ လ ထိ။6 to 8 mcg/kg/day\n၁ နှစ် မှ ၅ နှစ်ထိ ။5 to6mcg/kg/day\n၆ နှစ် မှ ၁၂ နှစ်ထိ။4 to5mcg/kg/day\n၁၂ နှစ် နှင့် အထက် ။2to3mcg/kg/day\nအပျိုဖော်၊ လူပျိုဖော်ဝင်ပြီး ဖွံ့ဖြိုးမှု ပြည့်စုံပြီးသော လူနာအတွက် ။ 1.7 mcg/kg/day\nနာတာရှည် (သို့) ပြင်းထန် hypothyroidismရောဂါအတွက်\n25 mcg သောက်ဆေး တစ်ရက်တစ်ကြိမ် ။ လိုအပ်သလိုမျိုး ဆေး ပမာဏ ကို ၂-၄ ပတ်ခြားတစ်ခါ တိုးတိုးသွားသည်။\nBerlthyrox (ဘာလ်သိုင်းရော့စ်) ကိုဘယ်လိုရရှိနိုင်သလဲ\nLevothyroxine ကို အောက်ဖော်ပြပါ ဆေးဝါးပုံစံများနှင့် အချိုးအစားများဖြင့် ရရှိနိုင်ပါတယ်။\nသောက်ဆေးပြား Levothyroxine Sodium 100 mcg\nLevothyroxine ကို သောက်သုံးဖို့ လွတ်သွားခဲ့ပါက (မေ့ခဲ့ပါက) သတိရတဲ့အချိန်မှာ အမြန်ဆုံးသောက်သုံးပါ။ သို့သော်လည်း နောက်တစ်ကြိမ်သောက်သုံးရမယ့်အချိန်နဲ့ နီးကပ်နေပြီဆိုရင်တော့ လွတ်သွားတဲ့အကြိမ်ကို ကျော်ပြီး ပုံမှန်အချိန်မှာပဲ သောက်လိုက်ပါ။ ဆေးပမာဏ နှစ်ဆတိုးသောက်တာမျိုးမလုပ်ပါနဲ့။\nနွားနို့၊ ပဲနို့နဲ့ အုန်းနို့ ဘယ်ဟာက ကျန်းမာရေးအတွက် ပိုအကျိုးပြုသလဲ ။ ။


မောင်တောတွင် ရွာသို့ ပြန်လာစဉ် လမ်းတွင် ပျောက်ဆုံးနေသော ရခိုင်လူငယ် ၃ ဦးအား ကူညီရှာဖွယ်ပေးရန် အစိုးရအဖွဲ့ဝင် ဝန်ကြီးများနှင့် တွေ့ဆုံစဉ် မိခင်ဖြစ်သူက တောင်းဆို | ngalone\n← ရန်ကုန်တွင်ကပြမည့် စောမဲကျီပြဇာတ်နှင့်ပတ်သက်၍ ရမ်းဗြဲမြို့နယ် ကံဒိုင်းတိုက်နယ်အသင်း (ရန်ကုန်)က ကြေညာချက်ထုတ်\nအနောက်တံခါးကို ကာကွယ်လိုသော ရခိုင်လူငယ်များကို ဒေသန္တရရဲ ဖွဲ့စည်းကာ လက်နက်တပ်ဆင်ပေးမည် →\nမောင်တောတွင် ရွာသို့ ပြန်လာစဉ် လမ်းတွင် ပျောက်ဆုံးနေသော ရခိုင်လူငယ် ၃ ဦးအား ကူညီရှာဖွယ်ပေးရန် အစိုးရအဖွဲ့ဝင် ဝန်ကြီးများနှင့် တွေ့ဆုံစဉ် မိခင်ဖြစ်သူက တောင်းဆို\nသတင်းနှင့်ဓာတ်ပုံ / ရခိုင်ဂေဇက်\nရခိုင်ပြည်နယ် မောင်တောမြို့နယ်အတွင်း မိမိကျေးရွာသို့ ဆိုင်ကယ် စီးပြီး ပြန်လာစဉ် လမ်းတွင် ပျောက်ဆုံးသွားသော လူငယ် ၃ ဦးအား ကူညီရှာဖွေပေးရန် မိခင်ဖြစ်သူက ရခိုင်ပြည်နယ် ၀န်ကြီးချုပ်ဦးညီပု ဦးဆောင်သော အစိုးရအဖွဲ့ဝင် ၀န်ကြီးများနှင့် တွေ့ဆုံသော ခရီးစဉ်တွင် တောင်းဆိုခဲ့သည်။\nရခိုင်ပြည်နယ် ၀န်ကြီးချုပ် ဦးဆောင်သော အစိုးရအဖွဲ့ဝင် ၀န်ကြီးများ ၊ နယ်ခြားစောင့်ရဲမှူးချုပ် ၊ ဌာနဆိုင်ရာ အကြီးအကဲများ သည် အောက်တိုဘာလ၂၇ ၊ ၂၈ ၊ ၂၉ ရက်နေ့များတွင် အကြမ်းဖက်မှုဖြစ်စဉ်နှင့်ပတ်သက်၍ မောင်တောမြို့နယ်အတွင်း လည်လှည့်ကာ ဒေသခံများနှင့်တွေ့ဆုံစဉ် ရွက်ညိုတောင်ကျေးရွာတွင် သားပျောက်မိခင်က ငိုယိုကာ ယင်းသို့ တောင်းဆိုလိုက်ခြင်းဖြစ်သည်။\nအဆိုပါ ပျောက်ဆုံးနေသော ရခိုင်လူငယ် ၃ ဦးမှာ ရွက်ညိုတောင် ကျေးရွာမှ ၂ ဦးနှင့် စံပယ်ပင်ရင်း ကျေးရွာမှ ၁ ဦး ပေါင်း ၃ ဦးတို့ ဖြစ်ကြောင်း သိရသည်။\nရွက်ညိုတောင်ကျေးရွာမှ ပျေက်ဆုံးနေသော မောင်ထွန်းနိုင်သိန်း ( ၁၈ ) နှစ်နှင့် မောင် ညီပုချေ ( ၁၉ ) နှစ်တို့သည် အကြမ်းဖက်မှုမဖြစ်မီ တစ်ရက်အလိုက ကျေးရွာအတွင်း အလှူလုပ်ရန် ကံစမ်းမဲလက်မှတ်များကို ဖက်ဝန်းချောင်းကျေးရွာသို့ သွားရောက် ရောင်းချနေစဉ် အောက်တိုဘာလ ၉ ရက် အကြမ်း ဖက်မှုဖြစ်စဉ် ကြောင်း မိမိကျေးရွာသို့ ပြန်လာနိုင်ပဲ ဖက်ဝပ်ချောင်း ကျေးရွာတွင် နေထိုင်ခဲ့ကြောင်း သိရသည်။\nအောက်တိုဘာ လ ၁၁ ရက်နေ့ ညနေ ၄ နာရီခွဲခန့် အချိန်တွင် ၄င်းမောင်ထွန်းနိုင်သိန်းနှင့် မောင်ညီပုချေတို့သည် ဆိုင်ကယ် တစ်စီးကို အတူစီးကာ လမ်းသွားအဖော် စံပယ်ပင်ရင်း လူငယ် ၁ ဦးတို့နှင့်အတူ ဖက်ဝန်းချောင်းကျေးရွာမှနေ မိမိတို့ ကျေးရွာများသို့ ပြန်လာစဉ် ယခုအချိန်ထိ အိမ်ပြန် မရောက်ရှိပဲ လမ်းတွင် ပျောက်ဆုံးသွားခြင်း ဖြစ်ကြောင်း ၄င်းကျးရွာတွင် လုံခြုံရေး တာဝန်ထမ်းဆောင်နေသော နယ်ခြားစောင်ရဲအရာရှိများက ယင်းသို့ စုံစမ်းရရှိသည့် သတင်းအရ အစိုးရအဖွဲ့ဝင် ၀န်ကြီးများနှင့် ရဲမှူးချုပ်သူရစန်းလွင်ထံတင်ပြသည်။\nရခိုင်ပြည်နယ်ဝန်ကြီးချုပ်ဦးညီပုဦးဆောင်သော အစိုးရအဖွဲ့ဝန်ကြီးများနှင့် နယ်ခြားစောင့်ရဲကွပ်ကဲရေးမှူး ရဲမှူးချုပ် သူရစန်းလွင်တို့သည် ပျေက်ဆုံးသွားသော လူငယ် ၃ ဦးသတင်းအား အဆက်မပြတ် လိုက်လံ စုံစမ်းပြီး ဖက်ဝမ်းချောင်းကျေးရွာနှင့် ရွက်ညိုတောင်ကျေးရွာကြားတွင် တည်ရှိသော ဘင်္ဂလီကျေးရွာများအား ၀င်ရောက်ရှာဖွယ်ရန် ၄င်းကျေးရွာတွင် လုံခြုံးရေး တာဝန်ထမ်းဆောင်နေသော နယ်ခြားစောင့်တပ်ဖွဲ့များကို အမိန့်ပေးမှာကြားခဲ့သည်။\nThis entry was posted in အထွေထွေ and tagged သတင်း. Bookmark the permalink.\t← ရန်ကုန်တွင်ကပြမည့် စောမဲကျီပြဇာတ်နှင့်ပတ်သက်၍ ရမ်းဗြဲမြို့နယ် ကံဒိုင်းတိုက်နယ်အသင်း (ရန်ကုန်)က ကြေညာချက်ထုတ်


Coral Reef: July 2011\nPosted by ဇွန်မိုးစက် | Posted on Thursday, July 14, 2011\nCategory: Memoirs , Travel\nအမ်စတာဒမ်က စကီးဖူးလ်လေဆိပ်မှာ သုံးနာရီကြာ တစ်ထောက်နားပြီးမှ ကာဒစ်ဖ်သွားမယ့် လေယာဉ်အသေးကို ပြောင်းစီးကြရပါတယ်။ ဟိုဘက်ဒီဘက်နှစ်ခုံစီနဲ့ တစ်တန်းမှာ လေးယောက်သာ စီးနင်းလိုက်ပါခွင့်ရတဲ့ လေယာဉ်ငယ်လေးက လူ၅၀လောက်ပဲ ဆံ့ပါတယ်။ လေယာဉ်ငယ်ပေါ်မှာ ဇွန်တို့လို ကျောင်းသားတစ်ချို့နဲ့ ကျန်တဲ့ခရီးသည်အများစုက ဥရောပတိုင်းသားအမျိုးသားတွေပါ။ အားလုံးက အရေးတကြီး အစည်းအဝေး သွားတက်မယ့်ပုံစံနဲ့ ကျကျနန၀တ်ဆင်ပြီး နက်ခ်တိုင်နဲ့ ဆုကေ့ခ်ျတွေ ကိုယ်စီဆွဲလို့။ အချိန်ကလည်း မနက်ပိုင်းဆိုတော့ အလုပ်ကိစ္စနဲ့ သွားကြတဲ့ပုံတွေပါပဲ။\nဒီတစ်ခါ စီးရတဲ့ခရီးက သိပ်မကြာလိုက်ပါဘူး၊ မိနစ် ၄၀၊ ၄၅ မိနစ်သာသာပါ။ လေယာဉ်မယ်တွေက အရေးပေါ် အသက်ကယ်အခြေအနေကျရင် ဘာတွေဘယ်လို လုပ်ရမယ်ဆိုတာကို ဘာသာစကားသုံးလေးမျိုးနဲ့ ပါးစပ်ကပြောပြီး လက်ကလုပ်ပြသွားတာ မနည်းလိုက်နားထောင် ကြည့်ယူရပါတယ်။ အင်္ဂလိပ်၊ ဒတ်ခ်ျ၊ ဂျာမန်နဲ့ ပြင်သစ်လိုတွေ ပြောသွားတယ်လို့ ထင်တာပါပဲ။ ဖျော်ရည်နဲ့ သူတို့ဒေသထွက် ရိုးရာမုန့်အချိုလေးတွေကို ဗန်းလေးထဲထည့်ပြီး လိုက်ဝေပါတယ်။ ဗန်းလေးရှေ့နားချပြီး ကိုယ်ကြိုက်တာရွေးယူပေါ့။ မုန့်က နှစ်မျိုး၊ သုံးမျိုးပါတယ်။ ဇွန်က ဟိုဟာလေးလည်း စားကြည့်ချင်၊ ဒီဟာလေးလည်း စားကြည့်ချင်နဲ့ ဘာရွေးရမှန်း မသိဘူး။ နောက်ဆုံးတော့ ကောင်းမယ်ထင်တာလေး ရွေးယူလိုက်တယ်။ စိတ်ထဲမှာတော့ နောက်တစ်ခေါက် အပြန်ကျရင် အခုတစ်ခေါက် မရွေးလိုက်တဲ့မုန့်ကို ရွေးပြီးစားမယ်လို့ တေးမှတ်ထားလိုက်တယ်။\nဗြိတိန်ကျွန်းမကြီးအပေါ် လေယာဉ်ဖြတ်ပျံနေပြီလို့ သိတဲ့အခိုက်မှာ ရင်တွေတလှပ်လှပ်ခုန်လာတယ်။ ကိုယ်သိပ်ရောက်ဖူးချင်တဲ့၊ စာထဲမှာလည်း သင်ခဲ့ရတဲ့ ဗြိတိန်ကျွန်းနိုင်ငံကို ရောက်ရတော့မှာပါလားဆိုတဲ့အသိနဲ့ လေယာဉ်ပြတင်းပေါက်ကနေ အောက်ကိုငုံ့ကြည့်နေမိတယ်။ ဝေလပြည်နယ်ရောက်ပြီး လေယာဉ်ဆင်းခါနီးမှာ အေမီနဲ့ဆူရီရာက တစ်ယောက်တစ်ပေါက် ငြင်းခုန်နေကြတယ်။ ခပ်လှမ်းလှမ်းအောက်မှာ တွေ့ရတဲ့ အကောင်သေးသေးလေးတွေကို တစ်ယောက်က မြင်း၊ တစ်ယောက်က သိုးဆိုပြီးတော့။ ဇွန်လည်း သေသေချာချာ ကြည့်လိုက်တယ်။ အကောင်လေးတွေက အဖြူရောင်လေးတွေပါ… ဘယ့်နှယ့်လုပ်ပြီး မြင်းဖြစ်နိုင်ပါ့မလဲ။ ဒါနဲ့ ဇွန်လည်း သိုးဖြစ်ကြောင်း တကယ်သိသလိုလိုနဲ့ အေမီ့ဘက်က ၀င်ထောက်တယ်။\nအမှန်တော့ မှန်းကြည့်ပြီး ကိုယ်လေ့လာထားသမျှ ဗဟုသုတနဲ့ ပေါင်းစပ်ပြီးပြောလိုက်တာ တကယ်လည်း အဲဒါသိုးတွေ ဖြစ်နေကြောင်း ကျောင်းကလာကြိုတဲ့ကားပေါ်မှာ လမ်းညွှန်အမျိုးသမီးကြီးက ဝေလပြည်နယ်အကြောင်း အကျဉ်းချုံးပြောပြတဲ့အခါ သိလိုက်ရတယ်။ ဝေလပြည်မှာ လူဦးရေထက် သိုးကောင်ရေ ပိုများကြောင်း ဘေးကဖြတ်သွားတဲ့ လယ်ကွင်းကျယ်တွေမှာ အုပ်လိုက်ကျက်စားနေတဲ့ သိုးတွေကို လက်ညှိုးညွှန်ပြီး ပြောပြသွားတယ်။ ဇွန်နဲ့အေမီလည်း တစ်ယောက်မျက်နှာတစ်ယောက်ကြည့်ပြီး ပြုံးလိုက်ကြတယ်။ နွေဦးကာလမို့ အဖြူအ၀ါအလေ့ကျပန်းလေးတွေ ရောနှောပေါက်ရောက်နေတဲ့ လမ်းတစ်လျှောက်က မြက်ခင်းစိမ်းစိမ်းတွေကို ကြည့်ရတာ သိပ်ကိုကြည်နူးစရာ ကောင်းခဲ့တာပါလား...။ တကယ်မမေ့နိုင်တဲ့ အမှတ်တရ တစ်လခရီးပါပဲ။\nအပြန်ကျတော့ ကာဒစ်ဖ်ကနေ အမ်စတာဒမ်ကို တစ်ခေါက်ပြန်စီးကြရတယ်။ အဲဒီ့မှာ အလာတုန်းက အပြန်မှာ မစားလိုက်ရတဲ့ နောက်မုန့်တစ်မျိုးကို ရွေးစားမယ်လို့ စိတ်ကူးထားတဲ့ ဇွန်တစ်ယောက် လေယာဉ်မယ် မုန့်ဗန်းလာချမယ့် အချိန်ကို စောင့်နေတာပေါ့။ သြော်…. အတော်အတွေးခေါင်လိုက်တဲ့ ကိုယ်ပါလားဆိုတာ မုန့်ဗန်းမြင်မှပဲ သိတော့တယ်။ ဒီတစ်ခါ သူတို့ကျွေးတာ နောက်ထပ်အမျိုးအစားမတူတဲ့ မုန့်တွေဖြစ်နေပါရောလား။ အသွားတုန်းက မစားကြည့်လိုက်ရတဲ့ မုန့်အတွက်ပဲ နှမြောမိသလိုလို ဖြစ်သွားသေးတာ။ ဒီတစ်ခါတော့ အဲလိုမဖြစ်ခံဘူးဆိုပြီး မုန့်နှစ်မျိုးစလုံး ယူခဲ့လိုက်တာပေါ့။ ဘာရမလဲ…ဟွန်း။\nအမ်စတာဒမ်ရောက်တော့ ငါးနာရီကြာ transit ၀င်ပြီးမှ လေယာဉ်ထပ်စီးရပါတယ်။ ဒီတစ်ခါ ကိုယ်ထိုင်တဲ့ထိုင်ခုံနား အဆော့သန်တဲ့ ကလေးတွေများ ပါလာဦးမလားလို့ အနည်းငယ်ပူပန်စိတ် ရှိခဲ့ကြပေမယ့် အလယ်တန်းမှာ ပါလာတဲ့ ကလေးနှစ်ယောက်က သိပ်မဂျီလို့ ကံကောင်းသွားပါတယ်။ ဇွန့်ရှေ့တည့်တည့်မှာထိုင်တဲ့ လူဖြူတစ်ယောက်ကတော့ လေယာဉ်ထိုင်ခုံအောက်မှာထားတဲ့ သူ့ကျောပိုးအိတ်ထဲကနေ စူပါဟီးရိုးရုပ်ပြစာအုပ်တွေ တစ်အုပ်ပြီးတစ်အုပ် ထုတ်ထုတ်ပြီးဖတ်တာ တစ်လမ်းလုံးပါပဲ။ အသွားတုန်းကလို လေယာဉ်မောင်ချောချောလေးများ ပါလာမလား စောင့်ကြည့်ပေမယ့် မတွေ့ရပါဘူး။ ဒီလိုနဲ့ပဲ အမ်စတာဒမ်-စင်္ကာပူ ဝေဟင်ခရီးဟာ အမှတ်တရများစွာနဲ့ ပြီးဆုံးခဲ့ပါတယ်။\nနောက်နှစ်လအကြာမှာ ဗြိတိသျှလေကြောင်းလိုင်းနဲ့ ဇွန်တစ်ယောက် လန်ဒန်ဟီးသရိုးလေဆိပ်ကို ၁၃နာရီကြာစီးပြီး တစ်ယောက်တည်း သွားရပါတယ်။ လေယာဉ်ပေါ်မတက်ခင် နားနေခန်းမှာကတည်းက ကိုယ်နဲ့အတူစီးမယ့် ခရီးသွားတွေကို ဟိုဟိုဒီဒီ လိုက်အကဲခတ်ကြည့်မိတော့ အင်္ဂလိပ်တစ်ယောက်ရဲ့ အမျိုးသမီး တရုတ်မလေးတစ်ယောက်ကလွဲလို့ ကျန်တဲ့ခရီးသည်တွေအားလုံး အနောက်တိုင်းသားတွေချည်းပါပဲ။ ဇွန့်စိတ်ထဲ အားငယ်သလိုလိုတောင် ဖြစ်မိပါတယ်။ နေရာကျတော့လည်း နောက်ဆုံးနားက နှစ်ယောက်ခုံမှာ။ အတွင်းဘက်မှာထိုင်တဲ့ အင်္ဂလိပ်မလေးက အသက်သိပ်မကြီးသေးပေမယ့် အတော်လေးဝပြီး ထွားကျိုင်းပါတယ်။ လေယာဉ်မယ်တွေက အာရှလေကြောင်းလိုင်းကလို ငယ်ငယ်သွယ်သွယ်လေးတွေ မဟုတ်ဘဲ အသက်ကြီးကြီး ၀၀ဖိုင့်ဖိုင့်တွေ ဖြစ်နေတာကို အံ့သြစွာနဲ့ တွေ့ရပါတယ်။ လေယာဉ်မောင်ကလည်း ခပ်ဖြောင့်ဖြောင့်ပေမယ့် အသက်တော့ မငယ်ပါဘူး။ မျက်နှာထားကလည်း တည်လိုက်တာမှ သူ့လုပ်စာ စားနေရတဲ့အတိုင်း။ ဒတ်ခ်ျအဲလိုင်းက လေယာဉ်မောင်နဲ့များကွာပါ့လို့ စိတ်ထဲမှာပဲကြိတ်ပြီး ဝေဖန်လိုက်ပါတယ်။\nကံကောင်းထောက်မစွာနဲ့ ဇွန်တို့လေယာဉ်နောက်ပိုင်းကို serve လုပ်တဲ့ လေယာဉ်မယ်လေးက မျက်နှာချိုချိုနဲ့ တရုတ်မလေး ဖြစ်နေပါတယ်။ လေယာဉ်အဆင်းအတက် အရေးပေါ်အခြေအနေများအတွက် အင်္ဂလိပ်၊ တရုတ်ဘာသာစကား နှစ်မျိုးနဲ့ ပြောပြပေးတာကြားရမှ ဗြိတိသျှလေကြောင်းလိုင်းမှာ တရုတ်လေယာဉ်မယ် လိုက်ပါစီးနင်းရခြင်း အကြောင်းကို သဘောပေါက်သွားပါတယ်။ အစားအသောက်ချင်း ယှဉ်ကြည့်ပြန်တော့လည်း ဒတ်ခ်ျအဲလိုင်းက သာတာပါပဲ။ ကိုယ်စားနေကျမဟုတ်တဲ့ အရွက်သုပ်ဆဲလတ်တွေ ဘာတွေကျတော့ ဘေးက အင်္ဂလိပ်မလေးက ဘယ်အထုပ်ကိုဖောက်ပြီး ဘယ်လိုထည့် ဘယ်လိုနယ်သလဲဆိုတာ မသိမသာကြည့်လိုက်ပြီး သူစားတဲ့အတိုင်းပဲ လိုက်စားလိုက်တယ်။\nလမ်းသွားရင် ရေငတ်တတ်တဲ့ဇွန်က သွားလေရာ ရေဗူးသယ်ပါတယ်။ (အဲဒီအချိန်က လေယာဉ်ပေါ် ရေဗူးသယ်ခွင့် ရပါသေးတယ်) တစ်ညလုံးအိပ်ပြီးလိုက်လာတဲ့ဇွန် လေယာဉ်မဆင်းခင် လေးဆယ့်ငါးမိနစ်လောက်အလိုမှာ ရေဆာလာပါတယ်။ ပါလာတဲ့ရေဗူးက ရေလည်း ကုန်သွားပြီမို့ လေယာဉ်မယ်လေးကို ရေတောင်းပါတယ်။ လေယာဉ်မယ်လေးက ဟုတ်ကဲ့လို့ပြောပြီး ပေါ်မလာခဲ့ပါဘူး။ နှုတ်ခမ်းတွေခြောက်နေပြီး ရေအလွန်ငတ်နေတဲ့ ဇွန်တစ်ယောက် ရေဆာတဲ့ဒဏ်ကို ကြိတ်မှိတ်သည်းခံပြီး... လေဆိပ်ရောက်မှပဲ သောက်တော့မယ်လို့ စိတ်တင်းလိုက်ပါတယ်။ ရေဆာဆာနဲ့ လေယာဉ်ကို မြန်မြန်ဆင်းစေချင်ပါပြီ။ လေယာဉ်ဘီးချပြီး ပြေးလမ်းပေါ်\nရောက်တဲ့အချိန်မှာ စိတ်နဲနဲသက်သာရာ ရသွားပါတယ်။ ရေသောက်ရတော့မယ်လေ။ အဲဒီအချိန်မှာပဲ လေယာဉ်မယ်လေးက စောစောက ရေမှာထားတာ မင်းမဟုတ်လား၊ ဆောရီးနော်လို့ တောင်းပန်ပြီး ရေတစ်ခွက်လာပေးပါတယ်။ လေယာဉ်မဆင်းခင် မမေ့မလျော့နဲ့ ရေလာပေးတဲ့သူ့ကို ကျေးဇူးတင်ပြီး ဆာဆာနဲ့ သောက်လိုက်ပါတယ်။ တကယ်လို့များ လေယာဉ်မယ်လေးသာ ရေယူပေးဖို့ မေ့လျော့သွားရင် ဒီအဲလိုင်းကို နောက်ထပ်စီးချင်စိတ် ရှိပါဦးမလားလို့ သံသယဖြစ်မိပါတယ်။\nနောက် ၂နှစ်အကြာမှာ လန်ဒန်ဟီးသရိုးကနေ စင်္ကာပူချန်ဂီ၊ အဲ့ဒီကနေမှ ရန်ကုန်အပြည်ပြည်ဆိုင်ရာလေဆိပ်ကို စင်္ကာပူလေကြောင်းလိုင်းနဲ့ ပြန်လာခဲ့ပါတယ်။ ဒီတစ်ခါ အိမ်ပြန်တော့ သူနဲ့အတူ နှစ်ယောက်ပါ။ အဲဒီ့တစ်ခေါက်ပဲ ဇွန်နဲ့သူ နှစ်ယောက်အတူ လေယာဉ်စီးပြီး ခရီးသွားဖူးလိုက်ပါတယ်။ ရန်ကုန်လေဆိပ်ရောက်ရင်ပြဖို့ အရေးကြီး စာရွက်စာတမ်းတွေထည့်ထားတဲ့ဖိုင်ဟာ ဘတ်ဂေခ်ျ့လုပ်တဲ့အထဲပါသွားလို့ ဇွန်သူ့ကိုစိတ်ဆိုးပြီး လေယာဉ်ပေါ်မှာ စကားလုံးဝမပြောခဲ့ပါဘူး။ ကိုယ့်မျက်နှာရှေ့တည့်တည့်က တီဗွီမျက်နှာပြင်ပေါ်မှာပဲ အာရုံစိုက်ထားပါတယ်။ အဲဒီ့အချိန်က ပြတဲ့ရုပ်ရှင်ကားတွေက နာမည်ကြီးကားကောင်းတွေဖြစ်နေတော့ ဟိုကားလည်းကြည့်ချင်၊ ဒီကားလည်းကြည့်ချင်နဲ့၊ ကိုရီးယား၊ ဂျပန်လိုင်းတွေလည်းပါနေတော့ ချန်နယ်တွေ တစ်ခုပြီးတစ်ခုပြောင်းပြီး ၀င်ကြည့်ပါတယ်။ တစ်လမ်းလုံး ဟိုလိုင်းပြောင်းကြည့်လိုက်၊ ဒီလိုင်းပြောင်းကြည့်လိုက်နဲ့ နောက်ဆုံး ဘယ်ကားမှ မိမိရရ မကြည့်ဖြစ်လိုက်ပါဘူး။ သူကတော့ ‘Troy’ တစ်ကားနဲ့ ဟယ်ရီပေါ်တာကြည့်လိုက်တယ်လို့ နောက်မှပြန်ပြောပြပါတယ်။ ဇွန်လေယာဉ်စီးတဲ့အချိန်တိုင်း ဟယ်ရီပေါ်တာ တစ်ကားကားပြတာနဲ့ ကြုံတတ်တာကို သတိပြုမိပါတယ်။ သူနဲ့နှစ်ယောက်အတူသွားခဲ့တဲ့ တစ်ခုသော ဝေဟင်ခရီးက ဇွန့်အတွက်တော့ အမှတ်တရပါပဲ။\nနောက်ပိုင်းမှာ စင်္ကာပူ၊ ရန်ကုန်ကို ဂျက်စတား၊ ဆခ်အဲတို့နဲ့ အပြန်ပြန် အလှန်လှန်စီးဖြစ်ပေမယ့် ထွေထွေထူးထူး အမှတ်ရစရာ သိပ်မရှိခဲ့ပါဘူး။ တစ်ခါက ဂျက်စတားမှာ တာဝန်ထမ်းဆောင်လိုက်ပါလာတဲ့ ကရင်လူမျိုး မြန်မာလေယာဉ်မောင် ချောချောလေးတစ်ယောက်ကို သတိပြုမိတယ်။ ဒီလောက်ပါပဲ။\n၂၀၀၇ စက်တင်ဘာမှာ staff retreat အနေနဲ့ မကာအိုကို တိုင်းဂါးအဲဝေးနဲ့ သွားရပါတယ်။ ဘတ်ဂျတ်အဲလိုင်း ဖြစ်လေတော့ ၄နာရီနီးပါးခရီးမှာ အသွားမှာ ရေတစ်ဗူး၊ အပြန်မှာ ရေတစ်ဗူးနဲ့ ဘာဂါတစ်လုံးကို အပြင်ဈေးထက် အဆပေါင်းများစွာပေးပြီး ၀ယ်စားလိုက်ရတော့ အင့်ကနဲ ဖြစ်သွားပါတယ်။ ပြောတော့ ဘတ်ဂျတ်အဲလိုင်းတဲ့… ကြီးလိုက်တဲ့ဈေး။ လက်စသပ်တော့ ဘတ်ဂျတ်အဲလိုင်းဆိုတာ အစာမကျွေး၊ ရေမပေးဘဲ လိုက်ပါစီးနင်းရတဲ့ခရီးကိုးလို့ သဘောပေါက်လိုက်ပါတယ်။ ခရီးနီးရင် စီးရတာတန်ပါတယ်။ လေးငါးခြောက်နာရီလောက် စီးရမယ့်ခရီးဆို ဇွန့်လို မကြာခဏ ရေဆာ၊ ဗိုက်ဆာတတ်တဲ့သူအဖို့ သိပ်မကိုက်ပါဘူး။\nပြီးခဲ့တဲ့မတ်လက သူငယ်ချင်းသုံးယောက်နဲ့အတူ အလှူကိစ္စအတွက် မြန်မာပြည်ကို Silk Air လေကြောင်းလိုင်းနဲ့ အတူတူ ပြန်ဖြစ်ခဲ့ကြတာလည်း အမှတ်တရ ဖြစ်ခဲ့ပါတယ်။ လေးယောက်ဖြစ်နေတော့ check-in အ၀င်မှာ နှစ်ယောက်တစ်တွဲစီ ထိုင်ခုံပေးဖို့ ပြောလိုက်တာ ဟိုဘက်ဒီဘက် emergency exit နှစ်ဖက်ရဲ့ရှေ့တည့်တည့်ထိုင်ခုံမှာ ကျသွားလို့ လေးယောက်သား တစ်လမ်းလုံး မတ်မတ်ကြီးစီးပြီး လိုက်ပါခဲ့ရပါတယ်။ အရင်က တစ်ခါမှ emergency exit seat မှာ မထိုင်ဖူးပါဘူး။ ဒါပေမယ့် နှစ်ယောက်တစ်တွဲစီ စကားတပြောပြောနဲ့ လိုက်ပါခဲ့ကြတာမို့ သုံးနာရီနီးပါး ခရီးစဉ်က အကုန်မြန်သွားပါတယ်။ တစ်ယောက်ထဲသာဆို နေရာကျယ်ပေမယ့် သက်တောင့်သက်သာမရှိတဲ့ ခုံမတ်မတ်မှာ စကားပြောဖော်မရှိဘဲ စီးရမှာ ပျင်းရိငြီးငွေ့စရာ သိပ်ကောင်းမှာပဲလို့ ထင်မိပါတယ်။ အပြန်ခရီးမှာ အေးအေးလူလူ နောက်မှီချပြီး စီးရတော့မယ်ထင်တာ…. တိုက်တိုက်ဆိုင်ဆိုင် အရေးပေါ်ထွက်ပေါက်နားက ခုံမှာပဲ ရပြန်ပါတယ်။ ဒီတစ်ခါလည်း သူငယ်ချင်းနဲ့ စကားတပြောပြော လိုက်ပါသွားတာမို့ ခံသာသွားပါတယ်။ အရင်းနှီးဆုံးသူငယ်ချင်းတွေနဲ့ လေယာဉ်အတူတူ စီးခွင့်ရတာကြောင့်ရော၊ အသွားရောအပြန်ပါ အရေးပေါ် ထွက်ပေါက်ကပ်လျက် ထိုင်ခုံမှာကျတာကြောင့်ရော ဇွန်ကြုံဖူးသမျှ စင်္ကာပူ-ရန်ကုန် ဝေဟင်ခရီးစဉ်တွေထဲမှာ ၂၀၁၁ မတ်လခရီးက တကယ့်ကို အမှတ်တရဖြစ်ခဲ့ပါတယ်။\nဇွန်က ခရီးသွားရတာ၊ လေယာဉ်စီးရတာတွေ ကြိုက်ပါတယ်။ ခရီးသွားတဲ့ အခိုက်အတန့်မှာ တွေ့ရတဲ့ စရိုက်ကိုယ်စီနဲ့လူတွေ၊ လေကြောင်းလိုင်းတွေရဲ့ ၀န်ဆောင်မှုပေးပုံတွေကို စိတ်ဝင်စားပါတယ်။ အခုချိန်ထိ ဇွန်စီးဖူးသမျှ လေကြောင်းလိုင်းထဲမှာ တော်ဝင်ဒတ်ခ်ျလေကြောင်းလိုင်း (KLM–Royal Dutch Airlines) ကို သဘောအကျဆုံးပါပဲ။ အစားအသောက်၊ ၀န်ဆောင်မှု အားလုံးကောင်းပါတယ်။ ၂၀၀၄ခုနှစ် မေလမှာ ပြင်သစ်လေကြောင်းလိုင်းနဲ့ အကျိုးတူ ပူပေါင်းပျံသန်းပြီးတဲ့နောက် Air France–KLM ရယ်လို့လည်း ခေါ်တွင်ပါတယ်။\nလေယာဉ်အကြာကြီးစီးရတဲ့ ခရီးရှည်တွေ မသွားဖြစ်တာ ကြာပါပြီ။ နောက်တစ်ခါ ဝေဟင်ခရီးရှည် သွားခွင့်ကြုံတဲ့အခါ၊ အမှတ်တရလေးတွေ ကြုံကြိုက်တဲ့အခါ ခုလိုပဲ စာစုလေးအဖြစ် ချရေးမိဦးမယ် ထင်ပါတယ်။\nPosted by ဇွန်မိုးစက် | Posted on Monday, July 11, 2011\nဇွန်ပထမဆုံးလေယာဉ်ပျံ စစီးဖူးတာ အသက် ၉နှစ်လောက်မှာပေါ့။ မေမေမပါဘဲ ဖေဖေရယ်၊မောင်လေးရယ်၊ ဇွန်တို့ သုံးယောက် ရန်ကုန်ကနေ စစ်တွေကို ဖော်ကာဂျက်လေယာဉ်ကြီးစီးပြီး သွားကြတာ။ လေယာဉ်ပေါ်မှာ ရေခဲရေနဲ့ဆွတ်ပြီးလိပ်ထားတဲ့ မျက်နှာသုပ်ပ၀ါအစမျိုးနဲ့ လက်ကိုင်ပ၀ါ လိမ္မော်ရောင် ထူထူကြီးတွေကို လေယာဉ်မယ်တွေက ဗန်းထဲထည့်ပြီး ခရီးသည်တွေကို လိုက်ပေးတာ မှတ်မိတယ်။ ဖေဖေက အဲဒီ့လက်သုပ်ပ၀ါနဲ့ မျက်နှာနဲ့ လည်ပင်းကိုသုပ်တယ်။ ဇွန်က ကိုင်ကြည့်ပြီး အေးအေးကြီးမို့ မသုတ်တော့ဘူး။ ဒါပေမဲ့ ယူထားလိုက်မယ်လို့ စိတ်ကူးတယ်။ သိပ်မကြာပါဘူး… စောစောက လေယာဉ်မယ်က ဗန်းကိုင်ပြီး အဲဒီ့လက်သုပ်ပ၀ါတွေ ပြန်ယူတယ်။ ဇွန်က အပိုင်ပေးတယ်မှတ်လို့ သိမ်းထားမလို့ဟာကို သူက ပြန်ယူတော့ စိတ်ထဲမှာ သိပ်မကျေမနပ်ဖြစ်ပေမယ့် ပြန်ပေးလိုက်ရတာပေါ့။ အသွားခရီးက ဘာမှသိပ်မခံစားလိုက်ရပေမယ့် အပြန်ခရီးမှာ ဂျက်လေယာဉ်ကြီးက သိမ့်သိမ့်တုန်အောင်ခါလိုက်တာ ဇွန်နဲ့မောင်လေး ကြောက်စိတ်တွေဝင်ပြီး တစ်ယောက်လက်တစ်ယောက် လှမ်းကိုင်ထားကြရတယ်။ စိတ်ထဲမှာ မေမေနဲ့ မတွေ့ရတော့ဘူးထင်ပြီး အတော်ဝမ်းနည်းသွားခဲ့တာ။ ဒါပေမယ့် ချောချောမောမောနဲ့ပဲ ရန်ကုန်လေဆိပ်ကို ပြန်ရောက်ခဲ့ပါတယ်။ ဇွန်ရဲ့ ပထမဆုံးသော ဝေဟင်ခရီးစဉ်က ဂျက်လေယာဉ်ကြီးနဲ့အတူ အမှတ်တရ ရင်သိမ့်တုန်စရာ ကောင်းခဲ့ပါတယ်။\nအသက်နှစ်ဆယ်ကျော်စ စိတ်ကူးရည်မှန်းချက်တွေအပြည့်နဲ့ လေယာဉ်ပေါ်ကို တက်လာခဲ့တဲ့ ဇွန်ဟာ ဒီတစ်ခေါက်တော့ အဖော်မပါခဲ့ပါဘူး။ မေမေနဲ့မောင်လေးက ရန်ကုန်လေဆိပ်မှာကျန်ခဲ့ပြီး ဖေဖေက စင်္ကာပူလေဆိပ်ကနေ စောင့်ကြိုနေပါတယ်။ သုံးယောက်တွဲခုံမှာ ဘေးက မိန်းကလေးနှစ်ယောက်ကိုကြည့်လိုက်တော့ ကိုယ်နဲ့အသက်မတိမ်းမယိမ်းပါပဲ။ စကားစမြည်ပြောကြတော့ သူတို့လည်း ဇွန့်လိုပဲ ပထမဆုံးအကြိမ် နိုင်ငံရပ်ခြားခရီးသွားတာပါ။ တစ်ခုပဲ… သူတို့က ဇွန့်လို ကျောင်းတက်မှာ မဟုတ်ဘဲ အိမ်တွင်းမှုလုပ်ငန်းလုပ်မှာလို့ ဆိုပါတယ်။ သူ့ရဲ့ အလုပ်လုပ်ခွင့်ပါမစ်စာလည်း ထုတ်ပြပါတယ်။ ဇွန်လည်း ဖတ်သာကြည့်တာ သိပ်နားမလည်ဘူးလေ။ (နောက်မှ အဲ့ဒီစာဟာ အိမ်ဖော်အတွက် အလုပ်လုပ်ခွင့်ချပေးတဲ့စာဆိုတာ စိတ်မကောင်းစွာနဲ့ သိရပါတယ်) ဇွန့်ကိုပြောပြတဲ့အချိန်မှာ သူတို့ကိုယ်တိုင်လည်း အိမ်ဖော်လုပ်ရမယ်ဆိုတာ သိပုံမပေါ်ပါဘူး။ လေဆိပ်ရောက်တော့ သူတို့ကို ပေးမ၀င်ဘဲ အင်မီဂရေးရှင်းအရာရှိတွေက သပ်သပ်ခေါ်သွားတာ တွေ့ရပါတယ်။ လေယာဉ်ပေါ်မှာတော့ ဇွန့်မျက်စိရှေ့မှာ လေယာဉ်မယ်ရဲ့ အစားအသောက်ဗန်းလေး နိုင်ငံခြားသား မျက်နှာဖြူရှေ့နားအရောက် မှောက်ကျသွားလို့ ကဗျာကယာ သန့်ရှင်းရေးလုပ်လိုက်တာကလွဲလို့ ထူးထူးခြားခြား အမှတ်တရ မရှိခဲ့ပါဘူး။ စိတ်ထဲမှာတော့… သြော်… တို့မြန်မာလေကြောင်းလိုင်းက လေယာဉ်မယ်တွေ သူများအထင်သေးစရာ ဖြစ်ကုန်တော့မှာပဲလို့ ပူပူပင်ပင်နဲ့ တွေးလိုက်မိတာ တစ်ခုပါပဲ။\nနောက်ကိုးလအကြာမှာ ဇွန့်ရဲ့ တတိယမြောက် လေယာဉ်ခရီးစဉ်နဲ့ ကြုံရပါတယ်။ အဲ့ဒီတစ်ခေါက်က ဝေဟင်ခရီးစဉ်ဟာ ဇွန့်ဘ၀မှာ အမှတ်ရဆုံးနဲ့ အပျော်ရွှင်ဆုံး ဖြစ်ခဲ့ပါတယ်။ တော်ဝင်ဒတ်ခ်ျအဲလိုင်းနဲ့ စင်္ကာပူချန်ဂီကနေ နယ်သာလန်နိုင်ငံ အမ်စတာဒမ်က စကီးဖူးလ်လေဆိပ်၊ အဲဒီ့ကနေမှ ယူကေနိုင်ငံဝေလပြည်နယ်က ကာဒစ်ဖ်မြို့ကို လေယာဉ်ပြောင်းပြီး ဆက်စီးသွားရတာပါ။ စင်္ကာပူနဲ့ အမ်စတာဒမ် လေယာဉ်စီးချိန် ၁၂နာရီလောက် ရှိပါတယ်။ ဒီတစ်ခါတော့ အတန်းဖော်သူငယ်ချင်းတစ်စုနဲ့ သွားတာဖြစ်လို့ မပျင်းရဘဲ အတော်အသင့် ပျော်စရာကောင်းပါတယ်။ အတော်အသင့်လို့ သုံးရတာက ကိုယ့်မြန်မာသူငယ်ချင်းအချင်းချင်းမဟုတ်ဘဲ လူမျိုးခြားအတန်းဖော်သူငယ်ချင်းတွေ ဖြစ်နေလို့ပါ။ ဆူရီရာနီ၊ အေမီနဲ့ ဇွန်တို့သုံးယောက်မှာ ကျန်တဲ့နှစ်ယောက်က လေယာဉ်တစ်ခါမှ မစီးဖူးပါဘူး။ ဇွန်တစ်ယောက်ပဲ ခပ်ကြွားကြွားလေသံဟစ်ပြီး ဒါ…ငါရဲ့ တတိယမြောက် လေယာဉ်စီးခရီး၊ ပထမဆုံး ခရီးစဉ်က ငါတို့နိုင်ငံတွင်းမှာပဲ စီးခဲ့တာလို့ ပြောခွင့်ရလိုက်တာကို အကျေနပ်ကြီး ကျေနပ်ခဲ့သေးတာပါ။ ပြောမယ့်သာပြောတာ ဇွန်လည်း သူတို့လိုပဲ ခရီးရှည်ကြီးကို လေယာဉ်အကြီးကြီးနဲ့ စစီးရမှာဆိုတော့ အနည်းနဲ့အများ စိတ်လှုပ်ရှားနေခဲ့တာပါပဲ။\nလေယာဉ်ပေါ်ရောက်တော့ လေယာဉ်စီးဖူးပါတယ်ဆိုတဲ့ ဇွန်တစ်ယောက်လည်း တောသားမြို့ရောက် ခံစားချက်မျိုးရသွားပါတယ်။ ဟယ်…လေယာဉ်ကြီးက အကြီးကြီးပဲ… ရုပ်ရှင်တွေထဲမှာ ပြပြနေတဲ့ ဘိုးအင်းဆဲဗင်းဖိုးဆဲဗင်းဆိုတာ ဒီလိုလေယာဉ်မျိုးကို ခေါ်တာကိုး။ လျှောက်လမ်းနှစ်ခုနဲ့ တစ်တန်းမှာ လူဆယ်ယောက် ထိုင်လို့ရတာ။ ဘေးသုံးခုံစီနဲ့ အလယ်မှာလေးခုံရှိတယ်။ တီဗွီလည်းပါတယ်၊ သီချင်းလည်းနားထောင်လို့ရတယ်။ ဇွန်တို့သုံးယောက် စိတ်လှုပ်ရှားပျော်ရွှင်ပြီး ထိုင်ခုံနေရာယူပြီးတာနဲ့ ဟိုခလုပ်နှိပ်၊ ဒီခလုပ်စမ်းနဲ့ အလုပ်ကို ရှုပ်သွားရော။ အဲ့ဒီအချိန်တုန်းက Shakira ရဲ့ Whenever Wherever သီချင်းခေတ်စားနေတော့ အေမီနဲ့ဇွန်နှစ်ယောက် ရေဒီယိုလိုင်းတစ်ခုကနေ အဲဒီ့သီချင်းလာနေလို့ နားကြပ်ကောက်တပ်ပြီး နားထောင်ရတာအမော။ ဒါတောင် အဲ့ဒီလေယာဉ်မှာ တီဗွီက တစ်ခုံချင်းမှာပါတာ မဟုတ်သေးပါဘူး၊ လေးတန်းတစ်တွဲကို တစ်လုံးစီရှိပေမယ့် ဇွန်တို့က အလယ်ရှေ့နားရောက်တော့ နဲနဲမော့ကြည့်ရတာနဲ့ သိပ်အကြာကြီး မကြည့်ဖြစ်လိုက်ပါဘူး။ ဟယ်ရီပေါ်တာ တစ်ကားလောက်ပဲ ကြည့်ဖြစ်ပါတယ်။ တစ်ညလုံးစီးရတာဆိုတော့ အိပ်လိုက်နိုးလိုက်၊ အစားစားလိုက်နဲ့ ရောက်သွားတာပါပဲ။\nလေယာဉ်ထွက်ပြီး သိပ်မကြာခင် snack နဲ့ ဖျော်ရည်တွေ serve လုပ်ပါတယ်။ အဲဒီ့မှာ အမှတ်ရစရာတစ်ခု ကြုံကြိုက်ပါတယ်။ ချောချောလှလှ ထောင်ထောင်မောင်းမောင်း လေယာဉ်မယ်တစ်ယောက် ဇွန်တို့နား ရောက်လာပြီး ဘာသောက်မလဲမေးတယ်။ ကျန်တဲ့နှစ်ယောက်က ရေနဲ့လိမ္မော်ရည်တောင်းပြီး၊ ကိုယ်ကြိုက်တာ ဘာမဆို မှာလို့ရတယ်လို့ထင်နေတဲ့ ဇွန်က နွားနို့ ‘milk’ လို့ပြောလိုက်တယ်။ ဒါကို လေယာဉ်မယ်က အမှတ်မှားပြီး ဘီယာလို့ကြားတယ်။ သူ့ကြည့်ရတာလည်း အံ့သြသွားပုံပဲ။ သူက ထပ်မေးတယ်၊ ဇွန်လည်း နောက်တစ်ခေါက်ပြန်ပြောတယ်။ milk နဲ့ beer အသံထွက်ချင်းကွာတဲ့ဟာကို သူ့နားက ဘယ်လိုဖြစ်လို့ ဘီယာပဲ ကြားကြားနေလဲ မသိပါဘူး။ ဇွန့်သူငယ်ချင်းဝင်ပြောမှ သူကရယ်ပြီး နွားနို့မရတဲ့အကြောင်း ပြောပြတယ်။ ဇွန်လည်း နဲနဲတော့ရှက်သလိုလိုဖြစ်သွားတယ်။ ဒါနဲ့ လိမ္မော်ရည်ပဲ မှာလိုက်တယ်။ အဲဒီ့တုန်းက သောက်ခဲ့ရတဲ့ လိမ္မော်ရည်က ကောင်းလွန်းလို့ စင်္ကာပူပြန်ရောက်တော့ NTUC မှာ အဲ့ဒီ့တံဆိပ်မျိုးလိုက်ရှာပြီး သောက်ချင်တဲ့အထိဖြစ်သွားတာ။ နောက်ပိုင်း လေယာဉ်စီးတဲ့အခါ ဘာသောက်မလဲမေးရင် လိမ္မော်ရည်ပဲပေးပါလို့ ပြောတဲ့အကျင့်တောင် ပါသွားတယ်။\nဇွန်တို့ထဲမှာ ဆူရီရာနီက အစ္စလာမ်ဘာသာဝင်မို့ သူ့အတွက် ညစာကို အရင်သပ်သပ် လာပေးပါတယ်။ သူ့ညစာကို ဒီဘက်က ဇွန်နဲ့အေမီက မျက်စိကျပြီး ဇွန်တို့ညစာကို သူကပြန်သဘောကျတဲ့ အခြေအနေဖြစ်သွားသေးတယ်။ လဲပြီးမှ စားလို့မရတာ… ဘယ်တတ်နိုင်မလဲနော်။ စားပြီးသောက်ပြီး တီဗွီကြည့်၊ သီချင်းနားထောင်၊ စောင်ခြုံပြီး အိပ်ကြတယ်။ ညလယ်လောက်ရောက်တော့ မီးတွေပွင့်လာပြီး ညစာတစ်ခါ လိုက်ကျွေးတယ်။ မစားချင်တဲ့ ခရီးသည်တွေက ဆက်အိပ်နေပြီး ဇွန့်လို ဗိုက်ဆာတတ်တဲ့သူတွေက ခေါင်းထောင်ကြည့်ပြီး ကိုယ်ကိုခပ်မတ်မတ်အနေအထားပြင်လို့ အစားစားဖို့ အဆင်သင့်အနေအထားနဲ့ စောင့်နေတာပေါ့။\nအလဲ့… ဒီတစ်ခါ serve လုပ်တဲ့သူက မျက်နှာချိုချိုနဲ့ လေယာဉ်မောင်ချောချောလေးတစ်ယောက်ပါလား။ ဇွန်တို့နား မရောက်ခင်ကတည်းက သူ့လက်ထဲက ခေါက်ဆွဲဗူးကိုမြင်တော့ အရမ်းစားချင်သွားတယ်။ ဟိုနှစ်ယောက်ကတော့ လုံးဝကို မထကြဘူး။ လေယာဉ်မောင်လေးရောက်အလာကို ဇွန်ပြုံးပြီး စောင့်နေလိုက်တယ်။ သူက ဘာစားမလဲမေးတော့ သူ့လက်ထဲက တစ်ခုတည်းသော ခေါက်ဆွဲဗူးကို လက်ညှိုးထိုးပြီး ခေါက်ဆွဲပဲစားမယ်လို့ ပြောလိုက်တယ်။ သူက မင်းသိပ်ကံကောင်းတယ်၊ ခေါက်ဆွဲဗူးက တစ်ဗူးထဲကျန်တော့တာလို့ပြောပြီး ရေနွေးထည့်ပေးပြီး ဇွန့်ကို သေသေချာချာ ကမ်းပေးတယ်။ မင်းသူငယ်ချင်းတွေ အိပ်နေတုန်းနော်တဲ့။ ဟုတ်ကဲ့၊ ကျေးဇူးတင်ပါတယ်လို့ ပြန်ပြောလိုက်တယ်။ အင်း… သူတို့နှစ်ယောက်တော့ လေယာဉ်မောင်ချောချောလေးကျွေးတဲ့ ခေါက်ဆွဲဗူးမစားလိုက်ရရှာဘူး၊ ငါ့လောက်ကံမကောင်းပါလားလို့ စိတ်ထဲကတွေးပြီး ကြိတ်ပြုံးလိုက်တယ်။ အဲ့ဒီခေါက်ဆွဲဗူးလေးက သိပ်အရသာရှိလို့ တကယ့်ကို အမှတ်တရပါပဲ။\nဇွန်တို့သုံးယောက်ထိုင်ရတဲ့နေရာဘေးနဲ့ ရှေ့နောက်ပတ်လည်မှာ ကလေးပါတဲ့ မိသားစုတွေ များတယ်။ ညဦးပိုင်းမှာတော့ ကလေးသံတွေ ဟိုနားဒီနားက ကြားရပေမယ့် တစ်ညလုံး အေးအေးဆေးဆေးရှိလို့ တော်သေးတယ်။ ဇွန်တို့နောက်မှာ ကလေးလေးတစ်ယောက်ပါတဲ့ မိသားစုသုံးယောက်ထိုင်တယ်။ မနက်ရောက်တော့ အဲဒီ့ကလေးက သူ့ခြေထောက်နဲ့ ရှေ့က ဇွန်တို့ခုံကို ဆောင့်ဆောင့်ပြီးကန်တာ။ အတော်လည်း ဆော့တယ်။ သူ့အနေနဲ့လည်း ကလေးဆိုတော့ လေယာဉ်အကြာကြီးစီးရတာ ငြီးငွေ့ရှာမှာပေါ့။ အေမီနဲ့သူ့ခုံက တစ်တန်းတည်းဆိုတော့ အေမီ့ခမျာ သူ့ကန်ချက်ကို တော်တော်သည်းခံလိုက်တာ။ သူ့အဖေနဲ့အမေက ကလေးကို ပြောလည်းမရဘူး၊ ခဏပဲ။ တော်တော်ကြာတော့မှ ရပ်သွားတယ်။ တစ်ခြားကြောင့်တော့ မဟုတ်ဘူး၊ လေယာဉ်ပေါ်မှာ အညောင်းအညာဖြေဖို့ ကိုယ်လက်လေ့ကျင့်ခန်းကို မစ္စတာဘင်းက သူ့မျက်နှာပြောင်ပြောင်နဲ့ လုပ်ပြတာကို ကလေးက သဘောကျလို့ တဟားဟားအော်ရယ်ပြီး တီဗွီကို အာရုံရောက်သွားတာ။ တော်သေးတယ်… မစ္စတာဘင်း ကယ်ပေလို့သာပဲ။ လေယာဉ်မဆင်းခင် နာရီဝက်လောက်မှာ လေယာဉ်မယ်တစ်ယောက်က လေယာဉ်ပေါ်ပါတဲ့ ခရီးသည်တွေကို နယ်သာလန်နိုင်ငံနောက်ခံပို့စကတ်နဲ့ သကြားလုံးလေးတွေ လိုက်ဝေတယ်။ အမ်စတာဒမ်က ပြတိုက်တစ်ခုအတွက် ၀င်ကြေးပေးစရာမလိုတဲ့ ၀င်ခွင့်လက်မှတ်တစ်ခုလည်း ပေးလိုက်တယ်။ ကလေးတွေကျတော့ လှလှပပထုပ်ပိုးထားတဲ့ လက်ဆောင်ထုပ်လေးတွေ လိုက်ပေးတယ်။ အဲဒါကို မြင်လိုက်တဲ့ ဇွန်တစ်ယောက် လက်ဆောင်လိုချင်လို့ ကလေးပြန်ဖြစ်ချင်စိတ် ပေါ်သွားသေးတယ်။\nလက်ဆောင်မရလို့ ရတာယူလိုက်သလား ထင်ရအောင်ပဲ လေယာဉ်ဆင်းခါနီးကျတော့ ဆူရီရာက ငါတို့ ဒါလေးတွေကို အမှတ်တရ ယူသွားကြရအောင်ဆိုပြီး ခြုံစောင်လေးကိုခေါက်ပြီး သူ့ကျောပိုးအိတ်ထဲ ထည့်တယ်။ ဇွန်လည်း အစက မယူဘဲ နေမလို့ဘဲ။ လေယာဉ်ပေါ်ကပစ္စည်း မယူကောင်းဘူးဆိုတာ သိတယ်လေ။ အေမီ့ကိုကြည့်လိုက်ပြန်တော့ သူကလည်း ကျကျနနခေါက်ပြီး အိတ်ထဲထည့်ဖို့ ပြင်နေပြီ။ သူကလည်း အားပေးတယ်၊ အမှတ်တရပဲ ယူလိုက်ပါ၊ ငါတို့တစ်ယောက်တစ်ခုပေါ့တဲ့။ အဖော်ကောင်းတာနဲ့ ဇွန်လည်း စောင်ကို ခပ်မြန်မြန်ခေါက်ပြီး ကျောပိုးအိတ်ထဲ ထည့်လိုက်တယ်။ စောင်လေးက အပြာရောင်အစင်းကျားလေး… လှလှပါးပါးလေးနဲ့နွေးနွေးလေးဆိုတော့ သဘောကျတာလည်းပါတာပေါ့လေ။ လေယာဉ်ဆိုက်လို့ အားလုံးအထမှာ နောက်တန်းက အဆော့သန်တဲ့ကလေးနဲ့ မိသားစုကို သုံးယောက်လုံး မတိုင်ပင်ဘဲ လှည့်ကြည့်မိတယ်။ အားပါးပါး… ဒတ်ခ်ျလူမျိုးကလေးလေးရဲ့အဖေနဲ့အမေက ချောလိုက်တာလို့ တညီတညွတ်တည်း မှတ်ချက်ချမိသွားတယ်။ ဇွန်တို့သုံးယောက်လုံး သူတို့မိသားစုကိုကြည့်ပြီး နောက်ကနေ လိုက်သွားကြတာ ကလေးလေး ဆော့ခဲ့ဆိုးခဲ့တာတောင် မေ့သွားတယ်။ ဒီလိုနဲ့ မနက်၎နာရီခွဲ ဝေလီဝေလင်းမှာ ဥရောပမြေကို ပထမဆုံးအကြိမ် ခြေချခွင့်ရလိုက်ပါတယ်။\nPosted by ဇွန်မိုးစက် | Posted on Thursday, July 07, 2011\nတစ်နေ့က မျက်နှာစာအုပ်ပေါ်မှာ ငယ်ငယ်က အတန်းတူခဲ့ဖူးသော အတန်းဖော်သူငယ်ချင်းတစ်ယောက်နှင့် အမှတ်မထင် ပြန်ဆုံမိကြသည်။ သူလည်း ကိုယ့်ကိုသိပ်မမှတ်မိ၊ ကိုယ်လည်း သူ့ကို သိပ်မသိပေမယ့် အတန်းလိုက်ရိုက်ထားသော ဓာတ်ပုံဟောင်းတွေမှတစ်ဆင့် နှုတ်ဆက်စကားပြောဖြစ်ကြသည်။ သူက လေးတန်းအထိသာ လသာ၂မှာ နေခဲ့ပြီး နောက်ပိုင်းကျောင်းပြောင်းသွားသူဖြစ်သည်။ ကိုယ်ကျောင်းစနေချိန်မှစ၍ အစောဆုံး ရင်းနှီးခင်မင်ခဲ့ဖူးသော ငယ်သူငယ်ချင်းများထဲမှ လေးတန်းအောင်ပြီးနောက် ကျောင်းပြောင်းသွားသူ၊ နိုင်ငံရပ်ခြားသို့ မိသားစုလိုက် ရွှေ့ပြောင်းသွားသူ သူငယ်ချင်းအချို့ကို သတိရမိသည်။\nကိုယ့်ဘ၀တွင် အမှတ်ရဆုံးသော ပထမဆုံး ကျောင်းနေဖက် ငယ်သူငယ်ချင်းနှစ်ယောက်ရှိခဲ့သည်။ “အေးနှင့်မြတ်”။ သူငယ်တန်းကနေ နှစ်တန်းအထိ တတွဲတွဲ မခွဲဘဲ တွဲခဲ့သော သူငယ်ချင်းသုံးယောက်လုံး၏ အမေများကလည်း သမီးများကြောင့် ခင်မင်ခဲ့ကြသည်။ အေးက နာမည်နှင့်လိုက်အောင် အေးသည်။ မြတ်က ၀၀လေးနှင့် ချစ်ဖို့ကောင်းသည်။ သူတို့နှစ်ယောက်ရဲ့ သူငယ်ချင်းအဖြစ် ကိုယ့်ကို မျက်လုံးပြုးပြုးနှင့် ကောင်မလေးလို့ လူကြီးများက ချစ်စနိုး ခေါ်ကြသည်။ သူငယ်တန်းတုန်းက ကိုယ်တို့တတွေ မုန့်ဈေးတန်းက သရက်သီးနှင့် လျက်ဆားဗူးလေးတွေ ၀ယ်စားပြီး ပန်းမမတွေ ဖြစ်ခဲ့ကြဖူးသည်ကို အမှတ်ရသည်။\nတစ်တန်းတုန်းက အမှတ်မထင် မြတ်ရဲ့ ခဲတံက ကိုယ့်မျက်လုံးကို လာထိုးမိသည်။ အပေါ်ယံလျှပ်ထိသွားခြင်းဖြစ်၍ ဘာမှ မဖြစ်လိုက်ပေမယ့် ကိုယ်က သူတမင်လုပ်သည်ထင်၍ သူ့စာအုပ်ကို ဆွဲယူပြီး စာမျက်နှာပြည့် ခဲတံနှင့် ပြန်ခြစ်လိုက်သည်။ အဲသည်မှာ သူက စိတ်ဆိုးပြီး ဆရာမကို သွားတိုင်သည်။ ကိုယ်ကလည်း ကိုယ့်မျက်လုံးကို သူ့ခဲတံနှင့်ထိုးကြောင်း ဆရာမကို ပြန်ပြောသည်။ အလွန်အေး၍ သဘောကောင်းသော အတန်းပိုင်ဆရာမ ဒေါ်ခင်ခင်ဝင်းက ကိုယ်တို့နှစ်ယောက်လုံးကို မဆူမရိုက်ဘဲ သူငယ်ချင်းအချင်းချင်း ရန်မဖြစ်ဘဲ ချစ်ချစ်ခင်ခင်နေကြဖို့၊ မြတ်က ကိုယ့်ကို တမင်လုပ်တာမဟုတ်ဘဲ မတော်တဆ ထိမိတာဖြစ်လို့ ခွင့်လွှတ်ဖို့အကြောင်း လေသံအေးအေးဖြင့် ချော့မော့ပြောဆိုပြီး နေရာပြန်လွှတ်လိုက်သည်။ အရင်က ကိုယ်၊ မြတ်၊ အေး ယှဉ်ထိုင်ရာမှ ဆရာမဆီမှ ပြန်လာပြီးသောအခါ အေးကို အလည်မှာထားပြီး ထိုင်လိုက်ကြသည်။ ကိုယ်နဲ့မြတ်နှစ်ယောက်လုံး စကားမပြောကြ။ နေ့လည် မုန့်စားဆင်းချိန်အပြီးမှာ အေးက သူ့မှာ ပါလာသော ပန်းသီးနီနီတစ်လုံးကို သုံးယောက်အတူ စားကြရအောင်ဟုဆိုကာ သူအရင်တစ်ကိုက်ကိုက်ပြီး ကိုယ်တို့ နှစ်ယောက်ကို တစ်လှည့်စီ ပေးကိုက်သည်။ ပန်းသီးစားအပြီး ကိုယ်တို့သုံးယောက် အရင်အတိုင်း ပြန်ဖြစ်သွားသည်။ မြတ်နှင့် ကိုယ်လည်း နောက်ထပ် ရန်မဖြစ်ကြတော့။\nတစ်ဦးတည်းသောသမီး မြတ်၏ဖေဖေက လေယာဉ်မှုး၊ သမီးသုံးယောက်မှာ (ထိုစဉ်က) အငယ်ဆုံးဖြစ်သော အေး၏ ဖေဖေက ဆရာဝန်ဖြစ်ပြီး အေး မေမေက သူနာပြု။ သူတို့နှစ်ယောက်လုံး၏အိမ်မှာ ကိုယ်တစ်လှည့်စီ သွားနေ၊ ဆော့ကစားဖူးသည်။ ကိုယ်အမှတ်မမှားဘူးဆိုလျှင် မြတ်အိမ်က ရွှေဘုံသာလမ်းရှိ တိုကျိုကြက်ကြော်ဆိုင် အပေါ်ထပ်က တိုက်ခန်းကျယ်မှာ။ သူ့အိမ်မှာ တစ်နေ့ခင်းလုံးဆော့ကစားပြီး မောမောနှင့် သူ့မေမေဖျော်တိုက်သော နို့မလိုင်ဖတ်များနှင့် စတော်ဘယ်ရီလက်ဖျော်ကို အားပါးတရ သောက်ခဲ့ကြသည်ကို ကိုယ်မမေ့ခဲ့။\nအေး အိမ်က ၆မိုင်ခွဲက အင်းလေးရိပ်သာမှာ ရှိသည်။ အတန်းတင် စာမေးပွဲကြီးအပြီး နွေရာသီကျောင်းပိတ်ရက်တွင် ကျရောက်သော အေး မွေးနေ့ကို သူငယ်ချင်းတွေ ခေါ်ပြီး သူ့အိမ်အကြီးကြီးမှာ တပျော်တပါး ကျင်းပကြသည်။ ကိုယ်က မေမေ၏ခွင့်ပြုချက်၊ အေး၏တောင်းဆိုချက်ဖြင့် သူ့အိမ်မှာ ၄၊ ၅ညလောက်အထိ အိပ်ပြီး ကျန်နေခဲ့သည်။ အေးအထက်က အစ်မနှစ်ယောက်သာမက အခြားဝမ်းကွဲအစ်မများလည်း ရှိသဖြင့် အေးတို့အိမ်သည် ကလေးတစ်သိုက်နှင့် ဆူညံပျော်ရွှင်စရာ ကောင်းသည်။ မြေအောက်ထပ်ရှိ ကွယ်လွန်သွားပြီဖြစ်သော အေးအဖိုး၏ အခန်းထဲက စပရိန်မွေ့ယာပေါ်တက်ပြီး ခုန်ကြသည်။ ခြံနောက်ဘက်ရှိ မှို့ပင်များက မှို့သီးများကို သွားခူးပြီး ကစားကြသည်။ ခြံထွက်ပိန္နဲသီးစားပြီး အေးတစ်ယောက် ဗိုက်နာ၍ အိမ်သာတက်သည်ကို ကိုယ်က စောင့်ပေးရသည်။ ခြံရှေ့က ဒန်းပေါ်အတူစီးပြီး အနားမှာရှိသော အပင်ကသီးသော လိမ္မော်သီးသေးသေးကလေးများကိုလည်း ဆွတ်ယူစားခဲ့ကြသေးသည်။ မှတ်မှတ်ရရ ကိုယ်သွားနေသော အဲဒီ့အချိန်ကာလလေးအတွင်း အေးမေမေမှာ ကိုယ်ဝန်ရှိကြောင်း သိခဲ့တာဖြစ်သည်။ အေးက သူအငယ်ဆုံး မဟုတ်တော့ဘူးဆိုတာ သိပေမယ့် ပျော်သည်။ မိန်းကလေးတွေချည်းဖြစ်သော သူတို့မိသားစုက ကိုယ့်လိုပဲ မောင်လေးတစ်ယောက် လိုချင်နေကြတာဖြစ်သည်။ ဒါပေမဲ့ အေးတစ်ယောက် မောင်လေးအစား ညီမလေးတစ်ယောက် ထပ်ရသွားသည်။\nသုံးတန်းရောက်တော့ ကိုယ်တို့ တစ်ယောက်တစ်ခန်းစီ ကွဲသွားသည်။ ကိုယ်တို့အားလုံးထဲမှာ အတော်ဆုံးဖြစ်သော အေးက အေတန်းမှာ ဆက်လက်ရှိနေခဲ့ပြီး ကိုယ်နှင့်မြတ်က ဘီနှင့်စီ ရောက်သွားသည်။ လေးတန်းမှာ ကိုယ် အေခန်းပြန်ရောက်ပေမယ့် မြတ်က ဘီတန်းမှာ ကျန်ခဲ့သည်။ အေးက အခြားသူငယ်ချင်းတစ်ယောက်နှင့် ခင်မင်နေခဲ့ပြီ။ စာစီစာကုံးမှာ အခင်ဆုံးသူငယ်ချင်းအကြောင်းရေးပါဆိုတော့ အေးအကြောင်းပဲ ကိုယ်ရေးလိုက်သည်။ လေးတန်းနှစ် မပြီးသေးခင်မှာပင် အေးဖေဖေက တောင်ကြီးသို့ ဆေးရုံအုပ်အဖြစ် ပြောင်းပာင်းရွှေ့တာဝန်ထမ်းဆောင်ရတော့\nအေးတို့မိသားစုလည်း လိုက်ပြောင်းသွားသည်။ မြတ်နှင့်လည်း အတန်းမတူတော့သောကြောင့် အရင်ကလောက် မတွဲဖြစ်တော့။ မြတ်လည်း ကိုယ့်ထက်ပိုခင်ရမယ့်သူ ရှိသွားခဲ့ပြီ။\nခုနစ်တန်းနှစ်မှာ မြတ်တို့မိသားစု နိုင်ငံရပ်ခြားသို့ ပြောင်းရွှေ့ထွက်ခွာသွားသည်။ အေးဖေဖေက စ၀်စံထွန်းဆေးရုံမှာ တာဝန်ထမ်းဆောင်နေစဉ် ရုတ်တရက် ကွယ်လွန်သွား၍ အေးမေမေနှင့် အေးတို့ ညီအစ်မလေးယောက် ရန်ကုန်ကို ပြန်ပြောင်းလာပြီဆိုသည့်သတင်းကြားတော့ ကိုယ်ဝမ်းနည်းဝမ်းသာဖြစ်ရသည်။ ဒါပေမဲ့ ကိုယ်မျှော်လင့်ထားသလို သူတို့ညီအစ်မတတွေ လသာ၂ ကို ပြန်ရွှေ့မလာဖြစ်ဘဲ ဒဂုံ-၁ မှာပဲ ဆက်တက်ဖြစ်သွားသည်။ ကိုးတန်းရောက်မှ ကျူရှင်အတူတက်သော ဒဂုံ-၁ မှ သူငယ်ချင်းတစ်ယောက်ကတစ်ဆင့် အေးနှင့် စာအဆက်အသွယ် ပြန်ရသည်။ သူ ဒုတိယနှစ် ဆေးကျောင်းတက်နေချိန် ကိုယ်နှင့် ဘီစီမှာ တစ်ခါချိန်းပြီး တွေ့ကြသည်။ ပြင်ပြင်ဆင်ဆင်နှင့် လှပသွက်လက်နေသော အေးနှင့်ကိုယ် ၁၀နှစ်ကြာပြီးမှ ပြန်တွေ့ရခြင်းဖြစ်သည်။ မြတ်နှင့်တော့ လုံးဝအဆက်အသွယ် ပြတ်သွားခဲ့သည်မှာ ယနေ့တိုင်။\nကိုယ်အဝေးရောက်သွားပေမယ့် အေးနှင့် စာအဆက်အသွယ် မပြတ်ခဲ့။ ကိုယ်ကျောင်းအပြီး မြန်မာပြည်ပြန်သွားတော့ အေးနှင့်တစ်ခေါက်ထပ်တွေ့ပြီး သူ့အိမ်မှာ တစ်ညလိုက်အိပ်ဖြစ်သည်။ အယ်လ်ဘမ်တွေထုတ်ကြည့်ရင်း ငယ်ငယ်တုန်းက အကြောင်းတွေ ပြန်ပြောင်းပြောကြသည်။ နောက်တစ်နှစ်အကြာမှာ ကုန်သည်ကြီးများဟိုတယ်၌ ကျင်းပပြုလုပ်သော သူ့မင်္ဂလာပွဲကို ကိုယ်တက်ရောက်ခဲ့သည်။ ခုတော့ အေးသည် ရောဂါဗေဒအထူးပြု ဆရာဝန်မကြီးအဖြစ်နှင့် သားတစ်ယောက် မိခင်ဘ၀ကို ပိုင်ဆိုင်နေခဲ့ပြီ။\nအေးနှင့်မြတ်တို့နောက်ပိုင်း ကိုယ်ခင်မင်ခဲ့ဖူးသော ငယ်သူငယ်ချင်းတွေ ရှိပါသေးသည်။ လေးတန်းနှင့်ငါးတန်းမှာ “တင်” နှင့် “ချော” ဟူသော သူငယ်ချင်းနှစ်ယောက်ထပ်မံရရှိခဲ့သော်လည်း ငါးတန်းအရောက်မှာ တင်က စင်္ကာပူသို့ မိသားစုလိုက် ထွက်ခွာသွားခဲ့ရာမှ သူနှင့်လည်း အဆက်အသွယ် ပြတ်သွားခဲ့သည်။ ကျန်ခဲ့သော ကိုယ်နှင့်ချော အတော်လေး ခင်လိုက်သေးသည်။ ချောက ကိုယ့်မွေးနေ့မှာ ကိုယ့်အိမ်လိုက်ပြီး ၃ရက်လောက် အတူနေ၊ ကစား၊ စာအုပ်တွေဖတ်ကြသည်။ ကိုယ်လည်း သူ့အိမ်မှာ လိုက်အိပ်ဖူးသည်။ ချောအထက်မှာ အစ်မချောချောသုံးယောက်ရှိပြီး ချောက အငယ်ဆုံး။ ခုနစ်တန်းနှစ်မှာ ချော အချစ်တော်ထားသည့်ကိစ္စနှင့် ပတ်သက်ကာ ကိုယ်နှင့်သူ သဘောထားချင်း ကွဲလွဲပြီးနောက်ပိုင်း သိပ်မခေါ်ပြောဖြစ်တော့။ ချောလည်းပဲ ဆေးကျောင်းတက်ခွင့်ရသည်။ ငယ်ငယ်က အလွန်စိတ်ကူးယဉ်တတ်သော ချောသည် ပထမအိမ်ထောင်နှင့် အဆင်မပြေ၍လမ်းခွဲလိုက်ပြီး ဒုတိယ အိမ်ထောင်ထပ်ပြုကာ အန်ဂျီအိုအဖွဲ့တစ်ခုမှာ တာဝန်ထမ်းဆောင်နေကြောင်း ကိုယ်ကြားသိလိုက်ရသည်။\nကိုယ့်ဘ၀တွင် ခင်မင်ရသော သူငယ်ချင်းများ အမြောက်အမြားရှိခဲ့ပါသည်။ ထိုအထဲမှာမှ အေးနှင့်မြတ်သည် ကိုယ့်အတွက် အဦးဆုံးခင်မင်ရင်းနှီးခဲ့သော ငယ်သူငယ်ချင်းနှစ်ဦးဖြစ်ပြီး သူတို့နှင့်ပတ်သက်သော အကြောင်းအရာများသည် ကိုယ့်မှတ်ဉာဏ်ထဲမှာ ယခုတိုင်အောင် ရှိနေဆဲဖြစ်သည်။ အချိန်တွေကုန်လွန်ခဲ့ပြီး ကွဲပြားခြားနားသော နေရာဌာနတွေမှာ ဘ၀ကိုယ်စီဖြင့် အသီးသီး ရပ်တည်ရှင်သန်နေကြပြီဖြစ်သော်လည်း ကိုယ်ငယ်ငယ်က ရင်းနှီးဖြူစင်စွာ ခင်မင်ခဲ့ရသော သူငယ်ချင်းများကို အခုထက်တိုင် သတိတရရှိနေဆဲပင်...။


စီးပွားတက်ချင်ရင် လင်နဲ့မယား ရန်မဖြစ်ကြဖို့လိုတယ်….\nJuly 8, 2019 Thuta Star 0\nအရမ်းကောင်းလိုက်တဲ့ စာလေးဗျာ။ပိုင်အိုးနီးယား စားသောကဆိုင် ပိုင်ရှင် ကိုဇော်မိုးပြောပြတဲ့ အိမ်တစ်အိမ် စီးပွားတက်ဖို့ယတာချေနေဖို့ မလိုဘူးဆိုတဲ့ စကား အရမ်းမိုက်တယ်ဗျာ၊ ဖတ်ကြည့်ပါ လင်နှင့်မယားချစ်ကြင်ငြားစီးပွားတက်မည်သာ စီးပွားတက်ချင်ရင် လင်နဲ့မယား ရန်မဖြစ်ကြဖို့လိုတယ်။ ဘာဖြစ်လို့ ရန်ဖြစ်ရင် စီးပွားမတက်တာလဲ။ ရန်ဖြစ်ပြီဆိုတာနဲ့ဝစီဒုစရိုက်မနောဒုစရိုက်မှုတွေကျူးလွန်မိတော့တာကိုး။ လင်နဲ့မယား ရန်မဖြစ်တဲ့အချိန်က နက္ခတ်ကောင်းတဲ့အချိန်ပါပဲ။နက္ခတ်ကောင်းရင် စီးပွားတက်မှာပဲ။ နက္ခတ်ကောင်းဖို့ ယတြာချေနေဖို့ […]\nလက်ရေးအလှပြိုင်ပွဲမှာ ..လက်နှစ်ဖက်မပါတဲ့ ကလေးမလေးက.. အနိုင်ရရှိ…\nမွေး ရာ ပါ လက် နှစ်ဘက်မပါတဲ့ ကောင်မလေးတစ်ယောက်ဟာ လက်ရေးလှပြိုင်ပွဲမှာ ပထမဆု ရရှိခဲ့ပါတယ်။ အမေရိကန်နိုင်ငံ မေရီလန့်ပြည်နယ်က ဆယ်နှစ်အရွယ် ဆာရာဆိုတဲ့ ကောင်မလေးဟာ (၂၀၁၉)ခုနှစ်၊ ဇာနာဘလိုဇာလက်ရေးအလှပြိုင်ပွဲမှာ ဒိုင်လူကြီးများ လက်ဖျားခါလောက်အောင် အံ့အားသင့်စေခဲ့ပါတယ်။ ဆု ကေ တာ့ ကျောင်းသားတွေရဲ့ လိုအပ်ချက်တွေကို နှစ်စဉ်နှစ်တိုင်း […]\nတနင်္လာ ဗုဒ္ဓဟူး အင်္ဂါ စနေ သားသမီး များ ယခုနှစ် ဘဝတစ်ဆစ်ချိုး ပြောင်းလဲကုန်အံ့…\nဗုဒ္ဓဟူး ဗုဒ္ဓဟူးသားသမီးများ စုတ်ရော စန်းပါပွင့်ကာ အိမ်ထောင်ကျကိန်း ရှိအံ့ သားသမီးရတာ ထွန်းကားအံ့ ရွေရော ငွေရော ဝင်ကာ မြဲအံ့ အလှူအတန်းများ ပြုရလတ္တံ လူမှုရေးလုပ်ငန်း များရလတ္တံ ရာထူးတိုးလတ္တံ အလုပ်အကိုင် စီးပွား အစစအရာရာ အဆင်ပြေမည့်နှစ်ဖြစ်လတ္တံ ကျန်းမာရေး အထူးစိုးရိမ်ဖွယ်မရှိ ရေချိုးမှား လတ္တံ […]\nကန့်ဘလူမြို့နယ် ရွှေဘို- မြစ်ကြီးနား လမ်းပေါ်တွင် ငှက် ပျောတိုင်းအမည်ရှိ ကျေးရွာတစ် ရွာရှိသည်။ ထိုကျေးရွာ၏ အ နောက်ဘက်တွင် ရွာဟောင်းရှိပြီး ရွာဟောင်း၏ အနောက်ဘက် ခပ်ကျကျ၌ ကုန်းမြေအနိမ့်အမြင့်များသည့် တောတိုက်ဟူသော နေရာတစ်ခုရှိသည်။ တောတိုက် တွင် အိမ်ခြေအချို့ ဟိုနားတစ် အိမ်၊ သည်နားတစ်အိမ် ခပ်ကျဲ […]\nသူ့ ဘဝကိုကြီးကြီးမားမား ပြောင်းလဲစေခဲ့တဲ့ ဖိနပ်လေးတစ်ရံကြောင့်ပါ ဆိုတဲ့ မြန်မာလက်ရွေးစင် ကျော်ဇင်လွင်…\nမြန်မာလက်ရွေးစင် နောက်ခံကစားသမား ကျော်ဇင်လွင် (၂၈) ကြိမ်မြောက် အရှေ့ တောင်အာရှ ဆီးဂိမ်း အားကစားပြိုင်ပွဲ မှာ မြန်မာ ယူ-၂၃ နဲ့အတူ နာမည်ကျော်ကြားလာတဲ့ ကစားသမားတစ်ဦးဖြစ်ပြီး သူဟာ ဘောလုံးသမား တစ်ယောက်ဖြစ်လာဖို့အတွက် ခက်ခက်ခဲခဲ ကြိုးစားခဲ့ရပါတယ်။ ဘောလုံးကောက် ဘဝကနေ မြန်မာလက်ရွေးစင် ကစားသမားဖြစ်ဖို့အတွက် မလျှော့သော […]\nလတ်တလော လူမှုကွန်ယက်စာမျက်နှာပေါ်မှာ နားနဲ့မဆံ့အောင် ကြားနေရတဲ့ နေပြည်တော်က သမီးလေး Victoria ရဲ့မုဒိန်းမှုကတော့ ပြည်သူတွေရော အနုပညာရှင်တွေပါ အင်တိုက်အားတိုက် ဝန်းရံနေကြတာတောင် အခုအချိန်အထိ တရားခံကို ဖမ်းမမိသေးပါဘူး။ သမီးလေး Victoria ရဲ့အမှုကို အားမလိုအားမရ ဖြစ်နေကြတဲ့ အနုပညာရှင်တွေထဲက တစ်ဦးဖြစ်တဲ့ အဆိုတော် Cobra ကလည်း […]\nသင်းသင်းရဲ့ နာမည်တပ်ပြီး ပြောခြင်းခံရတာကို တုံ့ပြန်လိုက်တဲ့ မို့မို့မြင့်အောင်\nတစ်ခေတ်တစ်ခါက လျှမ်းလျှမ်းတောက်အောင်မြင်ကျော်ကြားခဲ့ပြီး အခုအချိန်အထိ ပရိသတ်တွေရဲ့ အားပေးလကွံမှုတွေကို ရရှိထားနေဆဲဖြစ်တဲ့ အကယ်ဒမီများရှင် နိုင်ငံကျော်မင်းသမီးကြီး မို့မို့မြင့်အောင်ကတော့ နာမည်တပ်ပြီးတော့ အင်တာဗျူးတစ်ခုမှာ ဝါးလုံးရှည်နဲ့ ပတ်မရမ်းဖို့ ပြောခံထားရတာကို Cele yatkwat ရဲ့အင်တာဗျူးတစ်ခုမှာ ပြန်လည် တုံ့ပြန်ပြောဆိုသွားခဲ့ပါတယ်။ ဒါအပြင့် မိုးအောင်ရင်နဲ့ ပတ်သက်ပြီးတော့လည်း အောင်မြင်ပါစေကြောင်း ဆုတောင်းပေးခဲ့ပါတယ်။ မိုးအောင်ရင်နဲ့ပတ်သက်ပြီး […]\nWISDOM HILL မူကြိုကျောင်း သက်ငယ်မုဒိန်းမှုရဲ့အဓိကသက်သေ ဆရာမနှင်းနု ပျောက်ဆုံးနေ….\nWisdom Hill ကလေးမူကြိုကျောင်းမှာ ဖြစ်ခဲ့တဲ့ သက်ငယ်မုဒိန်းမှုရဲ့ အဓိက မျက်မြင်သက်သေဟု ယူဆဏသော ဆရာမလေး နှင်းနု ပျောက်ဆုံးနေတယ်လို့ tomorrow သတင်းဂျာနယ်မှာ ဖော်ပြထားပါတယ်။ လတ်တလောဖြစ်ပွားနေတဲ့အမှုမှာ အဓိကသက်သေဖြစ်နေတဲ့ နှင်းနုဆိုတဲ့ ဆရာမနဲ့ ဂျူလိုင်လ ၆ ရက်နေ့က ဘီဘီစီ သတင်းဌာနနဲ့ တိုက်ရိုက် အင်တာဗျူးထုတ်လွှင့်အပြီးမှာ […]\nကျွန်တော်ပြောချင်ပါတယ် ဆရာဦးပညာ မပြောသင့်ဘူးလို့ထင်ပြီးနေခဲ့တာ အခုတော့ ဆရာနဲ့ အတူ တခြား ဆရာ/ဆရာမတွေ ကျောင်းသိက္ခာတွေ လုံးပါးပါးတော့မယ် WISDOM HILLဆိုတာ ဒီကိစ္စမတိုင်ခင်က အရမ်းအောင်မြင်ခဲ့တဲ့ကျောင်းပါ ။ WISDOM HILLမှာ တိုက်ကွမ်ဒိုနည်းပြအဖြစ် ဧပြီလကုန်ထိ သင်ကြားပေးခဲ့ပါတယ်။ ဆရာကိုယ်တိုင် ကျွန်တော့ ကိုနည်းပြအဖြစ် ယုံကြည်စွာ တာဝန်ပေးအပ်ခဲ့လို့ […]\nအကြည့်တချက်နဲ့တင် နှလုံးခုန်သံတွေ ရပ်တန့်သွားမယ့် နေခြည်ဦးရဲ့ ပွဲတက်ပုံရိပ်တချို့\nအကြည့်တချက်နဲ့တင် နှလုံးခုန်သံတွေ ရပ်တန့်သွားမယ့် နေခြည်ဦးရဲ့ ပွဲတက်ပုံရိပ်တချို့ Beauty blogger မလေး နေခြည်ဦး ကတော့ သူမကိုယ်တိုင်လည်း သူမရဲ့အလှကို ယုံကြည်မှုရှိသလို မိန်းကလေးတွေ ကိုလည်း ယုံကြည်မှု ရှိရှိနဲ့ လှစေဖို့ နည်းလမ်းကောင်းတွေကို ဝေမျှပေးလေ့ ရှိသူ တဦးမို့ ချီလီလေးတွေရဲ့ ချစ်ခင် အားပေးမှုကို […]